'നിങ്ങൾ കാരണം ഭാര്യ ചോറ് തരുന്നില്ല': ഉണ്ണിത്താനോട് ഒരു കാസർകോട്ടുകാരൻ\nKasaragod, First Published Apr 24, 2019, 11:43 PM IST\nചിലരുടെയടുത്ത് ഞാൻ രാജ്മോഹൻ ഉണ്ണിത്താൻ എന്ന് പരിചയപ്പെടുത്തുമ്പോൾ അവർ പറയും 'നിങ്ങൾ പേര് പറഞ്ഞ് പരിചയപ്പെടുത്തരുത് നിങ്ങളെ ആർക്കാണ് അറിയാത്തത്. നിങ്ങളുടെ സിനിമ ഞങ്ങൾ കണ്ടിട്ടുണ്ട്'\nകാസ‍ർകോട്: വോട്ടെടുപ്പിന് ഒരു ദിവസം ഇപ്പുറം കാസർകോട്ടെ യുഡിഎഫ് സ്ഥാനാർത്ഥി രാജ് മോഹൻ ഉണ്ണിത്താൻ അങ്ങേയറ്റം ആത്മവിശ്വാസത്തിലാണ്. പ്രചാരണകാലത്തെ വൻ സ്വീകാര്യതയെക്കുറിച്ച് പറയുമ്പോൾ സ്ഥാനാത്ഥിയ്ക്ക് വാക്കുകളില്ല. വോട്ട് ചോദിച്ചിറങ്ങുമ്പോൾ നേരിട്ട ഏറ്റവും വലിയ പ്രശ്നം ആളുകളുടെ ആത്മാർത്ഥതയായിരുന്നെന്നും ആ ആത്മാർത്ഥത കൊണ്ട് തനിയ്ക്ക് ഒരു മണിക്കൂർ പോലും ഉറങ്ങാനായില്ലെന്നും രാജ് മോഹൻ ഉണ്ണിത്താൻ പറഞ്ഞു. "പുലർച്ചെ നാല് മണിയ്ക്ക് വരുന്നവരോട് താൻ മരുന്ന് കഴിച്ചില്ലെന്ന് വിഷമം പറയും. അപ്പോൾ അവ‍ർ പറയും എന്നാലും ഇവിടെയും കൂടി ഒന്ന് വന്ന് പോകൂ" എന്ന്. ഇത്ര ആത്മാർത്ഥതയുള്ള ജനത ജീവിക്കുന്ന നാട് ഞാൻ വേറെ കണ്ടിട്ടില്ല" ഉണ്ണിത്താൻ കൂട്ടിച്ചേർത്തു.\n"പലരും എന്‍റെയൊപ്പം സെൽഫി എടുക്കാൻ മത്സരിച്ചു. 'സാർ ഞങ്ങൾ വോട്ട് തരില്ല, പക്ഷേ നിങ്ങളുടെ കൂടെ ഒരു സെൽഫി വേണം' എന്ന് ചിലർ പറഞ്ഞു. വോട്ട് തരില്ലെന്ന് പറയുന്നത് മറ്റുള്ളവരെ കേൾപ്പിക്കാനാണ്. ചിലരുടെയടുത്ത് ഞാൻ രാജ്മോഹൻ ഉണ്ണിത്താൻ എന്ന് പരിചയപ്പെടുത്തുമ്പോൾ അവർ പറയും 'നിങ്ങൾ പേര് പറഞ്ഞ് പരിചയപ്പെടുത്തരുത് നിങ്ങളെ ആർക്കാണ് അറിയാത്തത്. നിങ്ങളുടെ സിനിമ ഞങ്ങൾ കണ്ടിട്ടുണ്ട്'എന്ന്, രാജ് മോഹൻ ഉണ്ണിത്താൻ പറഞ്ഞു.\nകുട്ടികളുടെ മനസ്സിൽ പോലും താൻ പതിഞ്ഞിരുന്നെന്നും രാജ്മോഹൻ ഉണ്ണിത്താൻ പറഞ്ഞു.\nഒരു കുട്ടി തന്നെ കാണണമെന്ന് പറഞ്ഞ് കര‍ച്ചിലായി. എന്തൊക്കെ വാങ്ങിക്കൊടുത്തിട്ടും അവൻ സംതൃപ്തനായില്ലെന്നും ഒടുവിൽ താൻ കുട്ടിക്കൊപ്പം സെൽഫി എടുത്തപ്പോഴാണ് അവന്‍റെ കരച്ചിൽ നിന്നതെന്നും സ്ഥാനാർത്ഥി കൂട്ടിച്ചേർത്തു.\nമണ്ഡലാനുഭവങ്ങൾ അവിടെയും തീരുന്നില്ല. ഒരു ദിവസം നിങ്ങൾ കാരണം എനിയ്ക്ക് ചോറ് കിട്ടുന്നില്ലെന്ന പറഞ്ഞ് ഒരാൾ തന്നെ സമീപിച്ച ഓർമയുമുണ്ട് രാജ് മോഹൻ ഉണ്ണിത്താന്. സ്ഥാനാർത്ഥിയുടെ എന്തെങ്കിലും പരിപാടി ടിവിയിലുണ്ടെങ്കിൽ എന്‍റെ ഭാര്യ അത് കഴിഞ്ഞേ ചോറ് തരുന്നുള്ളൂ എന്നതായിരുന്നു അയാളുടെ പരാതി എന്നും രാജ് മോഹൻ ഉണ്ണിത്താൻ പറ‌ഞ്ഞു. കാസർകോട്ട് യുഡിഎഫിന് അട്ടിമറി വിജയമുണ്ടാകുമെന്നും അതവർക്ക് കണ്ടെത്താനാവില്ലെന്നും രാജ് മോഹൻ ഉണ്ണിത്താൻ കൂട്ടിച്ചേർത്തു. കള്ള വോട്ട് നടന്നുവെന്നും പക്ഷേ, അതിനെ മറികടക്കാൻ പാകത്തിൽ ഇടത് വോട്ട് വരെ തനിക്ക് കിട്ടിയിട്ടുണ്ടെന്നും യുഡിഎഫ് സ്ഥാനാർത്ഥി പറഞ്ഞു.\nLast Updated Apr 25, 2019, 8:58 AM IST\nകാസർകോട് യു‍ഡിഎഫ് സ്ഥാനാർത്ഥി\nkasarkode udf candidate


Blood Clots After Birth : പ്രസവ ശേഷം രക്തസ്രാവത്തിലെ അപകടം - Malayalam BoldSky\n1 hr ago തടി കുറയ്ക്കും കടുകെണ്ണ; ആരോഗ്യഗുണങ്ങള് ഇതാണ്\n2 hrs ago പാപങ്ങളകറ്റും കാര്‍ത്തിക മാസം; ഈ നിയമങ്ങള് പാലിച്ച് വ്രതമെടുത്താല് ഫലമുറപ്പ്\n7 hrs ago Daily Rashi Phalam: മറ്റുള്ളവരെ അന്ധമായി വിശ്വസിക്കരുത് ഈ രാശിക്കാര്\n13 hrs ago പുഴുങ്ങിയ മുട്ടയുടെ ആയുസ്സ് എത്രയെന്ന് അറിയാമോ, ഇനി കഴിക്കുമ്പോള് സൂക്ഷിക്കണം\nNews 'മേയർക്ക് പ്രയാസമുണ്ടായോ? സൗന്ദര്യം അശ്ലീവ ചുവയുള്ള വാക്കല്ല'; മാപ്പ് പറഞ്ഞെന്ന് വരുത്തി കെ മുരളീധരൻ\nAutomobiles വരവ് അടുത്ത വർഷം എങ്കിലും Cooper SE -യുടെ ബുക്കിംഗ് ഈ മാസം തുറക്കാനൊരുങ്ങി Mini\nTechnology ജിയോയും ഗൂഗിളും ചേർന്ന് നിർമ്മിച്ച ജിയോഫോൺ നെക്സ്റ്റ് നവംബർ 4ന് വിപണിയിലെത്തും\nMovies പ്രേക്ഷകർക്ക് മുന്നിൽ പൊട്ടിക്കരയാൻ അവതാരക ആവശ്യപ്പെട്ടു, എന്നാൽ രവീണ തയ്യാറായില്ല, കാരണം ഇതുകൊണ്ട്\nSports T20 World Cup 2021: ഇന്ത്യ പാകിസ്താനോട് തോറ്റത് നന്നായി, ടീമിനത് ഗുണം ചെയ്യും, മൂന്ന് കാരണങ്ങളിതാ\n| Updated: Monday, May 18, 2020, 12:50 [IST]\nപ്രസവശേഷം മ്യൂക്കസ്, രക്തം, മറുപിള്ള കോശങ്ങള് എന്നിവ അടങ്ങിയ ഒരു യോനി ഡിസ്ചാര്‍ജ് സാധാരണമാണ്. അത്തരമൊരു പ്രസവാനന്തര ഡിസ്ചാര്‍ജ് ലോച്ചിയ എന്നറിയപ്പെടുന്നു, ഇത് നാല് മുതല് ആറ് ആഴ്ച വരെ തുടരുന്നു. സാധാരണയായി, ഈ ഡിസ്ചാര്‍ജില് വലുതല്ലാത്ത കുറച്ച് ചെറിയ രക്ത കട്ടകള് അടങ്ങിയിരിക്കാം. ഈ രക്തം കട്ടപിടിക്കാത്തതായി കണക്കാക്കപ്പെടുന്നു. മാത്രമല്ല അടിയന്തിര വൈദ്യസഹായം ആവശ്യമില്ല. എന്നിരുന്നാലും, ചില സന്ദര്‍ഭങ്ങളില് അവ അസാധാരണമായി തോന്നാം, ഇത് ഒരു അടിസ്ഥാന അവസ്ഥയെ സൂചിപ്പിക്കുന്നു.\nഅബോര്‍ഷന് പിന്നിലുണ്ട് അറിയാത്ത ചിലത്\nഅതിനാല്, പ്രസവശേഷം യോനിയില് നിന്ന് രക്തം കട്ടപിടിക്കുന്നത് ശ്രദ്ധയില്‍പ്പെട്ടാല്, അത് നിങ്ങളുടെ ഡോക്ടറുമായി സംസാരിച്ച് കാര്യങ്ങള് തീരുമാനിക്കേണ്ടതാണ്. ഈ പോസ്റ്റില്, പ്രസവശേഷം രക്തം കട്ടപിടിക്കുന്നതിനെക്കുറിച്ചും അത് ഉണ്ടാക്കുന്ന അപകടസാധ്യതകളെക്കുറിച്ചും അത് എങ്ങനെ തടയാം എന്നതിനെക്കുറിച്ചും നമുക്ക് നോക്കാം. പ്രസവം ഒരു സ്ത്രീയെ ശാരീരികമായും മാനസികമായും എല്ലാം മാറ്റുന്നുണ്ട്. എന്നാല് ചില അവസ്ഥകളില് സങ്കീര്‍ണമായ കാര്യങ്ങളും ഉണ്ടാവുന്നുണ്ട്. ഇതിനെക്കുറിച്ച് കൂടുതല് അറിയുന്നതിന് വേണ്ടി വായിക്കൂ.\nരക്തം കട്ടപിടിക്കുന്നത് സാധാരണയോ?\nപ്രസവശേഷം കുറച്ച് രക്തം കട്ടപിടിക്കുന്നത് സാധാരണമാണ്. ദിവസങ്ങള് കഴിയുന്തോറും ഈ കട്ടകള് കാഴ്ചയുടെ വലുപ്പത്തിലും ആവൃത്തിയിലും കുറയുന്നു. എന്നാല് നിങ്ങള്‍ക്ക് അസാധാരണമായി മറ്റെന്തെങ്കിലും ശ്രദ്ധയില്‍പ്പെട്ടാല്, ഗര്ഭപാത്രത്തിന്റെ വിള്ളല്, പ്രസവസമയത്ത് യോനിയിലെയും സെര്‍വിക്‌സിലെയും കീറല്, പ്രീക്ലാമ്പ്‌സിയ, പ്രസവശേഷം ഗര്ഭപാത്രത്തില് അവശേഷിക്കുന്ന മറുപിള്ള, ഡീപ് സിര ത്രോംബോസിസ് അല്ലെങ്കില് പള്‍മണറി എംബോളിസം തുടങ്ങിയ സങ്കീര്‍ണതകള് ഉണ്ടെങ്കിലും ഇത്തരം അവസ്ഥകള് ഉണ്ടാവുന്നുണ്ട്. ഇതിനെ മറികടക്കുന്നതിന് വേണ്ടിയാണ് ശ്രദ്ധിക്കേണ്ടത്.\nപ്രസവ ശേഷം സാധാരണ അവസ്ഥയിലുള്ളത്\nപ്രസവശേഷം സാധാരണ രക്തം കട്ടപിടിക്കുന്നതിന്റെ ലക്ഷണങ്ങള് എന്തൊക്കെയാണ്?\nപ്രസവശേഷം രക്തം കട്ടപിടിക്കുന്നത് സാധാരണമാണ്, ഡിസ്ചാര്‍ജ് ചെയ്യുന്ന അളവ് ക്രമേണ കുറയും. പ്രസവാനന്തരം ആറ് ആഴ്ച വരെ രക്തം പുറന്തള്ളുന്നത് മനസിലാക്കാന് നിങ്ങളെ സഹായിക്കുന്നതിന് ഇത് ശ്രദ്ധിച്ചാല് മതി. പ്രസവത്തിന്റെ ആദ്യ ദിനം പുതിയ രക്തമാണ് പുറത്തേക്ക് വരുന്നത്. ഇത് മണിക്കൂറുകള്‍ക്കുള്ളില് തന്നെ പാഡ് മുഴുവനായി നനയുന്ന തരത്തിലുള്ള അവസ്ഥയിലേക്ക് എത്തുന്നു.\nരണ്ട് മുതല് ആറ് വരെയുള്ള ദിവസങ്ങളില് പുറത്തേക്ക് വരുന്ന രക്തത്തിന്റെ നിറത്തില് മാറ്റം വരുന്നുണ്ട്. ഇരുണ്ട ചുവപ്പോ അല്ലെങ്കില് ബ്രൗണ് നിറമോ അതുമല്ലെങ്കില് പിങ്ക് നിറമോ ആയിരിക്കും രക്തത്തിന്റെ നിറം. എന്നാല് രക്തം ഓരോ ദിവസം ചെല്ലുന്തോറും രക്തത്തിന്റെ അളവ് കുറയുന്നതായി മനസ്സിലാവുന്നുണ്ട്. അതുകൊണ്ട് ഇത്തരം കാര്യങ്ങള് വളരെയധികം ശ്രദ്ധിക്കേണ്ടതാണ്.\nഏഴ് മുതല് പത്ത് വരെയുള്ള ദിവസം\nഏഴ് മുതല് പത്ത് വരെയുള്ള ദിവസങ്ങളില് ബ്രൗണ് നിറത്തിലോ പിങ്ക് നിറത്തിലോ ആയിരിക്കും രക്തം വരുന്നത്. എന്നാല് ദിവസങ്ങള് ചെല്ലുന്നതോടെ പുറത്തേക്ക് വരുന്ന രക്തത്തിന്റെ അളവ് വളരെയധികം കുറഞ്ഞിരിക്കും. ഇത് മാത്രമല്ല ഇടക്കിടക്ക് പാഡ് മാറ്റേണ്ടി വരുന്ന അവസ്ഥയും ഉണ്ടാവുന്നില്ല. ഇത്തരം ലക്ഷണങ്ങള് സാധാരണ പ്രസവ ശേഷം സംഭവിക്കുന്ന ഒന്നാണ് എന്നത് തന്നെയാണ് കാര്യം. 11 മുതല് 14 വരെയുള്ള ദിവസങ്ങളിലും രക്തസ്രാവത്തിന്റെ അളവ് വളരെയധികം കുറവായിരിക്കും. നിങ്ങള് ആക്ടീവ് ആയിരിക്കുന്ന അവസ്ഥയില് രക്തത്തിന്റെ അളവ് അല്‍പം കൂടുതലായിരിക്കും.\n3-4 ആഴ്ചയില് രക്തസ്രാവം\nപ്രസവ ശേഷം 3-4 ആഴ്ചക്ക് ശേഷമുള്ള രക്തസ്രാവം വളരെയധികം കുറവായിരിക്കും. ഇത് വളരെയധികം നിങ്ങള്‍ക്ക് ആശ്വാസം നല്‍കുന്നതായിരിക്കും. പലപ്പോഴും നാല് ആഴ്ചക്ക് ശേഷം രക്തസ്രാവം പൂര്‍ണമായും ഇല്ലാതിരിക്കുന്നതിനും സഹായിക്കുന്നുണ്ട്. അമ്മ മുലപ്പാല് നല്‍കുന്നത് നിര്‍ത്തുന്നതിലൂടെയാണ് വീണ്ടും ആര്‍ത്തവം ഉണ്ടാവുന്നത്. ആറാഴ്ചക്ക് ശേഷവും രക്തസ്രാവം വളരെയധികം കുറവായിരിക്കും. അതുകൊണ്ട് തന്നെ ഇത്തരം കാര്യങ്ങള് വളരെയധികം ശ്രദ്ധിക്കേണ്ടതാണ്.\nഅസാധാരണമായ രക്തം കട്ടപിടിക്കുന്നതിന്റെ ലക്ഷണങ്ങള് എന്തൊക്കെയാണ് എന്നുള്ളത് വളരെയധികം ശ്രദ്ധിക്കേണ്ടതാണ്. അസാധാരണമായ രക്തം കട്ടപിടിക്കുന്നത് ഡീപ് വെയിന് ത്രോംബോസിസിന് (ഡിവിടി) കാരണമാകും. ചികിത്സിച്ചില്ലെങ്കില്, ഇത് പള്‍മണറി എംബൊലിസം (PE) എന്ന ജീവന് അപകടത്തിലാക്കുന്ന അവസ്ഥയിലേക്ക് എത്തുന്നുണ്ട്. ഡിവിടിയും പിഇയും നേരത്തേ കണ്ടെത്തുമ്പോള് ചികിത്സിക്കാവുന്നതും തടയാന് കഴിയുന്നതുമാണ്. അതിനാല്, അപകടകരമായ രക്തം കട്ടപിടിക്കുന്നതിന്റെ ലക്ഷണങ്ങള് ശ്രദ്ധിക്കേണ്ടതാണ്. ഇത്തരം കാര്യങ്ങള് ശ്രദ്ധിക്കേണ്ടതാണ്.\nRead more about: blood birth pregnancy ഗര്‍ഭിണി പ്രസവം\nBlood Clots After Birth ; Causes, Symptoms And Treatment\nHere in this article we are discussing about the causes, symptoms and treatment of blood clots after birth. Takealook.


'മുറാദ് ഹോഫ്മന്, വിശ്വാസത്തിന്റെ പച്ചപ്പിലെന്നും' എന്ന തലക്കെട്ടില് വി.എം ഇബ്‌റാഹീം എഴുതിയ അനുസ്മരണ ലേഖനം (ലക്കം 34) രണ്ടു പതിറ്റാണ്ട് പിന്നിലേക്കു പ്രബോധനം വായനക്കാരെ കൂട്ടിക്കൊണ്ടുപോകാന് പര്യാപ്തമായി. മുറാദ് ഹോഫ്മന്റെ മരണവാര്‍ത്ത മാധ്യമത്തില് കണ്ടപ്പോള് മനസ്സില് ഓടി എത്തിയത് കായംകുളത്ത് നടന്ന എസ്.ഐ.ഒ സമ്മേളന വേദിയിലെ സുസ്‌മേരവദനനായ അദ്ദേഹത്തിന്റെ പ്രൗഢമായ പ്രഭാഷണമാണ്. ദേശീയപാതയോരത്തെ പുല്‍ക്കാടുനിറഞ്ഞ ചതുപ്പുനിലം യന്ത്രസാമഗ്രികളുടെയൊന്നും സഹായമില്ലാതെ കുറേ പ്രവര്‍ത്തകരുടെ വിശ്രമമില്ലാത്ത കഠിന പരിശ്രമം കൊണ്ട് സമ്മേളന നഗരിയാക്കി മാറ്റി. ആവേശത്തോടെ പരിപാടികള്‍ക്കായി കാത്തിരിക്കുമ്പോള് സമ്മേളന തലേ രാത്രി പെയ്ത ശക്തമായ മഴ പ്രവര്‍ത്തകരെ സ്തബ്ധരാക്കിയെങ്കിലും ആവേശവും ആത്മവിശ്വാസവും കൈവിടാതെ വെള്ളത്തില് മുങ്ങിയ സമ്മേളന നഗരിയെ പൂര്‍വസ്ഥിതിയിലാക്കാന് പ്രവര്‍ത്തകര്‍ക്കു കഴിഞ്ഞു. നാട്ടുകാരുടെ നിസ്സീമമായ സഹകരണത്തോടെ പ്രൗഢമായ സദസ്സില് സമ്മേളനം തുടങ്ങി. രണ്ടാംദിവസം സമാപന സമ്മേളനത്തില് മുറാദ് ഹോഫ്മന്റെ പ്രസംഗം ആരംഭിക്കാനിരിക്കെ കോരിച്ചൊരിയുന്ന മഴ ആരംഭിച്ചു. അന്നത്തെ അമീര് കെ.എ സിദ്ദീഖ് ഹസന് സാഹിബിന്റെ ആഹ്വാനം വന്നു. ഒരു പ്രവര്‍ത്തകനും ഇരിപ്പിടത്തില്‍നിന്നും എഴുന്നേല്‍ക്കാന് പാടില്ല. കാരണം പതിനയ്യായിരം കിലോമീറ്റര് താണ്ടി ഇവിടെ എത്തിയ നമ്മുടെ അതിഥിയോടുള്ള അനാദരവായിരിക്കുമത്. അമീറിന്റെ വാക്കുകള് അക്ഷരംപ്രതി ഉള്‍ക്കൊണ്ട അനുയായികള് കോരിച്ചൊരിയുന്ന മഴ സസന്തോഷം ആസ്വദിച്ചു പരിപാടി ധന്യമാക്കിയത് കണ്ട മര്‍ഹൂം കെ. മൊയ്തു മൗലവി തന്റെ വികാരനിര്‍ഭരവും ഭക്തിസാന്ദ്രവുമായ ഉദ്‌ബോധന പ്രാര്‍ഥനയില് അത് പ്രത്യേകം എടുത്തു പറഞ്ഞു. അമീറിന്റെ അഭ്യര്‍ഥന ശിരസ്സാ വഹിച്ച ഈ യുവസമൂഹത്തില് തീര്‍ച്ചയായും പ്രതീക്ഷ കാണുന്നു. പതിറ്റാണ്ട് കഴിയുമ്പോഴും മറ്റൊരു പ്രസ്ഥാനത്തിനും അവകാശപ്പെടാന് കഴിയാത്ത ഇസ്‌ലാമിലെ ഇമാറത്തും ഇത്വാഅത്തും കാത്തുസൂക്ഷിച്ചു മുന്നേറാന് കഴിയുന്നത്, നമ്മുടെ പൂര്‍വികരായ നേതാക്കളുടെ നിസ്വാര്‍ഥമായ ത്യാഗപരിശ്രമങ്ങള് കാരണമായിരുന്നു.\nപുതിയ കാലഘട്ടത്തിലും സമുദായവും പ്രസ്ഥാനവും അഭിമുഖീകരിക്കുന്ന തീക്ഷ്ണമായ വെല്ലുവിളികള് നേരിടാന് പൂര്‍വിക നേതാക്കളുടെ ത്യാഗസന്നദ്ധതയും അര്‍പ്പണബോധവും തിരിച്ചുപിടിക്കുക മാത്രമേ വഴിയുള്ളൂ. ഓര്‍മയുടെ ഓരങ്ങളില്‍നിന്നും ആ സമ്മേളനത്തിന്റെ ഗൃഹാതുരത്വവും അതിന്റെ മുഖ്യാതിഥിയായ മുറാദ് ഹോഫ്മനും വായനക്കാരിലെത്തിച്ച പ്രബോധനത്തിനും വി.എം ഇബ്‌റാഹീമിനും നന്ദി.\nഈ ശത്രുതക്ക് മറ്റൊരു കാരണം കൂടിയുണ്ട്\nഎ.ആര് എഴുതിയ 'അനവസരത്തിലെ നിഴല് യുദ്ധം' (ലക്കം 3136) എന്ന ലേഖനമാണ് ഈ കത്തിനുള്ള പ്രചോദനം. കേരളത്തിലെ മാര്‍ക്‌സിസ്റ്റ് പാര്‍ട്ടി ജമാഅത്തെ ഇസ്‌ലാമിക്ക് അയിത്തം കല്‍പിക്കാന് മറ്റൊരു കാരണം കൂടിയുണ്ട്.\nകേരളത്തിലെ ഭാവിനേതാക്കളും പ്രവര്‍ത്തകരും ഉരുത്തിരിഞ്ഞുവരേണ്ട കലാലയങ്ങള് പലതും മാര്‍ക്‌സിസ്റ്റ് പാര്‍ട്ടിയുടെ വിദ്യാര്‍ഥി സംഘടന കുത്തകയാക്കിവെച്ചിരുന്നു. മറ്റ് മുഖ്യധാരാ വിദ്യാര്‍ഥി പ്രസ്ഥാനങ്ങള്‍ക്ക് പല കലാലയങ്ങളിലും തങ്ങളുടെ ആശയങ്ങള് പ്രചരിപ്പിക്കാനോ യൂനിറ്റ് പോലും ഉണ്ടാക്കാനോ കഴിഞ്ഞിരുന്നില്ല. എസ്.എഫ്.ഐ തങ്ങളുടെ സംഘശക്തി കൊണ്ടും കായികബലം കൊണ്ടും എല്ലാവരെയും അടിച്ചമര്‍ത്തുകയായിരുന്നു. ഈ സ്വഭാവം ഉള്‍ക്കൊള്ളാനാവാത്ത ഒരു വിഭാഗം എസ്.എഫ്.ഐയില്‍നിന്നുതന്നെ ഉയര്‍ന്നുവരികയുണ്ടായി. പക്ഷേ, ഒന്നും അറിയാത്തപോലെ മൗനം ദീക്ഷിക്കുക മാത്രമേ അവര്‍ക്ക് വഴിയുണ്ടായിരുന്നുള്ളൂ. ഈ അവസരത്തില് ഫ്രറ്റേണിറ്റി എന്ന വിദ്യാര്‍ഥി പ്രസ്ഥാനം സഹന സമരത്തിലൂടെ എസ്.എഫ്.ഐയുടെ ഫാഷിസ്റ്റ് അതിക്രമങ്ങളെ ചോദ്യം ചെയ്ത് രംഗത്തുവന്നു. എസ്.എഫ്.ഐക്കെതിരെ ധൈര്യപൂര്‍വം സ്ഥാനാര്‍ഥികളെ നിര്‍ത്തി മത്സരിച്ചു. എസ്.എഫ്.ഐയുടെ തനിനിറം ജനമധ്യത്തില് തുറന്നുകാട്ടി. എസ്.എഫ്.ഐ പ്രവര്‍ത്തകര് തന്നെ നേതാക്കളെ പരസ്യമായി ചോദ്യം ചെയ്തു. സമരങ്ങള് സംഘടിപ്പിച്ചു. ഇത് അവരുടെ മൈലേജ് ഗണ്യമായി കുറച്ചിട്ടുണ്ട്. ഇപ്പോഴത്തെ സി.പി.എം ശത്രുതക്ക് ഇതുംകൂടി കാരണമായിട്ടുണ്ടെന്നാണ് മനസ്സിലാകുന്നത്.\nഒന്നായി ചേരണം സംഘ് പരിവാറിനെതിരെ\nആര്.എസ്.എസ്സിന്റെ രണ്ടാമത്തെ സര്‍സംഘചാലക് മാധവ സദാശിവ ഗോള്‍വാള്‍ക്കര് 'വിചാരധാര'യില് മുസ്‌ലിംകള് മാത്രമല്ല, ക്രൈസ്തവരും വംശഹത്യക്ക് വിധേയരാകേണ്ട ശത്രുക്കളാണെന്ന് വ്യക്തമാക്കിയിട്ടുണ്ട്. മുസ്‌ലിംകള്, ക്രിസ്ത്യാനികള്, കമ്യൂണിസ്റ്റുകാര് എന്നിവരെ ആഭ്യന്തര ശത്രുക്കളായാണല്ലോ അതില് പ്രഖ്യാപിച്ചിട്ടുള്ളത്. അതുകൊണ്ടുതന്നെ, മുസ്‌ലിംകളും ക്രൈസ്തവരും കമ്യൂണിസ്റ്റുകാരും ഒരുമിച്ച് നിന്ന് വംശീയ-വിദ്വേഷ രാഷ്ട്രീയത്തിനെതിരെ പൊരുതേണ്ട സന്ദര്‍ഭമാണിത്. പൗരത്വ ഭേദഗതി നിയമത്തിനെതിരെ തുടക്കത്തില് മടിച്ച് നിന്നിരുന്ന ക്രിസ്തീയ സമൂഹം പതിയെ കളത്തില് ഇറങ്ങിയതിന്റെ വാര്‍ത്തകള് അങ്ങിങ്ങ് പ്രത്യക്ഷപ്പെടുന്നുണ്ട്. ദല്‍ഹിയിലെ ശാഹീന് ബാഗില് സമരക്കാര്‍ക്ക് ഭക്ഷണം നല്‍കാന് സാമ്പത്തിക പ്രയാസം കാരണം ഫഌറ്റ് വിറ്റ ഡി.എസ്. ബിന്ദ്രയുടെ നേതൃത്വത്തിലുള്ള സിഖ് സമൂഹവുമുണ്ട്. ബഹുസ്വര ജനാധിപത്യ ഇന്ത്യക്ക് കണ്‍കുളിര്‍മ നല്‍കുന്ന കാഴ്ചകളാണിവയെല്ലാം.\nമാര്‍ത്തോമ സഭയുടെ ആഭിമുഖ്യത്തില് പമ്പാതീരത്ത് നടന്ന മാരാമണ് കണ്‍വെന്‍ഷനില് മെത്രാപ്പോലീത്ത പൗരത്വ ഭേദഗതി നിയമത്തിനെതിരെ രൂക്ഷമായ വിമര്‍ശനം ഉയര്‍ത്തിയിട്ടുണ്ട്. നിയമം ഉടന് നിരുപാധികമായി പിന്‍വലിക്കണമെന്നും വിസമ്മതിക്കാനുള്ള അവകാശത്തെ അടിച്ചമര്‍ത്തരുതെന്നുമുള്ള ഗോവ - ദാമന് ആര്‍ച്ച് ബിഷപ്പ് ഫിലിപ്പി നെറി ഫെരാവോ ആവശ്യപ്പെടുകയുണ്ടായി. ജനാധിപത്യത്തില്‍നിന്ന് മതാധിപത്യ രാജ്യത്തിലേക്ക് രാജ്യത്തെ കൊണ്ട് പോയി മത ന്യൂനപക്ഷങ്ങളെ ഭിന്നിപ്പിക്കാനുള്ള അജണ്ടയാണ് പൗരത്വ ഭേദഗതി നിയമമെന്നും ഇതിനെതിരെ പ്രവര്‍ത്തിക്കാന് ഏവര്‍ക്കും കഴിയണമെന്നും ചങ്ങനാശ്ശേരി മുന് ആര്‍ച്ച് ബിഷപ്പ് മാര് ജോസഫ് പൗവത്തിലും ആവശ്യപ്പെട്ടു. ഭരണഘടന ഉറപ്പ് തരുന്ന മതേതരത്വം കാത്തുസൂക്ഷിക്കണമെന്നും മതപരിഗണന കൂടാതെ പൗരത്വം നല്‍കി ജനങ്ങളുടെ ആശങ്ക അകറ്റണമെന്നും കൊച്ചിയില് നടന്ന പഞ്ചദിന സിനഡ് സമ്മേളനത്തില് സിറോ മലബാര് സഭ ആവശ്യമുന്നയിച്ചതും മതേതരത്വം തകര്‍ക്കാനുള്ള ശ്രമങ്ങളെ ശക്തിയുക്തം എതിര്‍ക്കുമെന്ന് കേരള കൗണ്‍സില് ഓഫ് ചര്‍ച്ച് പ്രഖ്യാപിച്ചതും കാണാം. ഇതെല്ലാം ശുഭസൂചനകളാണ്.\nരാജ്യത്തുടനീളം പടര്‍ന്ന് പന്തലിച്ച് കൊണ്ടിരിക്കുന്ന വ്യത്യസ്ത കൈവഴികളില് നിന്നുള്ള ഇത്തരം മിന്നല് പിണരുകള് ഒന്നായി ചേര്‍ന്ന് സംഘ്പരിവാറിനെതിരായ അഗ്‌നിഗോളമായി മാറേണ്ടതുണ്ട്. നിയമ ഭേദഗതി മൂലം ഏറെ വില കൊടുക്കേണ്ടി വരുന്ന മുസ്‌ലിം മത-രാഷ്ട്രീയ സംഘടനകള് മാത്രം പൊതുവേദികള് രൂപികരിക്കുന്നതിന് പകരം, ക്രൈസ്തവ സംഘടനകളെയും സമാന ചിന്താഗതിയുള്ള മറ്റു സാമുദായിക-സാംസ്‌കാരിക-രാഷ്ട്രീയ-ഗാന്ധിയന്- അഭിഭാഷക- തൊഴിലാളി- വിദ്യാര്‍ഥി- യുവജന സംഘടനകളെയും ഉള്‍പ്പെടുത്തി പൊതുവേദികള് ജില്ലാ-പ്രാദേശിക തലങ്ങളില് വരെ രൂപീകരിക്കണം. രാജ്യത്തുടനീളം പടരുന്ന ശാഹീന് ബാഗുകള് തട്ടവും തലപ്പാവുമിട്ടവരും ളോഹയിട്ടവരും കന്യാസ്ത്രീ വസ്ത്രധാരികളും കാഷായ-പൂണൂല് ധാരികളും തലപ്പാവ് ധരിച്ച സിഖുകാരും മറ്റും നിറയുന്ന മഴവില് സമരമായി മാറട്ടെ. 'വിചാരധാര' പേറുന്ന വിഷപ്പാമ്പുകളെ തുരത്താന് സകലമാന ഭിന്നതകളും മറന്ന് ജനകീയ പ്രതിരോധവും ഉപരോധവുമല്ലാതെ വെറെയൊരു വഴിയുമില്ല. ഇത്തരമൊരു ജനകീയ ഉയിര്‍ത്തെഴുന്നേല്‍പ്പ് സംഘ്പരിവാറിനെയും അവര് നിയന്ത്രിക്കുന്ന ഭരണകൂടത്തെയും പരാജയപ്പെടുത്തുമെന്നതില് സംശയമേതുമില്ല.\nവിശ്വാസികളുടെ ആത്മാര്‍ഥമായ പ്രാര്‍ഥനകള് പാഴാവുകയില്ല. പ്രാര്‍ഥനകള് അജയ്യനായ ഏക ശക്തിയോടാവുമ്പോള് വിജയം സുനിശ്ചിതമാണ്. പ്രവര്‍ത്തനങ്ങളുടെ നൈരന്തര്യം കൂടിയാകുമ്പോള് വിശ്വാസികളുടെ ആഗ്രഹ സഫലീകരണം എളുപ്പമാകുന്നു.\nനിര്‍ണായകമായ ബദ്‌റിന്റെ ചരിത്രം നമുക്ക് ഓര്‍മയുണ്ട്. ഏകനായ പടച്ചതമ്പുരാന് ദിവ്യസന്ദേശങ്ങളിലൂടെ അറിയിച്ചുകൊടുത്തതൊക്കെ ജീവിതത്തില് പകര്‍ത്തിയ അന്ത്യപ്രവാചകന് (സ) അല്ലാഹുവിനോട് ഉറക്കമിളച്ച് പ്രാര്‍ഥിച്ചു. ആയിരങ്ങളോട് ഏറ്റുമുട്ടി വിജയക്കൊടി പാറിക്കാന് ചെറുസംഘം വിശ്വാസികള് മതിയെന്ന് ചരിത്രം പറയുന്നു. ബദ്‌റില് അത് വിജയം കണ്ടു. വിശ്വാസികളുടെ ആത്മവിശ്വാസത്തിന്റെ അടയാളമായി വിജയ ചരിത്രങ്ങളുടെ മരിക്കാത്ത ചിത്രങ്ങള് ഏറെയുണ്ട്.\nപീഡനങ്ങളും അക്രമങ്ങളും കൊണ്ട് പൊറുതിമുട്ടിയ ഏകദൈവ വിശ്വാസികള് വ്യക്തി ജീവിത വിശുദ്ധിയോടെ തങ്ങളുടെ സ്രഷ്ടാവിനോട് അപേക്ഷിച്ചപ്പോഴൊക്കെ അവര്‍ക്കാശ്വാസമായി അദൃശ്യശക്തിയുടെ കനിവുണ്ടായിട്ടുണ്ട്. ഇപ്പോഴും, ഇടക്കൊക്കെ വരള്‍ച്ചയുടെ പിടിയിലമര്‍ന്ന് ചൂടിന്റെ കാഠിന്യവും കൃഷിയിടങ്ങളിലെ നഷ്ടവും കൂടുമ്പോള്, പ്രവാചകന് പഠിപ്പിച്ച പ്രാര്‍ഥന അവിടെ മഴയുടെ തണുപ്പായി പെയ്തിറങ്ങാറുണ്ട്. സര്‍വലോകാധിപതിയിലുള്ള അചഞ്ചലമായ വിശ്വാസവുമായി ജീവിതം തുടര്‍ന്നു പോരുന്നവര് ഈ ആള്‍ക്കൂട്ടങ്ങളിലെവിടെയൊക്കെയോ ഉണ്ട്. അവരുടെ പ്രാര്‍ഥനകള്‍ക്ക് പരിഹാരവുമായി പരമശക്തി നമ്മുടെയൊക്കെ ചാരത്തുണ്ട്.\nഇന്ത്യയിലെ പല മസ്ജിദുകളിലും നമസ്‌കാരത്തോടൊപ്പം പ്രത്യേക പ്രാര്‍ഥനകള്‍ക്ക് (ഖുനൂത്ത്) തുടക്കം കുറിച്ചുകഴിഞ്ഞു. പലരും പ്രഭാത നമസ്‌കാരങ്ങളോടൊപ്പം ചെയ്തിരുന്ന പ്രാര്‍ഥന (ഖുനൂത്ത്) മറ്റു നിര്‍ബന്ധ നമസ്‌കാരങ്ങളിലും ഉള്‍പ്പെടുത്തികൊണ്ടിരിക്കുന്നു. പ്രവര്‍ത്തനത്തോടൊപ്പമുള്ള പ്രാര്‍ഥനകള്‍ക്ക് ദൈവസഹായം ഉണ്ടാവുമെന്ന് വിശ്വാസിക്ക് ഉറപ്പുണ്ട്. വിശ്വാസദൃഢതയാല് ഉയരുന്ന പ്രാര്‍ഥനയുടെ മന്ത്രധ്വനികള് ശത്രുക്കളില് ശൈഥില്യവും പരാജയവുമായി പെയ്തിറങ്ങാതിരിക്കില്ല.


November 27, 2017 | 3:22 pm IST\nസംസ്ഥാന ദാരിദ്ര്യ നിര്‍മ്മാര്‍ജ്ജന മിഷ (കുടുംബശ്രീ) നിലെ ഒഴിവ് ഡെപ്യൂട്ടേഷന് വ്യവസ്ഥയില് നികത്തുന്നതിനും പട്ടിക തയ്യാറാക്കുന്നതിനും കേന്ദ്രസംസ്ഥാന സര്‍ക്കാര്/അര്‍ദ്ധസര്‍ക്കാര് ജീവനക്കാരില് നിന്നും അപേക്ഷകള് ക്ഷണിച്ചു.\nകുടുംബശ്രീ സംസ്ഥാന മിഷനിലെ പ്രോഗ്രാം ഓഫീസര്, ജില്ലാ മിഷന് കോഓര്‍ഡിനേറ്റര്, അസി. ജില്ലാ മിഷന് കോഓര്‍ഡിനേറ്റര് എന്നീ തസ്തികകളിലേക്കാണ് നിയമനം. യോഗ്യതയുള്ള ജീവനക്കാര് ചട്ടപ്രകാരം മാതൃവകുപ്പില് നിന്നുള്ള എന്.ഒ.സി സഹിതം അപേക്ഷിക്കണം.\nപ്രോഗ്രാം ഓഫീസര് (കുടുംബശ്രീ സംസ്ഥാന മിഷന്) തസ്തികയില് വെറ്ററിനറി ഡോക്ടര്‍മാര്‍ക്ക് അപേക്ഷിക്കാം. ശമ്പള സ്‌കെയില് : 42,50087,000. അംഗീകൃത യൂണിവേഴ്‌സിറ്റിയില് നിന്ന് ബിരുദം, സാമൂഹിക വികസന പരിപാടികളും ദാരിദ്ര്യ നിര്‍മ്മാര്‍ജ്ജന പ്രവര്‍ത്തനങ്ങളുമായി ബന്ധപ്പെട്ട് ഗ്രാമവികസനം, സാമൂഹികക്ഷേമം, പട്ടിജാതി/പട്ടികവര്‍ഗ വികസനം, ഫിഷറീസ് തുടങ്ങിയ വകുപ്പുകളില് കുറഞ്ഞത് അഞ്ച് വര്‍ഷത്തെ പ്രവൃത്തി പരിചയം, കംപ്യൂട്ടറില് പ്രായോഗിക പരിജ്ഞാനം എന്നിവയാണ് യോഗ്യത. എഴുത്തു പരീക്ഷ, ഇന്റര്‍വ്യൂ എന്നിവയുടെ അടിസ്ഥാനത്തിലാണ് തെരഞ്ഞെടുപ്പ്.\nജില്ലാ മിഷന് കോഓര്‍ഡിനേറ്റര് നിയമനം എറണാകുളത്താണ്. ശമ്പള സ്‌കെയില്: 42,50087,000.\nകൊല്ലം, കോഴിക്കോട്, മലപ്പുറം ജില്ലകളിലാണ് അസി. ജില്ലാമിഷന് കോ ഓര്‍ഡിനേറ്റര് ഒഴിവ്. ശമ്പള സ്‌കെയില്: 26,50056,700 (പുതുക്കിയത്). എക്‌സിക്യൂട്ടീവ് ഡയറക്ടര്, കുടുംബശ്രീ, ട്രിഡ ബില്‍ഡിംഗ്, ചാലക്കുഴി ലെയിന്, മെഡിക്കല് കോളേജ്, തിരുവനന്തപുരം 695011 എന്ന വിലാസത്തില് ഡിസംബര് എട്ട് വൈകിട്ട് അഞ്ചിനകം അപേക്ഷ ലഭിക്കണം. എഴുത്തുപരീക്ഷയും ഇന്റര്‍വ്യൂവും ഡിസംബര് 12 ന് രാവിലെ 10ന് നടക്കും. കൂടുതല് വിവരങ്ങള്‍ക്ക് : www.kudumbashree.org


മെഡിറ്ററേനിയന് കടലില് കുടുങ്ങിയ ആയിരത്തോളം അഭയാര്‍ഥികളെ രക്ഷിച്ചു\n88 സ്ത്രീകള് 44 കുട്ടികള് ഉള്‍പ്പെടെ 948 അഭയാര്‍ഥികളെയാണ് മെഡിറ്ററേനിയന് കടലിലില് നിന്ന് ലിബിയന് തീരസംരക്ഷണ സേന രക്ഷിച്ചത്. പ്രതികൂല കാലാവസ്ഥയില് വായുനിറച്ച ചെറുബോട്ടുകളിലായിരുന്നു യാത്ര...\n26 Jun, 2018 at 03:04 AM\nയൂറോപ്പിലേക്ക് കുടിയേറാനുള്ള പലായനത്തിനിടെ മെഡിറ്ററേനിയന് കടലില് കുടുങ്ങിയ ആയിരത്തോളം അഭയാര്‍ഥികളെ രക്ഷിച്ചു. മൂന്ന് ദൗത്യങ്ങളിലായാണ് സ്ത്രീകളും കുട്ടികളും ഉള്‍പ്പെടുന്ന സംഘത്തെ രക്ഷിച്ചത്. അതേസമയം കുടിയേറ്റക്കാരോടുള്ള നിലപാടില് മാറ്റമുണ്ടാവില്ലെന്ന് ഇറ്റലി വ്യക്തമാക്കി.\n88 സ്ത്രീകള് 44 കുട്ടികള് ഉള്‍പ്പെടെ 948 അഭയാര്‍ഥികളെയാണ് മെഡിറ്ററേനിയന് കടലിലില് നിന്ന് ലിബിയന് തീരസംരക്ഷണ സേന രക്ഷിച്ചത്. പ്രതികൂല കാലാവസ്ഥയില് സുരക്ഷിതമല്ലാത്ത വായുനിറച്ച ചെറുബോട്ടുകളിലായിരുന്നു ഇവരുടെ യാത്ര. ഈ ആഴ്ച ആകെ 2000 അഭയാര്‍ഥികളെയാണു ലിബിയന് സേന രക്ഷിച്ചത്. അതേസമയം ഇറ്റലിയും മള്‍ട്ടയും കുടിയേറ്റക്കാര്‍ക്കെതിരെ കര്‍ശന നിലപാടണ് സ്വീകരിക്കുന്നത്. അഭയാര്‍ഥിപ്രശ്‌നം ചര്‍ച്ചചെയ്യാന് ഇറ്റലിയുടെ ആഭ്യന്തരമന്ത്രി ലിബിയയില് എത്തിയിരുന്നു.\nയൂറോപ്പിലേക്ക് അഭയാര്‍ഥികള് പ്രവേശിക്കുന്നത് നിരോധിക്കണം. ലിബിയയുടെ നടപടി ശരിയല്ല. രാജ്യസുരക്ഷക്ക് ഭീഷണിയാണെന്നും കുടിയേറ്റക്കാരോടുള്ള ഇറ്റലിയുടെ നിലപടില് മാറ്റമുണ്ടാവില്ലെന്നും ഇറ്റാലിയന് ആഭ്യന്തമന്ത്രി മാറ്റിയോ സാള്‍വിനി പറഞ്ഞു. കുടിയേറ്റക്കാരെ കുറിച്ച് വീണ്ടും വിവാദ പ്രസ്താവനയുമായി കഴിഞ്ഞ ദിവസം യു.എസ് പ്രസിഡന്റ് ഡോണള്‍ഡ് ട്രംപ് രംഗത്തെത്തിയിരുന്നു. ട്രംപിന്റെ പ്രസ്താവനക്കെതിരെ വലിയ പ്രതിഷേധമാണ് ഉയരുന്നത്. ജര്‍മ്മനി, ഫ്രാന്‍സ് തുടങ്ങിയ രാജ്യങ്ങളും അനധികൃത കുടിയേറ്റത്തിനെതിരെ രംഗത്തുണ്ട്.


ശിശുദിനത്തിലെ നാക്കുപിഴ; ഖേദപ്രകടനവുമായി മന്ത്രി എം.എം.മണി | News Moments | The world in your palm top\nശിശുദിനത്തിലെ നാക്കുപിഴ; ഖേദപ്രകടനവുമായി മന്ത്രി എം.എം.മണി\nതിരുവനന്തപുരം: ശിശുദിനത്തില് പ്രസംഗത്തില് വന്ന നാക്കുപിഴയില് ഖേദപ്രകടനവുമായി മന്ത്രി എം.എം.മണി. നെഹ്‌റു അന്തരിച്ച ദിവസമാണ് ഇന്നെന്നും ഇതൊരു സുദിനമാണെന്നുമായിരുന്നു മണി കട്ടപ്പനയില് നടത്തിയ പ്രസംഗത്തില് പറഞ്ഞത്. മന്ത്രിയുടെ നാക്കുപിഴയില് വ്യാപക വിമര്‍ശനങ്ങള് ഉയരുകയും ചെയ്തിരുന്നു. ഇതിന് പിന്നാലെയാണ് ഖേദപ്രകടനവുമായി മണി രംഗത്തെത്തിയിരിക്കുന്നത്.\n”ഞാന് ഇന്നലെ(14/11/2019 ) കട്ടപ്പനയില് സഹകരണ വാരാഘോഷത്തില് പങ്കെടുത്ത് സംസാരിക്കവേ ഇന്ത്യയുടെ പ്രഥമ പ്രധാനമന്ത്രി ആദരണീയനായ നെഹ്‌റുവിന്റെ ജന്മദിന ആശംസകള് അര്‍പ്പിച്ചപ്പോള് വന്നപ്പോള് ഉണ്ടായ പിഴവില് അതിയായ ഖേദം പ്രകടിപ്പിക്കുന്നു” എന്ന് മന്ത്രി മണി ഫെയിസ്ബുക്കില് കുറിച്ചു. കട്ടപ്പനയില് സഹകരണ വാരാഘോഷത്തില് പങ്കെടുത്ത് പ്രസംഗിക്കുന്നതിനിടെയാണ് മന്ത്രിക്ക് നാക്ക് പിഴച്ചത്.\n‘നമുക്കറിയാം ഇന്നൊരു മഹത്തായ സുദിനമാണ്. പണ്ഡിറ്റ് ജവഹര്‍ലാല് നെഹ്‌റു അന്തരിച്ച സുദിനമാണിന്ന്. ഇന്ത്യയിലെ സഹകരണ പ്രസ്ഥാനത്തിന് രൂപം കൊടുക്കുന്നതില്, അതിനെ മുന്നോട്ട് നയിക്കുന്നതില് പ്രധാന പങ്കുവഹിച്ച ആദരണീയനായിരുന്നു മുന് പ്രധാനമന്ത്രി. ബ്രിട്ടീഷ് സാമ്രാജ്യത്വത്തിനെതിരെ പോരാടി. ദീര്‍ഘനാള് ഇന്ത്യയുടെ പ്രധാനമന്ത്രി എന്ന നിലയില് നമ്മെ നയിച്ച അദ്ദേഹത്തിന്റെ മുമ്പില് ആദരാഞ്ജലി അര്‍പ്പിച്ചാണ് മഹാ സമ്മേളനം നടക്കുന്നത്’ എന്നായിരുന്നു മന്ത്രി പറഞ്ഞത്.\nഞാൻ ഇന്നലെ(14/11/2019 ) കട്ടപ്പനയിൽ സഹകരണ വാരാഘോഷത്തിൽ പങ്കെടുത്ത് സംസാരിക്കവേ ഇന്ത്യയുടെ പ്രഥമ പ്രധാനമന്ത്രി ആദരണീയനായ…\nPosted by MM Mani on Thursday, November 14, 2019


ലക്ഷ്യം മാര്‍ഗത്തെ ന്യായീകരിക്കുന്നില്ല | islamonlive\nHome/Vazhivilakk/ലക്ഷ്യം മാര്‍ഗത്തെ ന്യായീകരിക്കുന്നില്ല\nസയ്യിദ് ഖുതുബ് 25/05/2016\nനീചമായ മാര്‍ഗത്തിലൂടെ എങ്ങനെയാണ് ഉന്നതമായ ഒരു ലക്ഷ്യത്തിലെത്താന് സാധിക്കുക? എനിക്കത് സങ്കല്‍പിക്കാന് പോലും സാധിക്കുന്നില്ല. മഹത്വമുള്ള ലക്ഷ്യം മഹത്വമുള്ള മനസ്സിലല്ലാതെ ജീവിക്കുകയില്ല. അങ്ങനെയുള്ള ഒരു മനസ്സിന് എങ്ങനെയാണ് നീചമായ മാര്‍ഗം സ്വീകരിക്കാന് സാധിക്കുക? ആ മാര്‍ഗം സ്വീകരിക്കുന്നതിലേക്ക് എങ്ങനെയാണവന് എത്തുക? ചെളിപുരണ്ടവരുടെ കൂട്ടത്തില് പെടാതെ ഫലഭൂയിഷ്ടമായ ചെളിക്കുണ്ടില് നമുക്ക് പ്രവേശിക്കാനാവില്ല. വഴിയിലെ മാലിന്യങ്ങള് നമ്മുടെ പാദങ്ങളിലും അത് വെക്കുന്നിടങ്ങളിലും അതിന്റെ അടയാളങ്ങളുണ്ടാക്കും. നീചമായ മാര്‍ഗം സ്വീകരിക്കുമ്പോഴുള്ള അവസ്ഥയും ഇത് തന്നെയാണ്. അതിന്റെ മാലിന്യം നമ്മില് പറ്റിപ്പിടിക്കും. അതിന്റെ അടയാളങ്ങള് അവിടെ ശേഷിപ്പിക്കുകയും ചെയ്യും. അതിലൂടെ നാം എത്തുന്ന ലക്ഷ്യത്തിലും ആ അടയാളങ്ങളുണ്ടാവും.\nആത്മാവുമായി ബന്ധപ്പെട്ട കാര്യങ്ങളില് ലക്ഷ്യത്തിന്റെ ഭാഗമാണ് മാര്‍ഗം. ആത്മാവിന്റെ ലോകത്ത് ഇത്തരത്തിലുള്ള വിഭജനങ്ങളോ വേര്‍തിരിവുകളോ ഇല്ല. ഉന്നതമായ ലക്ഷ്യത്തിന് നീചമായ വഴിതേടുന്നത് മനുഷ്യപ്രകൃതം തന്നെ അംഗീകരിക്കുന്നില്ല. പ്രകൃത്യാ ആ മാര്‍ഗം ഉപയോഗപ്പെടുത്തുന്നതിലേക്ക് അവന് നയിക്കപ്പെടുകയുമില്ല. ‘ലക്ഷ്യം മാര്‍ഗത്തെ ന്യായീകരിക്കുന്നു’ എന്നത് പടിഞ്ഞാറിന്റെ യുക്തിയാണ്. കാരണം പടിഞ്ഞാറ് ധിഷണ കൊണ്ടാണ് ജീവിക്കുന്നത്. മാര്‍ഗങ്ങള്‍ക്കും ലക്ഷ്യങ്ങള്‍ക്കും ഇടയില് വേര്‍തിരിവുകളും വിഭജനങ്ങളും ഉണ്ടാക്കാന് ധിഷണയില് സാധിക്കും.\nപ്രവാചക ജനനത്തെ ആഘോഷിക്കുന്ന വിശ്വാസി നിര്‍വഹിക്കേണ്ടത്


യൂത്ത് കോണ്‍ഗ്രസ് കോഴിക്കോട് കളക്ട്രേറ്റിലേക്ക് നടത്തിയ മാർച്ചിൽ സംഘർഷം - Calicut Journal\nHome » നമ്മുടെ കോഴിക്കോട് » യൂത്ത് കോണ്‍ഗ്രസ് കോഴിക്കോട് കളക്ട്രേറ്റിലേക്ക് നടത്തിയ മാർച്ചിൽ സംഘർഷം\nകേന്ദ്ര, സംസ്ഥാന സർക്കാരുകളുടെ ജനദ്രോഹ നയങ്ങൾക്കെതിരേ യൂത്ത് കോണ്‍ഗ്രസ് കോഴിക്കോട് കളക്ട്രേറ്റിലേക്ക് നടത്തിയ മാർച്ചിൽ സംഘർഷം. പോലീസ് ബാരിക്കേഡ് മറികടന്ന് കളക്ട്രേറ്റിലേക്ക് കടക്കാൻ ശ്രമിച്ച പ്രവർത്തകർക്ക് നേരെ ജലപീരങ്കിയും കണ്ണീർവാതകവും പ്രയോഗിച്ചു.\nമാർച്ച് തടഞ്ഞതോടെ രൂക്ഷമായ കല്ലേറാണ് പോലീസിന് നേരെയുണ്ടായത്. ഇതോടെ പോലീസ് ജലപീരങ്കി പ്രയോഗിച്ചു. എന്നാൽ പിരിഞ്ഞുപോകാൻ പ്രതിഷേധക്കാർ തയാറാകാതിരുന്നതോടെ കണ്ണീർവാതകം പ്രയോഗിക്കുകയായിരുന്നു. തുടർന്ന് പ്രവർത്തകർ റോഡിൽ കുത്തിയിരുന്നു.\nPrevious: കുന്നംകുളം ‘മാപ്പ്’ കലക്ട്രര് ബ്രോയ്ക്ക് പണികൊടുത്ത് എം പി രാഘവൻ\nNext: വിവരാവകാശ നിയമത്തില് വെള്ളം ചേര്‍ക്കില്ലെന്ന് മുഖ്യമന്ത്രി


ഇന്ത്യന് മിലിട്ടറി അക്കാഡമി - Dehradun | ഇന്ത്യന് മിലിട്ടറി അക്കാഡമി Photos, Sightseeing -NativePlanet Malayalam\nഹോം » സ്ഥലങ്ങൾ » ഡെറാഡൂണ് » ആകര്‍ഷണങ്ങള് » ഇന്ത്യന് മിലിട്ടറി അക്കാഡമി\nഇന്ത്യന് മിലിട്ടറി അക്കാഡമി, ഡെറാഡൂണ്\nഇന്ത്യന് സേനയിലെ ഉദ്യോഗസ്ഥര്‍ക്ക് പരിശീലനം നല്‍കുന്ന സ്ഥലമാണ് ഇന്ത്യന് മിലിട്ടറി അക്കാഡമി. 1932 ഒക്‌ടോബര് 1 ന് 40 കേഡറ്റുകള്‍ക്ക് പരിശീലനം നല്‍കി കൊണ്ടാണ് ഇത് പ്രവര്‍ത്തനമാരംഭിക്കുന്നത്. ബ്രിഗേഡിയര് എല് പി കോളിന്‍സ് ആയിരുന്നു അക്കാഡമിയുടെ ആദ്യ കമാന്‍ഡന്റ്.\n1934 ഡിസംബറില് അക്കാഡമിയില് നിന്നും പരിശീലനം പൂര്‍ത്തിയാക്കിയ ആദ്യ ബാച്ച് `പയനീര്‍സ്' പുറത്തിറങ്ങി. നിരവധി പ്രമുഖരായ പൂര്‍വ വിദ്യാര്‍ത്ഥികള് സ്ഥാപനത്തിനുണ്ട്. ഇന്ത്യ, പാകിസ്ഥാന്, ബര്‍മ്മ രാജ്യങ്ങളിലെ സേനയുടെ പരമോന്നത പദവിയിലെത്തിയ ഫീല്‍ഡ് മാര്‍ഷല് സാം മനീക്ഷ, ജനറല് മുഹമ്മദ് മൂസ്സ, ലഫ്‌റ്റനന്റ് ജനറല് സ്‌മിത് ഡന് എന്നിവര് ഇതില് ഉള്‍പ്പെടും. അക്കാഡമി 1950 ല് നാഷണല് ഡിഫന്‍സ് അക്കാഡമി(എന്‍ഡിഎ) എന്ന് പുനര്‍നാമകരണം ചെയ്‌തു. എന്‍ഡിഎയുടെ പ്രവര്‍ത്തനങ്ങള് പൂണെയിലെ ഖഡക്വാസ്ലയിലേക്ക് മാറ്റിയപ്പോള് അക്കാഡമിയുടെ പേര് മിലട്ടറി കോളേജ് എന്നാക്കി.1960 ല് ഇന്ത്യന് മിലിട്ടറി അക്കാഡമി എന്ന പഴയ പേര് തന്നെ നല്‍കി.\nമ്യൂസിയം, ഷൂട്ടിങ് പ്രകടന മുറി, 18 ഹോള് ഫ്രിംസ് ഗോള്‍ഫ് കോഴ്‌സ് , യുദ്ധ സ്‌മാരകം എന്നിവ അക്കാഡമിയ്‌ക്ക് സമീപത്തായുണ്ട്. ടോണ്‍സ് വാലിക്ക് വടക്ക്-പടിഞ്ഞാറ് ദിശയിലായി കാമ്പസില് ഒരു ഹെലിപ്പാഡും സ്ഥിതി ചെയ്യുന്നുണ്ട്.


‘കത്തോലിക്ക’ എന്ന വാക്ക് ഉത്ഭവിച്ചത് ഗ്രീക്കു പദത്തില് നിന്നാണ്. ‘സാര്‍വത്രിക’മെന്നാണ് അതിന്റെ അര്‍ത്ഥം. റോമ്മുമായി കൂദാശകളില് പങ്കുചേരുന്ന സഭകള്‍ക്കാണ് സാധാരണയായി ഈ വാക്ക് പ്രയോഗിക്കുന്നത്. ഇന്ത്യയിലാകമാനം ഏകദേശം ഇരുപതു മില്യണ് കത്തോലിക്ക ജനസംഖ്യയുണ്ടെന്നു കണക്കാക്കിയിരിക്കുന്നു. ക്രിസ്ത്യന് സഭകളില് എണ്ണംകൊണ്ട് കത്തോലിക്ക സഭയാണ് ഏറ്റവും വലിയ സഭ. സഭയില് ഏകദേശം 174 രൂപതകള് അതാത് മെത്രാന്മാരുടെ കീഴില് പ്രവര്‍ത്തിക്കുന്നുണ്ട്. അതില് 132 രൂപതകള് ലാറ്റിന് സമുദായത്തിന്റേതാണ്. 31 സീറോ മലബാര് രൂപതയും പതിനൊന്നു സീറോ മലങ്കര രൂപതകളും സഭയ്ക്കുണ്ട്. ക്‌നാനായ രൂപതകള് സീറോ മലബാര് രൂപതകളില് ഉള്‍പ്പെടും. ക്രിസ്ത്യാനികളെ നസ്രാണി ക്രിസ്ത്യാനികളെന്നും വിളിച്ചിരുന്നു. നസ്രാണിയെന്നുള്ളത് സുറിയാനി പദമാണ്. നസ്രായക്കാരനായ യേശുവിന്റെ പിന്‍ഗാമികളെന്നാണ് അര്‍ത്ഥം.\nകേരളത്തെ ഇന്ത്യയിലെ കത്തോലിക്കരുടെ ‘വത്തിക്കാന്’ എന്ന് വിളിക്കുന്നതില് അതിശയോക്തിയില്ല. ഇവിടെ ക്രിസ്ത്യാനികള് വിശ്വസിക്കുന്നത് സെന്റ് തോമസ് ഇന്ത്യയില് വന്നു ക്രിസ്തുമതം പ്രചരിപ്പിച്ചുവെന്നാണ്. രണ്ടാമത് പോര്‍ട്ടുഗീസ് മിഷ്യനറിമാര് വന്നു ഇന്ത്യയിലെ ക്രിസ്ത്യാനികളുടെ സാമൂഹിക ജീവിതത്തെ പരിവര്‍ത്തനാത്മകമാക്കി ചരിത്രം തന്നെ മാറ്റിയെഴുതിയെന്നുള്ളതാണ്. മൂന്നാമത് ക്രിസ്ത്യാനികളുടെ പ്രധാന സംഭവങ്ങള് മുഴുവന് നടന്നത് കേരളത്തിലാണ്. 1599ലെ ഉദയം പേരൂര് സൂനഹദോസ്, 1652ലെ മട്ടാഞ്ചേരിയില് നടന്ന കൂനന് കുരിശു സത്യം, 1874ലെ തൃശൂരിലുണ്ടായ കല്‍ദായ വാദികളുമായ വിഭജനം, എന്നിങ്ങനെയുള്ള സംഭവങ്ങള്‍ക്കെല്ലാം കേരളം ദൃക്‌സാക്ഷിയായിരുന്നു. കൂടാതെ ഇന്ത്യയുടെ മൊത്തം കത്തോലിക്കരുടെ പകുതിയും കേരളത്തിലാണ് വസിക്കുന്നത്.\nക്രിസ്തുശിക്ഷ്യന്, അവിശ്വാസിയായ തോമസ് ഇന്ത്യയില് വന്നു ക്രിസ്തുമതം പ്രചരിപ്പിച്ചുവെന്നാണ് കേരള ക്രിസ്ത്യാനികളുടെയിടയിലെ പരക്കെയുള്ള വിശ്വാസം. സെന്റ് തോമസ് ഭാരതത്തില് വന്നതിന്റെ തെളിവുകള് ചോദിച്ചാല് ‘കാണാതെ വിശ്വസിക്കുന്നവര് ഭാഗ്യവാന്മാര്’ എന്ന ക്രിസ്തു വചനം മാത്രമേ ഉത്തരമുള്ളൂ. കാരണം, ക്രിസ്തു മൂന്നാം നാള് ഉയര്‍ത്തുവെന്ന വിശ്വാസം അവിശ്വാസിയായ തോമസ് വിശ്വസിച്ചില്ല. അതുപോലെ ഇന്നുള്ള ആധുനിക ചരിത്രകാരും തോമസിന്റെ ഇന്ത്യയിലെ പ്രേഷിത ദൗത്യത്തെ അംഗീകരിക്കുന്നില്ല. ഒരു സിറിയന് കച്ചവടക്കാരനായ ക്‌നാനായ തോമസ് ഭാരതത്തില് വന്നു ക്രിസ്തുമതം പ്രചരിപ്പിച്ചുവെന്നും ഇവിടെ കോളനികള് സ്ഥാപിച്ചുവെന്നും മറ്റൊരു വിശ്വാസവുമുണ്ട്. കേരളത്തിലെ ക്രിസ്തീയ വിശ്വാസം അടിസ്ഥാനമില്ലാത്ത രണ്ടു ദിവ്യന്മാരാല് പടുത്തുയര്‍ത്തിയെന്നു വേണം ചിന്തിക്കാന്.\nആറാം നൂറ്റാണ്ടില് ചെന്നൈയില് മൈലാപ്പൂരെന്ന ഗ്രാമത്തില് സെന്റ് തോമസിന്റെ കുഴിമാടം കണ്ടുപിടിച്ചത് അര്‍മേനിയന് ക്രിസ്ത്യാനികളാണ്. അതേ സ്ഥാനത്ത് അവര് അവിടെ ഒരു പള്ളിയും പണിതു. യാത്രികനായിരുന്ന മാര്‍ക്കോപോളോ ഈ പള്ളി സന്ദര്‍ശിച്ചിരുന്നുവെന്നും വിശ്വസിക്കുന്നു. 1523ല് പോര്‍ട്ടുഗീസുകാര് തോമസ് കുഴിമാടത്തില് ഒരു പള്ളി പണിതു. ആ പള്ളിയെ ‘സാന് തോം’ എന്ന് വിളിച്ചു. 1606ല് പോര്‍ട്ടുഗല് രാജാവായിരുന്ന ഫിലിപ്പ് രണ്ടാമന്റെ അപേക്ഷപ്രകാരം ‘പോപ്പ് പോള് അഞ്ചാമന്’ സെന്റ് തോമസ് പള്ളിയെ ബസ്‌ലീക്കായായി ഉയര്‍ത്തി. 1898ല് ‘ഡോം ഹെന്‍റിക്‌സ് റീഡ് ഡീ സില്‍വാ’ മൈലാപ്പൂരിലെ ആദ്യത്തെ ബിഷപ്പായി നിയമിതനായി. അവിടെ ഗോതിക്ക് മാതൃകയിലുള്ള കത്തീഡ്രല് പണിയുകയും ചെയ്തു.\nപടിഞ്ഞാറേ മിഷനറിമാര് ഇന്ത്യയില് വന്നപ്പോള് ക്രിസ്ത്യാനികള് നെസ്‌തോറിയന് വിശ്വാസമായിരുന്നു പുലര്‍ത്തിയിരുന്നത്. അത്തരം വിശ്വാസം അവര്‍ക്ക് അസഹനീയമായിരുന്നു. എന്നാല് ചില ചരിത്രകാരന്മാര് എഴുതിയിരിക്കുന്നത്, ‘യൂറോപ്യന് മിഷ്യനറിമാര് ഇന്ത്യയില് വരുന്ന സമയം ആദ്യമ ക്രിസ്ത്യാനികളുടെ വിശ്വാസം നെസ്‌തോറിയനിസമായിരുന്നില്ല മറിച്ച് കിഴക്കേ സിറിയാ ആചരിച്ചുവന്നിരുന്ന കത്തോലിക്ക വിശ്വാസമായിരുന്നു’വെന്നാണ്. ഇവിടെ ചരിത്രകാരുടെ വ്യത്യസ്തമായ കാഴ്ചപ്പാടുകളില്, വ്യക്തമായ ഒരു ഉത്തരം ലഭിക്കുക പ്രയാസമാണ്.\n1247 മുതല് 1328 വരെ ജീവിച്ചിരുന്ന ‘ജോണ് ജിയോവാന്നി മോണ്ടെ കാര്‍വിനോ ‘ എന്ന ഇറ്റാലിയന് ഫ്രാന്‍സിസ്ക്കന് പുരോഹിതന് ഇന്ത്യയിലെ ക്രിസ്തുമതം പ്രചരിപ്പിച്ച ആദ്യകാല മിഷിനറിയായി കരുതുന്നു. അദ്ദേഹം റോമന് കത്തോലിക്ക മതം ഇന്ത്യയിലും ചൈനയിലും പ്രചരിപ്പിച്ചിരുന്നു. പീക്കിങ്ങിലെ ആര്‍ച്ച് ബിഷപ്പും പൗരസ്ത്യ ദേശങ്ങളിലെ ചുമതലകളും വഹിച്ചിരുന്നു. പതിമൂന്നു മാസം ചെന്നൈയില് സെന്റ് തോമസ് മൗണ്ടിനു സമീപം മതം പ്രസംഗിച്ചു. എ.ഡി. 1291 അല്ലെങ്കില് എ.ഡി. 1292ല് നൂറു കണക്കിന് ജനത്തെ മാമ്മൂദീസ നല്‍കി കത്തോലിക്ക സഭയില് ചേര്‍ത്തു. കേരളത്തിലെ ആദ്യത്തെ റോമ്മന് കത്തോലിക്ക രൂപത 1329 ആഗസ്റ്റ് ഒമ്പതാം തിയതി കൊല്ലത്തു സ്ഥാപിച്ചു. പോപ്പ് ജോണ് പന്ത്രണ്ടാമനായിരുന്നു രൂപത സ്ഥാപിക്കാന് അനുവാദം നല്‍കിയത്. ഫ്രഞ്ച് ഡൊമിനിക്കനായ ‘ജോര്‍ഡാനസ് കാറ്റാലനിഡീ സെവേരക്കിനെ’ ആദ്യത്തെ ബിഷപ്പായും കൊല്ലത്തു വാഴിച്ചു.\nപോര്‍ട്ടുഗീസുകാരുടെ സമ്മര്‍ദ്ദത്തോടെ ക്രിസ്ത്യാനികളില് നിരവധി സാമൂഹിക പരിഷ്ക്കാരങ്ങള് നടപ്പാക്കി. 1599 ജൂണ് ഇരുപതാം തിയതി കൂടിയ ഉദയംപേരൂര് സുന്നഹദോസില് വന്നെത്തിയ പ്രമാണിമാര് ഒറ്റമുണ്ടും ധരിച്ചുകൊണ്ടായിരുന്നു സമ്മേളനത്തില് പങ്കെടുത്തിരുന്നത്. അക്കാലത്ത് ക്രിസ്ത്യാനികളുടെ തലയില് പ്രാകൃതമായ രീതിയില് ഒരു തരം വിചിത്രമായ കുടുമ്മ കെട്ടി വെക്കുമായിരുന്നു. മറ്റു ജാതികളില്‍നിന്നും വ്യത്യസ്തമായി കുടുമ്മയുടെ അറ്റത്ത് ഒരു കുരിശും കാണും. അവര് ക്രിസ്ത്യാനികളെന്ന് തിരിച്ചറിഞ്ഞിരുന്നതും കുടുമ്മയില് കുരിശു കാണുമ്പോഴായിരുന്നു. കാതില് വലിയ കടുക്കനും ധരിച്ചിരുന്നു. മഴക്കാലത്തു ഓലക്കുട ചൂണ്ടുകയോ തൊപ്പിക്കുട ധരിക്കുകയോ ചെയ്തിരുന്നു. ഉടുത്തിരുന്ന തുണിക്കുപുറമെ അരയില് ചുവന്ന കച്ചയും കെട്ടിയിരുന്നു. കച്ചയ്ക്കുള്ളില് പണവും സൂക്ഷിച്ചിരുന്നു. മന്ത്രവാദം, കൂടോത്രം, ജാതക പൊരുത്തമെല്ലാം ക്രിസ്ത്യാനികളുടെ തൊഴിലായിരുന്നു. പോര്‍ട്ടുഗീസുകാരുടെ സാമൂഹിക പരിഷ്ക്കാരങ്ങളില്‍ക്കൂടിയാണ് അെ്രെകസ്തവമായ അത്തരം ദുരാചാരങ്ങള് ഇല്ലാതായത്. തീണ്ടല്, തൊടീല് എന്നിങ്ങനെയുള്ള ആചാരങ്ങള് കൃസ്ത്യന് സഭകളില് പാടില്ലാന്നുള്ള കര്‍ശന നിയമങ്ങളും പോര്‍ട്ടുഗീസുകാര് കൊണ്ടുവന്നിരുന്നു.\nപോര്‍ട്ടുഗല് രാജാവ് കോളനികള് സ്ഥാപിക്കുന്ന സ്ഥലങ്ങളില് കത്തോലിക്ക മതം പ്രചരിപ്പിക്കുന്നതിനും അവിടെ സഭാപരമായ തീരുമാനങ്ങള് എടുക്കാനും രാജാവിന് അധികാരമുണ്ടെന്നുള്ള വത്തിക്കാന്റെ ഒരു കല്‍പ്പന അക്കാലത്തുണ്ടായിരുന്നു. കോളനികളില് ബിഷപ്പുമാരെ നിയമിക്കാനും പോര്‍ട്ടുഗല് രാജാവിന് അധികാരം കൊടുത്തിരുന്നു. അങ്ങനെ കേരളത്തിലും ഫ്രാന്‍സീസ് അസീസ് എന്ന ഈശോ സഭാ പുരോഹിതനെ മെത്രാപ്പോലീത്തായായി നിയമിച്ചു. ആദ്യം അദ്ദേഹം അങ്കമാലിയിലും പിന്നീട് കൊടുങ്ങല്ലൂര് രൂപതയിലും സേവനം ചെയ്തു. 1624 മുതല് 1641 വരെ ‘സ്റ്റീഫന് ബ്രിട്ടോ’ അദ്ദേഹത്തിന്‍റെ പിന്‍ഗാമിയായിരുന്നു. പിന്നീട് 1641ല് ഫ്രാന്‍സിസ് ഗാര്‍സിയ ആര്‍ച്ചു ബിഷപ്പായി സഭയെ ഭരിച്ചു. പോര്‍ട്ടുഗീസു ബിഷപ്പുമാര്! സഭയെ ഭരിക്കുന്നത് ദേശീയ ക്രിസ്ത്യാനികള് ഇഷ്ടപ്പെട്ടിരുന്നില്ല. അസന്തുഷ്ടരായ ജനങ്ങള് സ്വന്തം നാട്ടില്‍നിന്ന് മെത്രാന്മാരെ ലഭിക്കാത്ത പക്ഷം പേര്‍ഷ്യയില് നിന്ന് ഒരു ബിഷപ്പിനെ വരുത്താന് ആഗ്രഹിച്ചു. നാട്ടു മെത്രാനുവേണ്ടിയുള്ള അപേക്ഷകളും ഗോവന് മെത്രാപ്പോലീത്തായ്ക്കു അയച്ചുകൊണ്ടിരുന്നു.\n1652ല് സുറിയാനി ക്രിസ്ത്യാനികളുടെ അപേക്ഷപ്രകാരം ബാബിലോണിയന് പാത്രിയര്‍ക്കീസ് സുറിയാനി സഭയുടെ ഭരണത്തിനായി ‘ബിഷപ്പ് അഹത്തുള്ളാ’യെ കേരളത്തിലേക്ക് അയച്ചു. എന്നാല് പോര്‍ട്ടുഗീസ് അധികാരികള് അദ്ദേഹത്തെ കേരളത്തില് കാലു കുത്താന് അനുവദിച്ചില്ല. അവര് അദ്ദേഹത്തെ ഗോവയിലേക്ക് നാട് കടത്തി. കൊച്ചിയില് അഹത്തുള്ളായെ പോര്‍ട്ടുഗീസുകാര് മുക്കിക്കൊന്നുവെന്ന ഒരു വ്യാജ വാര്‍ത്തയും പ്രചരിച്ചിരുന്നു. നിരാശരായ ജനം മട്ടാഞ്ചേരി കുരിശിനു ചുറ്റും കൂടി ‘ഇനിമേല് ഗോവാ ബിഷപ്പിന്റെ അധികാരത്തില് തങ്ങളുടെ ആത്മീയ ആചാരങ്ങള് നടത്തില്ലെന്ന്’ പ്രതിജ്ഞ ചെയ്തു. അവിടെ കൂടിയ ഓരോ വിശ്വാസിയും കുരിശില് തൊട്ടു സത്യം ചെയ്യണമായിരുന്നു. ജനക്കൂട്ടം കുരിശില് വലിയ ഒരു കയര് വലിച്ചുകെട്ടുകയും ഓരോരുത്തരും കയറില് തൊട്ടു ഇനിമേല് റോമ്മാ സഭയുമായി ബന്ധമില്ലെന്നു പ്രതിജ്ഞ ചെയ്യുകയും ചെയ്തു. ഈ സംഭവത്തെ സുറിയാനി ക്രിസ്ത്യാനികളുടെയിടയില് ‘കൂനന് കുരിശു’ സത്യമെന്ന് അറിയപ്പെടുന്നു. അങ്ങനെ പ്രതിജ്ഞ ചെയ്തവരെല്ലാം ആലങ്ങാട് സമ്മേളനം കൂടി. പന്ത്രണ്ടു പുരോഹിതര് ഒന്നിച്ചുകൂടി കൈവെയ്പ്പ് നടത്തി ആര്‍ച്ച് ഡീക്കനായിരുന്ന തോമസ് പറമ്പിലിനെ ബിഷപ്പായി വാഴിച്ചു. എന്നാല് ഈ നടപടിയെ ബഹുഭൂരിപക്ഷം അംഗീകരിച്ചില്ല. അവിടെ വിഭജനമുണ്ടാവുകയും ചെയ്തു. തോമസ് പറമ്പിലുമായി യോജിച്ചു പോയവര് അന്തിയോഖ്യ യാക്കോബായ സഭയുമായി പിന്നീട് ലയിച്ചു. മറ്റുള്ളവര് ലത്തീന് രൂപതകളുടെ കീഴില് സുറിയാനി കത്തോലിക്കരായി ആത്മീയ കാര്യങ്ങള് നിര്‍വഹിച്ചു പോന്നു. പിന്നീട് അവരെ സീറോ മലബാര് കത്തോലിക്കരെന്നു അറിയപ്പെടാന് തുടങ്ങി.\nപോര്‍ട്ടുഗീസ് മിഷിണറിമാര് നാട്ടു ക്രിസ്ത്യാനികളോടു കാണിച്ച ക്രൂരതകളെപ്പറ്റി റോമ്മായിലെ സഭയുടെ അധികാരികള്‍ക്ക് വിവരം കിട്ടി. ‘അലക്‌സാണ്ടര് ഏഴാമന് മാര്‍പ്പാപ്പ’ വിവരങ്ങള് അന്വേഷിക്കാനും കേരളസഭയെപ്പറ്റി പഠിക്കാനും ഫാദര് ജോസഫ് സെബാസ്റ്റ്യനെയും ഏതാനും കര്‍മ്മലീത്ത പുരോഹിതരെയും ഇന്ത്യയിലേക്ക് അയച്ചു. നാട്ടുകാരായ ഫാദര് ചാണ്ടി പറമ്പിലിന്റെയും ഫാദര് ചാണ്ടി കടവിലിന്റെയും സഹായത്താല് വിഘടിച്ചുപോയ ആര്‍ച്ച് ഡീക്കന് തോമസിന്റെ നിയന്ത്രണത്തിലുണ്ടായിരുന്ന നാല്‍പ്പതോളം പള്ളികളെയും സമുദായാംഗങ്ങളെയും ഫാദര് സെബാസ്റ്റ്യന് കത്തോലിക്ക സഭയിലേക്ക് മടക്കിക്കൊണ്ടുവന്നു. 1663ല് സെബാസ്റ്റ്യന്‍റെ നേതൃത്വത്തില് മൊത്തം 84 പള്ളികള് മടങ്ങി വന്നിരുന്നു.\nനാട്ടുകാരനില് ഒരാള് ബിഷപ്പായോ അല്ലെങ്കില് പേര്‍ഷ്യയില്‍നിന്ന് ഒരു ബിഷപ്പിനെ ലഭിക്കാനോ വേണ്ടിയുള്ള ശ്രമങ്ങള് സുറിയാനി കത്തോലിക്കര് തുടര്‍ന്നുകൊണ്ടിരുന്നു. പതിനെട്ടാം നൂറ്റാണ്ടിന്റെ മദ്ധ്യകാലയളവില് ഫാദര് ജോസഫ് കാരിയാറ്റിലിനെയും ഫാദര് തോമസ് പാറേമാക്കലിനെയും ആ ദൗത്യത്തിനായി നിയമിച്ചു. അവര് ഇരുവരും കൂടി പോര്‍ട്ടുഗലിലേക്കും റോമിലേക്കും നിവേദനങ്ങളുമായി യാത്ര പുറപ്പെട്ടു. മിഷ്യനറിമാരുടെ ക്രൂരതയും അഹന്തയും അനീതിയും പ്രതിഫലിപ്പിക്കുന്ന അഭിപ്രായങ്ങള് നിവേദനത്തിലുണ്ടായിരുന്നു. ജോസഫ് കരിയാറ്റില് കൊടുങ്ങല്ലൂരിന്റെ ബിഷപ്പായി നിയമിതനായെങ്കിലും അദ്ദേഹത്തിന് സ്വന്തം ജനങ്ങളുടെ ഇടയനാകാന് സാധിച്ചില്ല. 1786ല് ദുരൂഹമായ ഏതൊ സാഹചര്യത്തില് അദ്ദേഹം ഗോവയില് വെച്ച് മരണമടഞ്ഞു. മരിക്കുന്നതിനു മുമ്പ്, പാറേമ്മാക്കല് തോമ്മാക്കത്തനാരെ കൊടുങ്ങല്ലൂര് രൂപതയുടെ ഭരണകര്‍ത്താവായി നിയമിച്ചിരുന്നു. പാറേമ്മാക്കല്, 1786 മുതല് 1799 വരെ കൊടുങ്ങല്ലൂര് രൂപതയെ നയിച്ചിരുന്നു. മലയാളത്തിലെ ആദ്യത്തെ സഞ്ചാര സാഹിത്യമായ ‘വര്‍ത്തമാന പുസ്തകം’ രചിച്ചത് പാറേമ്മാക്കലായിരുന്നു. അദ്ദേഹത്തിന്‍റെ മരണശേഷം ഭരണം വീണ്ടും വിദേശികളുടെ നിയന്ത്രണത്തിലായി.\n1861കാലഘട്ടങ്ങളിലും സുറിയാനി കത്തോലിക്കര് സ്വന്തം നാട്ടു മെത്രാന്മാര്‍ക്കായി കലഹിച്ചുകൊണ്ടിരുന്നു. റോമിന്റെ കീഴിലുളള കല്‍ദായ പാത്രിയാക്കീസ് ‘മാര് ജോസഫി ഒഡോ’ അയച്ച ബിഷപ്പ് ‘മാര് റോക്കോസ്’, സഭാ ശുശ്രുഷകള്‍ക്കായി തൃശൂരിലെത്തി. റോമ്മിന്റെ അനുവാദം കൂടാതെ, കല്‍ദായ മെത്രാന്റെ അധികാര പരിധിക്കു വെളിയില് നിന്നായിരുന്നു ‘റോക്കോസ്’ കേരള സുറിയാനി സഭയുടെ ഔദ്യോഗിക കാര്യങ്ങള് നടത്തിക്കൊണ്ടിരുന്നത്. കല്‍ദായ പാത്രിയാക്കീസുമാര്‍ക്ക് മലബാറിലേക്ക് ബിഷപ്പുമാരെ അയക്കുവാനുള്ള അധികാരം റോം വിലക്കിയിട്ടുമുണ്ടായിരുന്നു. റോക്കോസ് പ്രശ്‌നത്തിന്റെ പേരില് സഭയില് വീണ്ടും വിഭജനമാരംഭിച്ചു. ഈ പ്രശ്‌ന കാലത്താണ് ഫാദര് ചാവറ കുറിയാക്കൊസ് ഏലിയാസിനെ സീറോ മലബാറിന്റെ വികാരി ജനറാളായി നിയമിച്ചത്. അദ്ദേഹവും അനുയായികളും റോക്കോസിനെതിരെ പ്രതികരിക്കുകയും പ്രതിക്ഷേധിക്കുകയും ചെയ്തു. ‘1862ല് റോക്കോസിനെ കല്‍ദായ പാത്രിയര്‍ക്കീസ് തിരികെ വിളിച്ചില്ലെങ്കില് സഭയില്‍നിന്ന് മഹറോണ് ചെല്ലുമെന്ന വത്തിക്കാനില്‍നിന്നും ഒരു കല്‍പ്പനയും വന്നെത്തി. ഭൂരിഭാഗം സുറിയാനി കത്തോലിക്കരും വിചാരിച്ചിരുന്നത് റോക്കോസ് സഭാ ശുശ്രുഷകള് തുടങ്ങിയത് റോമ്മിന്റെ അനുവാദത്തോടെയെന്നായിരുന്നു. റോക്കോസിനെ പിന്തുണച്ച ചെറിയ ഒരു ന്യുന പക്ഷം മാത്രം റോമ്മാ സഭയില്‍നിന്നും അകന്നു നിന്നു.\n1874ല് സഭയില് മറ്റൊരു വിഭജനം കൂടിയുണ്ടായി. റോമ്മിന്റെ കീഴിലുണ്ടായിരുന്ന സീറോ കല്‍ദായ പാത്രിയര്‍ക്കീസ്! തങ്ങളുടെ മെത്രാനായ ‘മാര് മേലുസിനെ കേരളസഭയുടെ ശുശ്രുഷ പരിപാലനത്തിനായി അയച്ചു. തൃശൂരിലെ ജനങ്ങളായിരുന്നു ഇതിന് നേതൃത്വം കൊടുത്തത്. റോമ്മിന്റെ അനുവാദത്തോടെയാണ് കല്‍ദായ ബിഷപ്പ് ‘മേലൂസ്’ വന്നതെന്നു കരുതി തൃശൂര് ജനത അദ്ദേഹത്തിന് വലിയ സ്വീകരണങ്ങള് നല്‍കി. റോമ്മിന്റെ അനുവാദമില്ലാതെ മെത്രാന്റെ ചുമതലകള് വഹിച്ച മേലൂസിനെ മാര്‍പ്പാപ്പയുടെ നിര്‍ദ്ദേശപ്രകാരം ‘ലിയോണാര്‍ഡ് മെത്രാപ്പോലീത്താ’ സഭയില് നിന്നും പുറത്താക്കി. ജനങ്ങള് തീരുമാനമെടുക്കാന് കഴിയാതെ ചിന്താ കുഴപ്പത്തിലാവുകയുമുണ്ടായി. ഏതാനും കുടുംബങ്ങള് വിഭജനക്കാരോടൊപ്പം സഭയില് നിന്നു പോയതൊഴിച്ചാല് ഭൂരിഭാഗവും മാതൃസഭയില് തന്നെ ഉറച്ചു നിന്നു. 1882 മാര്‍ച്ച് മാസത്തില് മേലൂസ് മടങ്ങിപ്പോവുകയും ചെയ്തു. മേലൂസിനൊപ്പം നിന്ന ഒരു ചെറിയ സമൂഹം മാത്രം തൃശൂരില് അവശേഷിച്ചു. പിന്നീട് അവര് കല്‍ദായ നെസ്‌തോറിയന് പാത്രിയര്‍ക്കീസിന്റെ കീഴില് നെസ്‌തോറിയന് സഭയില് ചേര്‍ന്നു. റോമ്മന് സഭയുമായി അകന്നു കഴിയുകയുമുണ്ടായി.\nപേര്‍ഷ്യന് സഭയുമായുള്ള കൂട്ടുകള് സഭയില് വിഭജനമുണ്ടാക്കാന് മാത്രമേ സഹായിക്കുള്ളൂവെന്ന് മനസിലാക്കി സീറോ മലബാര് കത്തോലിക്കര് വിദേശികളില് നിന്നും മോചിതരാകാനും സ്വന്തം വികാരിയാത്തു സ്ഥാപിക്കാനുമായി റോമിലേക്ക് പെറ്റിഷന് അയക്കാന് തുടങ്ങി. 1886ല് ലിയോ പതിമൂന്നാമന് മാര്‍പാപ്പ കൊടുങ്ങല്ലൂരുള്ള വേറൊപ്പള്ളി മെത്രോപ്പോലീത്തന് അതിരൂപതയില് നിന്നും സുറിയാനി സഭയെ വേര്‍പെടുത്തി. സീറോ മലബാര് കത്തോലിക്കര്‍ക്കായി പ്രത്യേകം വികാരിയത്തുകള് ഏര്‍പ്പെടുത്തി. ഇംഗ്‌ളീഷുകാരനായ ‘അഡോള്‍ഫ് മെഡിക്കോട്ട്’ തൃശൂര് രൂപതയുടെയും ഫ്രഞ്ചുകാരനായ ഈശോ സഭയിലെ അംഗം ബിഷപ്പ് ചാറല്‌സ് ലെവീഞ്ഞ് ചങ്ങനാശേരി രൂപതയുടെയും ചുമതല വഹിച്ചു. സുറിയാനി സമൂഹം വിദേശ മെത്രാന്മാരില് തൃപ്തരല്ലാത്തതുകൊണ്ടു നാട്ടു മെത്രാനുവേണ്ടി വീണ്ടും റോമ്മിലേക്ക് പെറ്റിഷന് അയച്ചുകൊണ്ടിരുന്നു. അവസാനം 1896ല് തൃശൂരും എറണാകുളവും ചങ്ങനാശേരിയും നാട്ടു മെത്രാന്മാര്‍ക്കുള്ള രൂപതകളായി റോം അംഗീകരിച്ചു. മാര് ജോണ് മേനാച്ചേരി തൃശൂരും, മാര് അലോഷ്യസ് പഴേപറമ്പില് എറണാകുളത്തും, മാര് മാത്യു മാക്കില് ചങ്ങനാശേരിയിലും മെത്രാന്മാരായി നിയമിതരായി. 1911ല് തെക്കുംഭാഗം കത്തോലിക്കര്‍ക്കായി കോട്ടയം രൂപതയുണ്ടായപ്പോള് ‘മാക്കില് മെത്രാന്’ കോട്ടയത്തെ രൂപതയുടെ ചുമതല ഏറ്റെടുത്തു. അതിനുശേഷം മാര് തോമസ് കുരിയാളശേരി ചങ്ങനാശേരി രൂപതയുടെ മെത്രാനായി.\nനാട്ടു മെത്രാന്മാര് വന്നതോടു കൂടി സീറോ മലബാര് സഭ എല്ലാ മേഖലകളിലും അതിവേഗം പുരോഗമിക്കാന് തുടങ്ങി. നാട്ടു മെത്രാന്മാരുടെ കഠിന പ്രയത്‌നം മൂലം സീറോ മലബാര് രൂപതയില് വന്ന അതിവേഗമുള്ള പുരോഗതിയെ റോം അഭിനന്ദിക്കുകയുണ്ടായി. ലത്തീന്, സീറോ മലബാര്, സീറോ മലങ്കര എന്നിങ്ങനെ സഭയെ മൂന്നു റീത്തുകളായി വിഭജിക്കപ്പെട്ടു. ആരാധന സമ്പ്രദായത്തിന്റെ വ്യത്യസ്തതകളുടെ അടിസ്ഥാനത്തിലാണ് റീത്തുകളെ തരം തിരിച്ചിരിക്കുന്നത്.


ഒഎല്‍ഇഡി ഡിസ്‌പ്ലേയോടുകൂടിയ ആല്‍ഫാ സ്മാര്‍ട്ട് വാച്ചിനെ നൂബിയ പുറത്തിറക്കി | Nubia Alpha Smartwatch With Foldable OLED Display Launched at MWC | ഒഎല്‍ഇഡി ഡിസ്‌പ്ലേയോടുകൂടിയ ആല്‍ഫാ സ്മാര്‍ട്ട് വാച്ചിനെ നൂബിയ പുറത്തിറക്കി - Malayalam Gizbot\nഒഎല്‍ഇഡി ഡിസ്‌പ്ലേയോടുകൂടിയ ആല്‍ഫാ സ്മാര്‍ട്ട് വാച്ചിനെ നൂബിയ പുറത്തിറക്കി\nPublished: Thursday, February 28, 2019, 8:00 [IST]\n2019ലെ മൊബൈല് വേള്‍ഡ് കോണ്‍ഗ്രസില് ആദ്യ ഫോള്‍ഡബിള് ഫോണ് പുറത്തിറക്കാന് ഒരുങ്ങുന്നത് നാമെല്ലാം മറിഞ്ഞതാണ്. എന്നാലിതാ ഫോള്‍ഡബിള് സ്‌ക്രീനോടുകൂടിയ സ്മാര്‍ട്ട് വാച്ചും പുറത്തിറങ്ങുന്നു. പ്രമുഖ ഇലക്ട്രോണിക് നിര്‍മാതാക്കളായ ന്യൂബിയയാണ് ഇതിന് പിന്നില്. ഒഎല്‍ഇഡി ഫ്‌ളെക്‌സിബിള് ഡിസ്‌പ്ലേ,5മെഗാപിക്‌സല് ക്യാമറ, ഇലക്ട്രോണിക് സിം എന്നീ സംവിധാനങ്ങള് സ്മാര്‍ട് വാച്ചില് ഉണ്ടാകും. ഒരു ആന്‍ഡ്രോയ്ഡ് ഫോണില് കാണാവുന്ന ഒരു വിധം എല്ലാ ഫീച്ചറും ഈ സ്മാര്‍ട്ട് വാച്ചില് ഉണ്ടാകുമെന്നാണ് അറിയുന്നത്.\nസ്‌നാപ്ഡ്രാഗണ് വെയര് 2100 പ്രോസസ്സറും ഒരു ജിബി റാമും 8ജിബി ഇന്റേണല് മെമ്മറിയും ന്യൂബിയ സ്മാര്‍ട്ട് വാച്ചിന് കരുത്തേകും. കസ്റ്റം ഒഎസിലാണ് ആല്‍ബം ന്യൂബിയ ആല്‍ഫയുടെ പ്രവര്‍ത്തനം. 500 മില്ലി അമ്പയറിന്റെ ബാറ്ററി കരുത്തും വാച്ചില് ഉണ്ട്.\n4 ഇഞ്ച് ഒ.എല്.ഇഡി ഡിസ്‌പ്ലേയാണ് ലൂമിയ ആല്‍ഫ ആല്‍ഫ സ്മാര്‍ട് വാച്ചില് ഉള്ളത്. 960X192 പിക്‌സലാണ് റെസലൂഷന്. മറ്റ് സ്മാര്‍ട്ട് വാച്ചുകളില് നിന്നും വ്യത്യസ്തമായി 230 ശതമാനം അധികം സ്‌ക്രീന് റിയല്‍എസ്റ്റേറ്റ് ഈ ഫോണില് ഉണ്ടാകും എന്നാണ് കമ്പനി അവകാശപ്പെടുന്നത് . ഒരു ബ്രേസ്ലെറ്റ് പോലെ സ്മാര്‍ട് വാച്ചിന് നിങ്ങള്‍ക്ക് കെട്ടിക്കൊണ്ട് നല്‍കാനാകും. കൈയില് കെട്ടി കൊണ്ടുതന്നെ ഫോണ് വിളിക്കാനും കോള് റിസീവ് ചെയ്യാനും ഫോട്ടോ എടുക്കാനും വാച്ച് സൗകര്യമൊരുക്കും.\nഹാര്‍ട്ട് റേറ്റ് സെന്‍സര് ഉള്‍പ്പെടെയുള്ള സവിശേഷതയും എല്ലാ സ്മാര്‍ട്ട് വാച്ചിലും ഉള്ളതുപോലെതന്നെ ഈ വാച്ചിലും ഉണ്ട്. ഈ വര്‍ഷം നടക്കാനിരിക്കുന്ന മൊബൈല് വേള്‍ഡ് കോണ്‍ഗ്രസില് വാച്ചിനെ കമ്പനി അവതരിപ്പിക്കും. ഈ വര്‍ഷംതന്നെ ഏപ്രിലോടെ വില്‍പ്പനയും ആരംഭിക്കും. പ്രത്യേകതരം മോഷന് സെന്‍സറുകള് വാച്ചിനെ വ്യത്യസ്തമാക്കുന്നു.\nദൂരെനിന്ന് കാണിക്കുന്ന അംഗ്യങ്ങള് പോലും കൃത്യമായി ഒപ്പിയെടുക്കാന് വാച്ചിന് കഴിയും. നാവിഗേഷന് സഹായിക്കുന്നതിനായി വാച്ചിന്റെ വലതുവശത്ത്2നോബുകള് ഉണ്ട്. ഫോര്‍ജി കണക്ടിവിറ്റി സാധ്യമാണ്. സ്റ്റെയിന്‍ലെസ് സ്റ്റീലില് നിര്‍മ്മിച്ചിരിക്കുന്ന വാച്ച് ഗോള്‍ഡ് ബ്ലാക്ക് നിറഭേദങ്ങളില് വിപണിയില് ലഭിക്കും.\nസ്‌നാപ്ഡ്രാഗണ് വെയര് 2100 പ്രോസസറും 1 ജിബി റാമും ഫോണിന് കരുത്തേകുന്നു. ഇന്റേണല് മെമ്മറി 8 ജിബിയാണ്. 550 മില്ലി ആമ്പിയര് കരുത്തുള്ള ബാറ്ററി 48 മണിക്കൂര് സ്റ്റാന്‍ഡ്‌ബൈ സമയം വാഗ്ദാനം നല്‍കുന്നുണ്ട്. ടൈപ്പിംഗിനായി ടി9 കീബോര്‍ഡും നൂബിയ സപ്പോര്‍ട്ട് ചെയ്യും. ബില്‍റ്റ് ഇന് സ്പീക്കറും വാച്ചില് ഉണ്ട്. മികച്ച ചിത്രങ്ങള് പകര്‍ത്താന് അഞ്ച് മെഗാപിക്‌സല് 182 ഡിഗ്രി വൈഡ് ആംഗിള് സെന്‍സറോട് കൂടിയ ക്യാമറ വാച്ചില് ഇടംപിടിച്ചിരിക്കുന്നു.\n2 വേരിയന്റുകളിലായാണ് നൂബിയ ആല്‍ഫാ സ്മാര്‍ട്ട് വാച്ച് വിപണിയിലെത്തുക. ആദ്യത്തേത് മൊബൈലുമായി ബ്ലൂടൂത്ത് വഴി ബന്ധിപ്പിക്കാന് കഴിയുന്നതും മറ്റേത് ഇലക്ട്രോണിക് സിം അധിഷ്ഠിതമായതും ആണ്. ആദ്യം ചൈനീസ് വിപണിയില് ആകും പുറത്തിറങ്ങുക. 36,200 രൂപയാണ് അടിസ്ഥാന വില.


കാണുന്നവന്റെ കണ്ണിലാണ് കാമം; കാല് കണ്ടതാണ് വികാരം വൃണപ്പെടുത്തിയത്; സുപ്രീം കോടതി വിധിയുണ്ട്; അയ്യപ്പനും പ്രശ്‌നമില്ല; പിന്നെ നിങ്ങൾക്ക് എന്താണ് പ്രശ്‌നം; ശബരിമലയും തത്വമസിയും അയ്യപ്പനും; തനിക്ക് സംഭവിച്ചത് എന്താണെന്നു തുറന്നു പറഞ്ഞ് രഹ്നഫാത്തിമയുടെ അഭിമുഖം പുറത്ത്; വീഡിയോ ഇവിടെ കാണാം ⋆ Third Eye News Live\nകാണുന്നവന്റെ കണ്ണിലാണ് കാമം; കാല് കണ്ടതാണ് വികാരം വൃണപ്പെടുത്തിയത്; സുപ്രീം കോടതി വിധിയുണ്ട്; അയ്യപ്പനും പ്രശ്‌നമില്ല; പിന്നെ നിങ്ങൾക്ക് എന്താണ് പ്രശ്‌നം; ശബരിമലയും തത്വമസിയും അയ്യപ്പനും; തനിക്ക് സംഭവിച്ചത് എന്താണെന്നു തുറന്നു പറഞ്ഞ് രഹ്നഫാത്തിമയുടെ അഭിമുഖം പുറത്ത്; വീഡിയോ ഇവിടെ കാണാം\nകോട്ടയം: ശബരിമലയിൽ പോകാൻ തയ്യാറെടുത്തും, ശബരിമലയുടെ കറുപ്പുടുത്ത് ഭസ്മം തൊട്ട് സെൽഫി എടുത്തതു മുതലുണ്ടായ വിവാദങ്ങൾ എണ്ണിയെണ്ണിപ്പറഞ്ഞ് വിവാദ നായിക രഹ്ന ഫാത്തിമ. സോഷ്യൽ മീഡിയയിൽ പ്രചരിക്കുന്ന അഭിമുഖത്തിലാണ് രഹ്ന ഫാത്തിമ തന്റെ വാദങ്ങൾ എണ്ണിയെണ്ണിപ്പറഞ്ഞത്. തത്വമസി എന്നു പറഞ്ഞഅ തുടങ്ങുന്ന അഭിമുഖത്തിൽ ആദ്യാവസാനം ശബരിമലയുമായി ബന്ധപ്പെട്ടുണ്ടായ വിവാദങ്ങളാണ് രഹ്നഫാത്തിമ എണ്ണിപ്പറയുന്നത്. വീഡിയോ ഇവിടെ കാണാം –\nതത്വമസി എന്നാൽ, അത് നീയാകുന്നു എന്നതാണ് എന്നു പറഞ്ഞാണ് രഹ്ന ഫാത്തിമ സംസാരിച്ച് തുടങ്ങുന്നത് തന്നെ. തത്വമസി എന്താണ് എന്നു അറിയുന്നതിനു വേണ്ടിയാണ് താൻ ശബരിമല സന്ദർശനം നടത്താൻ തീരുമാനിച്ചത് എന്നു തന്നെ രഹ്ന പറയുന്നു. സുപ്രീം കോടതി വിധിയുടെ ബലത്തിൽ മാത്രമല്ല, അയ്യപ്പനെ കാണണം എന്ന ആഗ്രഹത്തോടു കൂടിയാണ് താൻ ശബരിമലയ്ക്കു പോയത് എന്നു ര്ഹ്ന വ്യക്തമാക്കുന്നു.\nആദ്യം താല്പര്യമുള്ള സ്ത്രീകൾ ശബരിമലയ്ക്കു പോകട്ടെ എന്നായിരുന്നു തന്റെ നിലപാട്. എന്നാൽ, ഇവിടെ കയറാനെത്തിയ സ്ത്രീകളെ ആദ്യം തടയുകയായിരുന്നു. ഇത് എനിക്ക് ഇഷ്ടപ്പെട്ടില്ല. അയ്യപ്പന് ശബരിമലയിൽ സ്ത്രീകൾ കയറാൻ താല്പര്യമില്ലെങ്കിൽ അത് അദ്ദേഹം തടഞ്ഞോളുമെന്നു പറഞ്ഞു. അയ്യപ്പനിൽ വിശ്വസിക്കുന്നുണ്ടെങ്കിൽ സ്ത്രീകളെ കയറാൻ അനുവദിക്കേണ്ടതാണ്. ഇത്തരത്തിലാണ് താൻ ശബരിമല കയറാൻ തീരുമാനം എടുത്തതെന്നും രഹ്ന പറയുന്നു.\nഞാൻ ശബരിമലയിൽ പോയാൽ എങ്ങിനെ ആയിരിക്കുമെന്നു ചിന്തിച്ചാണ് അത്തരം ഒരു ഫോട്ടോ എടുത്തത്. കറുത്ത വസ്ത്രം ധരിച്ച്, മാലയിട്ട്, ഭസ്മം പൂശി ഒരു ഫോട്ടോ എടുക്കുകയായിരുന്നു. എക്‌സ്‌പോസ് ചെയ്‌തൊന്നുമല്ല എടുത്തത്. സെൽഫി എടുക്കുകയായിരുന്നു അന്ന് ചെയ്തിരുന്നത്. അത് ബോധപൂർവം എക്‌സ്‌പോസ് ചെയ്തതല്ല. ബോധപൂർവം ചില കാര്യങ്ങൾ ചെയ്യേണ്ടി വരും. ഇത് പക്ഷേ ഒട്ടും ചിന്തിച്ചിരുന്നില്ല. ഇത് പ്രവോക്ക് ചെയ്തു എന്നു ആളുകൾ പറഞ്ഞപ്പോഴും, പലരും പറഞ്ഞപ്പോഴുമാണ് ഞാൻ അതേപ്പറ്റി ചിന്തിച്ചത്.\nകാലുകളിലേയ്ക്കു ഫോക്കസ് പോയി എന്നു പലരും പറഞ്ഞു. ഇതാണ് പ്രശ്‌നമെന്നും ആരോപണം ഉയർന്നു. ആളുകൾ എന്താണ് കണ്ടത്, നോട്ടീസ് ചെയ്തത് എന്നു പറയുമ്പോഴാണ് ഞാൻ ശ്രദ്ധിക്കുന്നത്. എനിക്ക് എന്റെ ശരീരം എന്റെ ശരീരം തന്നെയാണ്. അത് കണ്ടാൽ എനിക്ക് ഒന്നും തോന്നണമെന്നില്ല. പക്ഷേ, കാണുന്നവന്റെ കണ്ണിലാണ് കാമം. അങ്ങനെ ഒരു വിഷയം പറഞ്ഞപ്പോഴാണ് പിന്നീട് വിഷയം മാറിയത് എന്നത് അടക്കമുള്ള കാര്യങ്ങൾ രഹ്ന തുറന്നു പറയുകയാണ് ചെയ്യുന്നത്. വീഡിയോ ഇതിനോടകം തന്നെ സോഷ്യൽ മീഡിയയിൽ വൈറലായി മാറിയിട്ടുണ്ട്.\nPrevious articleഞായറാഴ്ച ഉച്ചയ്ക്ക് ഈരയിൽക്കടവിലൂടെ പോയവർ സൂക്ഷിക്കുക..! ഈരയിൽക്കടവിൽ ഇന്റർസെപ്റ്ററിറങ്ങി..! ഇനി അമിത വേഗക്കാർക്കും റോഡിനെ റേസിംങ് ട്രാക്കാക്കുന്നവർക്കും നല്ലകാലം; വീഡിയോ റിപ്പോർട്ട് കാണാം\nNext articleസ്വർണവിലയിൽ വീണ്ടും വർധനവ്: ഗ്രാമിന് 20 രൂപ കൂടി: കോട്ടയത്തെ സ്വർണ്ണ വില ഇങ്ങനെ


Mithali Raj on Shafali Verma's performance : ഷഫാലി വെര്‍മ ഇന്ത്യന് ടീമിലെ സുപ്രധാന ഘടകമാകും: മിതാലി രാജ്\nഇംഗ്ലണ്ടിനെതിരായ ഏക ടെസ്റ്റില് ആദ്യ ഇന്നിങ്സില് 96 റണ്‍സാണ് ഷഫാലിയുടെ ബാറ്റില് നിന്ന് പിറന്നത്\nJune 20, 2021 12:40:49 pm\nലണ്ടണ്: ടെസ്റ്റ് ക്രിക്കറ്റില് അരങ്ങേറി പുതിയ ചരിത്രം കുറിച്ച ഷഫാലി വെര്‍മ ക്യാപ്റ്റന് മിതാലി രാജിന് നല്‍കിയ ആത്മവിശ്വാസം ചെറുതല്ല. വനിത ക്രിക്കറ്റില് പതിറ്റാണ്ടുകളായി ഇന്ത്യയുടെ നട്ടെല്ലായി തുടരുന്ന മിതാലിയുടെ അഭിപ്രായത്തില് ഭാവിയില് ഷഫാലില് ടീമിന്റെ അഭിവാജ്യ ഘടകമാകുമെന്നാണ്.\nഇംഗ്ലണ്ടിനെതിരായ ഏക ടെസ്റ്റില് ആദ്യ ഇന്നിങ്സില് 96 റണ്‍സാണ് ഷഫാലിയുടെ ബാറ്റില് നിന്ന് പിറന്നത്. രണ്ടാം ഇന്നിങ്സിലും പ്രകടനം ആവര്‍ത്തിച്ചു. 17 വയസുകാരി നേടിയത് 63 റണ്‍സ്. കളിയില് താരം നേടിയ 159 റണ്‍സ് ഇന്ത്യയുടെ തോല്‍വി ഒഴിവാക്കുന്നതില് നിര്‍ണായക പങ്കു വഹിച്ചു.\n“എല്ലാ ഫോര്‍മാറ്റിലും ഷഫാലി ഇന്ത്യന് ബാറ്റിങ് നിരക്ക് പ്രധാനമാണ്. വളരെ മനോഹരമായി തന്നെ ഷഫാലി ടെസ്റ്റിനോട് ഇണങ്ങി. ട്വന്റി 20യിലെ പോലെയൊരു പ്രകടനമായിരുന്നില്ല. സാഹചര്യം മനസിലാക്കിയാണ് ഷഫാലി കളിച്ചത്,” മത്സരം ശേഷം നടന്ന വിഡിയോ കോണ്‍ഫറന്‍സിലാണ് മിതാലി ഇക്കാര്യം പറഞ്ഞത്.\nഎന്തുകൊണ്ടാണ് ഷഫാലിയെ ടെസ്റ്റ് ടീമില് ഉള്‍പ്പെടുത്തിയത് എന്ന ചോദ്യത്തിനും മിതാലിക്ക് കൃത്യമായ മറുപടിയുണ്ടായിരുന്നു. മികച്ച ഷോട്ടുകള‍് ഷഫാലിയുടെ പക്കലുണ്ട്. നന്നായി കളിക്കുകയാണെങ്കില് പെട്ടെന്ന് തന്നെ സ്കോറില് വലിയൊരു മുന്നേറ്റമുണ്ടാക്കാന് കഴിയും. കൂടുതല് പേസിന് അനുകൂലമാകില്ല പിച്ചെന്ന് മനസിലാക്കിയതോടെ ഷെഫാലിക്ക് അനുകൂലമായ സാഹചര്യമാണെന്ന് വിലയിരുത്തിയിരുന്നു, മിതാലി വ്യക്തമാക്കി.\nഷഫാലിയുടെ പരിചയസമ്പത്തിന് അധീതമായിരുന്നു ആദ്യ ഇന്നിങ്സിലെ പ്രകടനമെന്നും മിതാലി കൂട്ടിച്ചേര്‍ത്തി. രണ്ടാം ഇന്നിങ്സിലേത് കുറച്ചു കൂടി മികവ് കാട്ടി. മത്സരത്തിന്റെ ഗതിയനുസരിച്ചാണ് ബാറ്റ് വീശിയത്. ഷഫാലിയുടെ കളി വളരെയധികം ആസ്വദിപ്പിക്കുന്ന തരത്തിലാണ്. മികച്ച രീതിയില് മുന്നേറാന് സാധിക്കുമെന്നാണ് തന്റെ പ്രതീക്ഷയെന്നും മിതാലി.\nAlso Read: WTC Final: ഇന്ത്യക്ക് മൂന്ന് വിക്കറ്റ് നഷ്ടത്തിൽ 120 റൺസ്; മത്സരം വീണ്ടും നിർത്തിവച്ചു\nWeb Title: Mithali raj on shafali vermas performance


തൊഴില് തട്ടിപ്പ് കേസില് സരിത മുഖ്യകണ്ണിയെന്ന് ഒന്നാംപ്രതി - Mathrumalayalam\nHome KERALA തൊഴില് തട്ടിപ്പ് കേസില് സരിത മുഖ്യകണ്ണിയെന്ന് ഒന്നാംപ്രതി\nതിരുവനന്തപുരം: തൊഴില് തട്ടിപ്പു കേസില് സരിത എസ്. നായര് മുഖ്യകണ്ണിയെന്ന് കേസിലെ ഒന്നാം പ്രതി രതീഷ്. ഹൈക്കോടതിയില് സമര്‍പ്പിച്ച മുന്‍കൂര് ജാമ്യാപേക്ഷയിലാണ് രതീഷ് ഇക്കാര്യം പറയുന്നത്. പണം കൈമാറിയത് സരിതയുടെ അക്കൗണ്ടിലേക്ക് ആണെന്നും വ്യാജ നിയമന ഉത്തരവുകള് നല്‍കിയത് സരിതയാണെന്നും രതീഷ് ജാമ്യാപേക്ഷയില് ആരോപിക്കുന്നു.\nതൊഴില് തട്ടിപ്പ് കേസിലെ ഒന്നാംപ്രതിയായ രതീഷ്, തിരുവനന്തപുരം കുന്നത്തുകാല് പഞ്ചായത്ത് അംഗമാണ്. അറസ്റ്റ് ഒഴിവാക്കാന് ഹൈക്കോടതിയില് സമര്‍പ്പിച്ച മുന്‍കൂര് ജാമ്യാപേക്ഷയിലാണ് രതീഷ് ഇക്കാര്യം പറയുന്നത്. താന് നിരപരാധിയാണെന്നും കേസിലെ മറ്റു പ്രതികളായ ഷാജു പാലയോടും സരിതയുമാണ് ജോലി തട്ടിപ്പിന്റെ മുഖ്യ ആസൂത്രകരെന്നും രതീഷ് പറയുന്നു.\nജോലി തട്ടിപ്പ് കേസിലെ പരാതിക്കാരനായ അരുണും ഷാജു പാലയോടും അടുത്ത സുഹൃത്തുക്കളാണ്. അവര് തമ്മിലാണ് ഇതുമായി ബന്ധപ്പെട്ട സാമ്പത്തിക ഇടപാടുകള് നടന്നത്. ഷാജു പാലയോട് നേരിട്ടാണ് അരുണിന് ജോലി വാഗ്ദാനം നല്‍കിയതും കെ.ടി.ഡി.സിയിലെയും ബിവറേജസ് കോര്‍പറേഷനിലെയും വ്യാജനിയമന ഉത്തരവുകള് തയ്യാറാക്കി നല്‍കിയതും. ഈ ഇടപാടില് സരിതയ്ക്ക് മുഖ്യപങ്കുണ്ടെന്നും രതീഷിന്റെ ജാമ്യാപേക്ഷയില് ആരോപിക്കുന്നു. സരിതയ്ക്ക് പണം നല്‍കിയെന്നും രതീഷ് പറയുന്നുണ്ട്. മൂന്നുലക്ഷത്തോളം രൂപയാണ് സരിത വാങ്ങിയത്. പരാതിക്കാരന് പ്രശ്‌നമുണ്ടാക്കിയതിനെ തുടര്‍ന്ന് സരിത തന്നെ ഒപ്പിട്ട സഹകരണ ബാങ്കിന്റെ ചെക്ക് മടക്കി നല്‍കിയെന്നും ജാമ്യാപേക്ഷയില് പറയുന്നുണ്ട്.\nതദ്ദേശ തിരഞ്ഞെടുപ്പില് തന്റെ സ്ഥാനാര്‍ഥിത്വം പ്രഖ്യാപിച്ചതിനു ശേഷമാണ് പരാതിക്കാരന് തനിക്കെതിരെ പോലീസില് പരാതി നല്‍കിയത്. ഇത് തന്നെ രാഷ്ട്രീയമായി നേരിടാനായിരുന്നു. തിരഞ്ഞെടുപ്പില് വലിയ ഭൂരിപക്ഷത്തില് താന് വിജയിച്ചുവെന്നും രതീഷ് പറയുന്നു.\nPrevious articleഇടതുമുന്നണിയില് തന്നെ-എ.കെ ശശീന്ദ്രന്\nNext articleരാജ്യത്ത് 9,309 പേര്‍ക്കു കൂടി കോവിഡ്; 24 മണിക്കൂറിനിടെ 87 മരണം\nആറന്മുളയില് പന്തളം പ്രതിനിധിയെ മത്സിരപ്പിക്കാനുളള നീക്കത്തിന് തിരിച്ചടി; പന്തളം കൊട്ടാരം പ്രതിനിധിയെ സ്ഥാനാര്‍ഥിയാക്കാനുള്ള ബിജെപിയുടെ ശ്രമം പരാജയപ്പെട്ടു; അയ്യപ്പന്റെ...\nകണക്കുകള് പേടിക്കണം, 42464- 63- 27.28


വര്‍ക്കേഴ്സ് ഫോറം: കേന്ദ്ര ബജറ്റിലെ ചില സത്യങ്ങള്\nപ്രസിദ്ധ സാമൂഹ്യ ശാസ്‌ത്രഗവേഷകനും മാധ്യമ കോളമ്‌നിസ്‌റ്റുമായ പി സായ്‌നാഥിന്റെ ലേഖനങ്ങള് സത്യങ്ങള് വിളിച്ചുപറയുന്നവയാണ്. ഇന്ത്യയിലെ കര്‍ഷക ആത്മഹത്യകളെക്കുറിച്ചുള്ള ചില സത്യങ്ങള് പുറത്തുകൊണ്ടുവരാന് അദ്ദേഹവും മദ്രാസ് ഇന്‍സ്‌റ്റിറ്റിയൂട്ട് ഓഫ് ഡവലപ്പ്‌മെന്റ് സ്‌റ്റഡീസില് പ്രവര്‍ത്തിച്ചിരുന്ന പ്രഫ. നാഗരാജും ശ്രമിച്ചത് ഇന്ത്യാ ഗവണ്‍മെന്റിന്റെ ക്രൈം ബ്യൂറോ കണക്കുകള് അപഗ്രഥിച്ചുകൊണ്ടാണ്. ഈ ശ്രമങ്ങള് ഒരു കാര്യം വ്യക്തമാക്കുന്നു. ഭരണകൂടത്തിന്റെ ഓരോ നയപ്രഖ്യാപനവും നയപരിപാടികളുടെ നടത്തിപ്പും വിലയിരുത്തി സത്യങ്ങള് കണ്ടെടുക്കണമെങ്കില് അവ സംബന്ധിച്ച സ്ഥിതിവിവരക്കണക്കുകള് സൂക്ഷ്‌മമായി പരിശോധിക്കണം. എന്നാല് മാത്രമേ നാമന്വേഷിക്കുന്ന സത്യങ്ങള് മറനീക്കി നമ്മുടെ മുന്നില് വരികയുള്ളൂ. മാര്‍ച്ച്7ലെ ഹിന്ദു ദിനപത്രത്തില് പി സായ്‌നാഥ് എഴുതിയ ''കോര്‍പ്പറേറ്റ് സോഷ്യലിസം'' എന്ന ലേഖനം ഈയവസരത്തില് ശ്രദ്ധേയമാണ്. സോഷ്യലിസം നടപ്പാക്കുമെന്ന് പ്രഖ്യാപനം നടത്തി കച്ചകെട്ടിയിറങ്ങിയ കേന്ദ്രഭരണകൂടം ''കോര്‍പ്പറേറ്റ് സോഷ്യലിസമാണ്'' ലക്ഷ്യമിട്ടിരിക്കുന്നത് എന്ന് വ്യക്തമാക്കുന്ന ചില കണക്കുകളാണ് സായ്‌നാഥിന്റെ സത്യാന്വേഷണത്തില് പുറത്തുവന്നിട്ടുള്ളത്.\n2005-06 മുതലുള്ള ആറ് വര്‍ഷക്കാലം കേന്ദ്ര ബജറ്റുകള് വഴി 3.74 ലക്ഷം കോടി രൂപയുടെ കോര്‍പ്പറേറ്റ് വരുമാന നികുതിയിളവുകളാണ് കോര്‍പ്പറേറ്റ് മേഖലയ്‌ക്ക് നല്‍കിയിട്ടുള്ളത്. ഇത്2ജി സ്‌പെക്‌ട്രം അഴിമതിയുമായി ബന്ധപ്പെട്ട് രാജ്യത്തിനുണ്ടായ നഷ്‌ടത്തിന്റെ ഏതാണ്ട് ഇരട്ടിവരും. 2005-06 ല് നല്‍കിയ നികുതിയിളവ് മാത്രം 34618 കോടി രൂപയാണ്. എന്നാല് 2011-12 ലെ ബജറ്റില് ഇത് 88263 കോടി രൂപയായി ഉയര്‍ന്നത് സോഷ്യലിസത്തിലേയ്ക്കുള്ള കാല്‍വയ്പ്പല്ല തന്നെ.\nഗ്ലോബല് ഫൈനാന്‍ഷ്യല് ഇന്റഗ്രിറ്റി റിപ്പോര്‍ട്ട് (Global Financial Integrity Report) അനുസരിച്ച് ഇന്ത്യയില് നിന്നും വിദേശത്തേയ്‌ക്ക് പ്രതിദിനം ഒഴുകുന്ന നിയമവിധേയമല്ലാത്ത പണം ഏതാണ്ട് 240 കോടി രൂപവരും. ഇതും സോഷ്യലിസത്തിനുള്ള തിരിച്ചടിയാണ്. പട്ടിണി മാറ്റാനാവശ്യമായ പണം ഭരണകൂടത്തിന് കണ്ടെത്താന് കഴിയുന്നില്ലായെന്ന് വാദിക്കുന്ന സമയത്താണിത് സംഭവിക്കുന്നത്.\nമുംബൈയിലെ ടാറ്റാ ഇന്‍സ്‌റ്റിറ്റിയുട്ട് ഓഫ് സോഷ്യല് സയന്‍സിലെ (TISS) പ്രഫ റാംകുമാര് 2011-12 ലെ കേന്ദ്ര ബജറ്റിലെ കണക്കുകള് വിശദമായി പരിശോധിച്ചപ്പോള് കാര്‍ഷികമേഖലയ്‌ക്ക് നീക്കിവച്ചിരിക്കുന്ന തുകയില് വന് കുറവ് കണ്ടെത്തി. ഈ മേഖലയില് റവന്യു ചെലവുകള്‍ക്ക് മാറ്റിവച്ചിരിക്കുന്ന തുകയില് 5568 കോടി രൂപയുടെ കുറവാണ് ഉണ്ടായിരിക്കുന്നത്. കാര്‍ഷികമേഖലയില് ഒഴിച്ചുകൂടാന് വയ്യാത്ത എക്‌സ്‌റ്റെന്‍ഷന് സേവനപ്രവര്‍ത്തനങ്ങളെ ഇത് വെട്ടിച്ചുരുക്കും.\nഇതിനോട് കൂട്ടിവായിക്കേണ്ട മറ്റൊരു സ്ഥിതിവിവരക്കണക്കാണ് കോര്‍പ്പറേറ്റ് നികുതിയിളവിന് പുറമെ എക്‌സൈസ്, കസ്‌റ്റംസ് തീരുവകളില് നല്‍കിയ ഇളവുകള്. കോര്‍പ്പറേറ്റ് മേഖലയ്‌ക്ക് വരുമാനനികുതിയിലുള്ള ഇളവ് 2005-11 കാലത്ത് 3.74 ലക്ഷം കോടി രുപയാണെങ്കില് എക്‌സൈസ് തീരൂവയിളവ് 7.49 ലക്ഷം കോടി രൂപയും കസ്‌റ്റംസ് തീരുവയിളവുകള് 10 ലക്ഷം കോടി രൂപയുമാണ്. ഈ മൂന്ന് ഇളവുകള് കൂട്ടിയാല് വരുന്ന ആകെ തുക 21.25 ലക്ഷം കോടി രൂപയാണ്. 2011-12 ലെ ബജറ്റില് മാത്രം നല്‍കിയ ആകെ ഇളവുകള് 4.60 ലക്ഷം കോടി രൂപയും.\nവെറുതെയല്ല കോര്‍പ്പറേറ്റ് സോഷ്യലിസം എന്ന് സായ്‌നാഥ് പ്രയോഗിച്ചത്.\nഇവിടെ കോര്‍പ്പറേറ്റ് മേഖല മാത്രമല്ല ലാഭം നേടിയത്. മറ്റ് സമ്പന്ന വിഭാഗങ്ങളും എക്‌സൈസ് - കസ്‌റ്റംസ് തീരുവയിളവുകള്‍കൊണ്ട് മെച്ചമുണ്ടാക്കി. ഉദാഹരണത്തിന് വജ്രക്കല്ലും വജ്രാഭരണങ്ങളും ഇറക്കുമതി ചെയ്യുന്ന അവസരത്തില് നല്‍കേണ്ട കസ്‌റ്റംസ് തീരുവയില് 48798 കോടി രൂപയുടെ ഇളവാണ് കേന്ദ്ര ധനമന്ത്രി നല്‍കിയിരിക്കുന്നത്. ഇത് കേരളത്തിന്റെ 2011-12 വാര്‍ഷിക പദ്ധതിയടങ്കലിന്റെ നാലിരട്ടിയിലേറെ വരും! കസ്‌റ്റംസ് തീരുവയിളവിന്റെ പകുതിത്തുക മാത്രം മതി രാജ്യത്തെ പൊതുവിതരണശൃംഖല ഒരു വര്‍ഷത്തേയ്‌ക്ക് നിലനിര്‍ത്താനാവശ്യമായ ചെലവ് നേരിടാന്. വജ്രവ്യാപാരം ആഗോളവ്യാപാരമന്ദ്യംമൂലം മന്ദീഭവിച്ചത് പരിഹരിക്കാനും അതില് പ്രവര്‍ത്തിക്കുന്ന തൊഴിലാളികള്‍ക്ക് തൊഴില് ഉറപ്പിക്കാനും ഇത് സഹായിക്കുമെന്നാണ് കേന്ദ്ര ധനമന്ത്രിയുടെ വാദം. അതുപോലെ എക്‌സൈസ് തീരുവ വെട്ടിക്കുറച്ചത് വിലകള് കുറയാനാണ് എന്നുകൂടി അദ്ദേഹം പറയുന്നു. എന്നാല് ഒരിക്കലും ഇത് ഉണ്ടായിട്ടില്ലെന്ന് കഴിഞ്ഞകാല അനുഭവം കാണിക്കുന്നു.\n2011-12 ലെ കേന്ദ്ര ബജറ്റ് കണക്കുകള്‍ക്കിടയില് ചില സത്യങ്ങള്‍കൂടി ഒളിഞ്ഞ് കിടക്കുന്നുണ്ട്. 2010-11 ലെ ജി ഡി പി 78.8 ലക്ഷം കോടി രൂപയായിരുന്നത് 2011-12 ല് 89.8 ലക്ഷം കോടി രൂപയാകുമെന്ന് കേന്ദ്രം അവകാശപ്പെടുന്നു. ഏതാണ്ട് 11 ലക്ഷം കോടി രൂപയുടെ വര്‍ധനവ്. എന്നാല് കേന്ദ്രത്തിന്റെ ആകെ ചെലവുകള് ഈ കാലയളവില് 12.17 ലക്ഷം കോടി രൂപയില് നിന്നും 12.58 ലക്ഷം കോടി രൂപയായി മാത്രമേ വര്‍ധിക്കുന്നുള്ളു. അതായത് ജി ഡി പിയില് 11 ലക്ഷം കോടി രൂപയുടെ വര്‍ധനവുണ്ടാകുമ്പോള് ആകെ ചെലവിലുണ്ടാകുന്ന വര്‍ധനവ് വെറും 41,000 കോടി രൂപ മാത്രം. ഇത് ജനവിരുദ്ധ നടപടിയാണ്. അല്ലെങ്കില് ബജറ്റില് സൂചിപ്പിക്കുന്ന ജി ഡി പി സംഖ്യ പെരുങ്കള്ളമാണ്.\n2010-11 ലെ റിവൈസ്ഡ് എസ്‌റ്റിമേറ്റില് കാണിച്ചിരിക്കുന്ന ആകെ ചെലവിനേക്കാള് 14 ശതമാനം കുറവാണ് 2011-12 ലെ ബജറ്റ് എസ്‌റ്റിമേറ്റ്. ഇതിനേയാണ് സാമ്പത്തിക ശാസ്‌ത്രജ്ഞര് ഫിസ്‌ക്കല് കംപ്രഷന് (Fiscal Compression) എന്ന് വിളിക്കുന്നത്. ഇതിന്റെ പ്രത്യാഘാതം സാമൂഹ്യമേഖലയില് നീക്കിവച്ചിരിക്കുന്ന തുകയിലും കാണാം.ഭക്ഷ്യസബ്‌സിഡിക്ക് നീക്കിവച്ച തുകയില് കുറവുണ്ട്. 2010-11 റിവൈസ്ഡ് എസ്‌റ്റിമേറ്റനുസരിച്ച് ഇത് 60,600 കോടി രൂപയായിരുന്നു. 2011-12 ബജറ്റില് നീക്കിവച്ചിരിക്കുന്നത് 60573 കോടി രൂപ മാത്രം. അതായത് കഴിഞ്ഞ വര്‍ഷത്തേക്കാള് 27 കോടി രൂപയുടെ കുറവ്. വിദ്യാഭ്യാസം, ആരോഗ്യം, കുടിവെള്ളം, പരിസരശുചീകരണം എന്നിവയ്ക്കുള്ള തുക 2010-11 ല് ചെലവിടുന്നത് 2.06 ലക്ഷം കോടി രൂപയാണെങ്കില് 2011-12 ല് ഇത് 1.96 ലക്ഷം കോടി രൂപയായി കുറയുകയാണ്.\nമാര്‍ച്ച് 12 ലെ ഹിന്ദു ദിനപത്രത്തില് പി സായ്‌നാഥ് സൂചിപ്പിച്ച മറ്റ് ചില സത്യങ്ങള് കൂടി ഇതാ.\nഇന്ത്യയിലെ ശതകോടീശ്വരന്‍മാരുടെ എണ്ണം ദിനംപ്രതി കൂടിവരികയാണ്. അവരുടെ സ്വത്ത് സംബന്ധിച്ച് ലഭ്യമായ കണക്കുകള് വച്ച് നോക്കിയാല് ആ സ്വത്തിന്റെ പത്ത് ശതമാനം മാത്രം മാറ്റിയെടുത്താല് മതി, ആരോഗ്യം, വിദ്യാഭ്യാസം, തൊഴിലുറപ്പ് പദ്ധതി മുതലായ മേഖലാ പ്രവര്‍ത്തനങ്ങള്‍ക്കാവശ്യമായ തുക സംഭരിക്കാന്. ഒരു ദിവസം 20 രൂപ മാത്രം ചെലവിട്ട് ജീവിക്കുന്ന 83 കോടി ജനങ്ങള് ഇന്ത്യയിലുണ്ട്. അവര്‍ക്ക് ആശ്വാസം നല്‍കാന് വെറും 1.11 ലക്ഷം കോടി രൂപ മാത്രം മതിയാകും. ആരോഗ്യമേഖലയ്‌ക്ക് 2011-12 ലെ ബജറ്റ് നീക്കിവച്ചിരിക്കുന്നത് 26,897 കോടി രൂപ മാത്രം. എന്നാല് കോര്‍പ്പറേറ്റ് വരുമാനനികുതിയിളവ് മാത്രം 88263 കോടി രൂപയാണെന്ന് ഓര്‍ക്കുക.\nസ്ഥിതിവിവരക്കണക്കുകള് വിശദമായി പരിശോധിച്ചാല് മറ്റ് ചില സത്യങ്ങളും പുറത്ത് വരും. ഏതായാലും അറിവായ സത്യങ്ങള് വച്ച് നോക്കിയാല് കേന്ദ്ര ഭരണകൂടം ഇന്ന് വാഗ്ദാനം ചെയ്യുന്ന ''സോഷ്യലിസം'' സാധാരണ ജനങ്ങള്‍ക്ക് ഉള്ളതല്ല. ഇവിടെ നടക്കുന്ന സാമ്പത്തിക വളര്‍ച്ച ''ഇന്‍ക്ല്യൂസീവുമല്ല''. ഇത് തിരിച്ചറിയാന് ജനങ്ങളെ സജ്ജരാക്കേണ്ട ചുമതല ഇടതുപക്ഷ പാര്‍ട്ടികള്‍ക്കുണ്ട്.\nവ്യക്തികളിലേയ്‌ക്ക് ശ്രദ്ധ വഴിതിരിച്ചുവിടാതെ നയങ്ങളിലേയ്ക്കും അതില് ഗൂഢതലത്തില് കാണാതെ പോകുന്ന സത്യങ്ങളെയും പുറത്ത് കൊണ്ടുവരാനുമുള്ള ക്യാപെയിനും ഇന്ന് അത്യാവശ്യമായി വന്നിരിക്കുന്നു.\nLabels: ബജറ്റ്, യു പി എ സർക്കാർ, രാഷ്ട്രീയം, സാമ്പത്തികം


അളകാനല്ലൂരില് ജല്ലിക്കെട്ടാവേശം; സമ്മാനങ്ങള് വാരി വിതറി മുഖ്യമന്ത്രിയും ഉപമുഖ്യന്ത്രിയും | Alanganallur Jallikattu'\nകോവിഡ് മാനദണ്ഡങ്ങള് പാലിക്കണം എന്ന് സംഘാടകര് മൈക്കിലൂടെ ആവര്‍ത്തിച്ച് അഭ്യര്‍ത്ഥിക്കുന്നുണ്ടെങ്കിലും ജല്ലിക്കെട്ട് കളത്തിന് ഇരുവശത്തും ആയിരങ്ങള് തിങ്ങിനിറഞ്ഞിട്ടുണ്ട്.\n# എഴുത്ത്, ഫോട്ടോ: അനൂപ് ദാസ് / മാതൃഭൂമി ന്യൂസ്\nഫോട്ടോ: അനൂപ് ദാസ് / മാതൃഭൂമി ന്യൂസ്\nഅളകാനല്ലൂര്/മധുര: വാടിവാസലില്‍നിന്ന് മൂക്കുകയര് മുറിച്ച് കുതിച്ച് ചാടുന്ന കാള, കാളയെ മെരുക്കാനുള്ള മെയ്വഴക്കവും മനക്കരുത്തുമായി ജല്ലിക്കെട്ട് വീരന്‍മാര്. മധുരയിലെ അളകാനല്ലൂര് എന്ന കാര്‍ഷിക ഗ്രാമത്തില് ആവേശം കളം നിറയുകയാണ്. കോവിഡ് മാനദണ്ഡങ്ങള് പാലിക്കണം എന്ന് സംഘാടകര് മൈക്കിലൂടെ ആവര്‍ത്തിച്ച് അഭ്യര്‍ത്ഥിക്കുന്നുണ്ടെങ്കിലും ജല്ലിക്കെട്ട് കളത്തിന് ഇരുവശത്തും ആയിരങ്ങള് തിങ്ങിനിറഞ്ഞിട്ടുണ്ട്. ആദ്യ റൗണ്ടില് മാത്രം കാളയെ മെരുക്കി വിജയിയാകാനെത്തിയ, മൂന്ന് ജല്ലിക്കെട്ട് വീരന്‍മാര്‍ക്ക് പരിക്കേറ്റു. ഒരാളെ കാള കുത്തിപ്പരിക്കേല്‍പ്പിച്ചതാണ്.\nഏറ്റവും മികച്ച കാളയുടെ ഉടമയ്ക്ക് മുഖ്യമന്ത്രി എടപ്പാടി പളനി സ്വാമി ഒരു കാറ് സമ്മാനമായി നല്‍കും. കൂടുതല് കാളകളെ കീഴടക്കുന്ന ജല്ലിക്കെട്ട് വീരന് ഉപമുഖ്യമന്ത്രി ഒ. പനീര്‍സെല്‍വം കാറ് തന്നെയാണ് സമ്മാനിക്കുക. ഓരോ റൗണ്ടിലും വിജയികളാകുന്നവര്‍ക്ക് മുഖ്യമന്ത്രി ഉള്‍പ്പെടെ മന്ത്രിസഭയിലുള്ളവര് സ്വര്‍ണനാണയം സമ്മാനമായി നല്‍കുന്നുണ്ട്. ബൈക്ക്, ഫ്രിഡ്ജ്, ഫോണ്, പണം, സൈക്കിള് തുടങ്ങി നിരവധി സമ്മാനങ്ങള് വേറെയും സ്‌പോണ്‍സര് ചെയ്യപ്പെട്ടിട്ടുണ്ട്.\nമുഖ്യമന്ത്രി, ഉപമുഖ്യമന്ത്രി എന്നിവര് ചേര്‍ന്നാണ് അളകാനല്ലൂര് ജെല്ലിക്കെട്ട് ഉദ്ഘാടനം ചെയ്തത്. നിയമസഭാ തിരഞ്ഞെടുപ്പ് അടുത്ത പശ്ചാത്തലത്തില് ഏറെ നേരം ജല്ലിക്കെട്ട് ആസ്വദിക്കാനിരുന്ന ശേഷമാണ് ഇരുവരും മടങ്ങിയത്. കാര്‍ഷിക ഉത്സവമായ ജല്ലിക്കെട്ടിനെ കര്‍ഷകരുടെ ഹൃദയം കീഴടക്കാനുള്ള ഇടമായിക്കണ്ടാണ് അണ്ണാ ഡി.എം.കെയുടെ ഇടപെടല്. ജല്ലിക്കെട്ട് നിരോധനത്തിനെതിരെ പൊരുതിയത് പനീര്‍സെല്‍വവും പളനി സ്വാമിയുമാണ് എന്ന് ഇരുവരേയും സാക്ഷിയാക്കി സംഘാടകര് അനൗണ്‍സ് ചെയ്യുന്നുണ്ടായിരുന്നു.\nപകര്‍ച്ചവ്യാധിയില്‍നിന്ന് രക്ഷിക്കാന് മുനിയാണ്ടി സ്വാമിക്ക് ഗ്രാമീണര് നേര്‍ന്നതാണ് വര്‍ഷാവര്‍ഷം നടക്കുന്ന ജല്ലിക്കെട്ടെന്ന് അളകാനല്ലൂരുകാരുടെ ഒരു വിശ്വാസം. ഈ മിത്തിനെ അടിസ്ഥാനപ്പെടുത്തി ഒട്ടേറെ ചടങ്ങുകളും നടത്തിയാണ് അളകാനല്ലൂരില് ജല്ലിക്കെട്ട് സംഘടിപ്പിക്കുന്നത്.\nContent Highlights: Tamil Nadu CM flags off 'Alanganallur Jallikattu'


കണ്ടെയ്ന്‍മെന്റ് സോണിലൊഴികെ എല്ലാ കടകളും രാവിലെ 8 മുതല് രാത്രി9വരെ തുറക്കാം – Utharadesam\nമംഗളൂരുവിലേക്കുള്ള ഡെയ്‌ലി പാസ് പുനരാരംഭിക്കും\nAugust 3, 2020 Published Time: 2:05 PM\nin ATTENTION, TOP STORY, KASARAGOD\nകാസര്‍കോട്: കണ്ടെയ്ന്‍മെന്റ് സോണുകള് ഒഴികെയുള്ള സ്ഥലങ്ങളില് രാവിലെ 8 മുതല് രാത്രി9മണി വരെ എല്ലാ കടകളും തുറക്കുന്നതിന് മന്ത്രി ഇ. ചന്ദ്രശേഖരന്റെ സാന്നിധ്യത്തില് നടന്ന വ്യാപാര മേഖലയിലെ നേതാക്കളുടെ വീഡിയോ കോണ്‍ഫറന്‍സ് യോഗത്തില് തീരുമാനമായി.\nജില്ലയിലെ ക്ലസ്റ്ററുകളില് കടകള് തുറക്കാന് അനുവദിക്കില്ല. എന്നാല് കണ്ടെയ്ന്‍മെന്റ് സോണുകളില് അവശ്യസാധനങ്ങള് വില്‍ക്കുന്ന കടകള്‍ക്ക് രാവിലെ 11 മുതല് വൈകീട്ട് അഞ്ച് വരെ എല്ലാ ദിവസവും തുറന്ന് പ്രവര്‍ത്തിക്കാം.\nകര്‍ണ്ണാടകയിലേക്ക് ദിവസേന പോയി വരുന്നവര്‍ക്ക് റഗുലര് പാസ് അനുവദിക്കും. എന്നാല് ഏഴ് ദിവസം കൂടുമ്പോള് ഇവര് കോവിഡ് ആന്റിജന് ടെസ്റ്റിന് വിധേയരാകണം. വിവാഹം, മരണം ഉള്‍പ്പെടെയുള്ള ചടങ്ങുകള്‍ക്ക് ഉപാധികളോടെ അന്തര്‍സംസ്ഥാന യാത്രയും അനുവദിക്കും. ഇവരും ആന്റിജന് ടെസ്റ്റ് നടത്തേണ്ടതാണ്.\nകടകള് തുറന്ന് പ്രവര്‍ത്തിക്കുമ്പോള് കട ഉടമകള് കൂടുതല് ജാഗ്രത പാലിക്കണം. ജീവനക്കാര് കോവിഡ് മാനദണ്ഡങ്ങള് പാലിക്കുന്നുണ്ടെന്ന് ഉടമകള് ഉറപ്പുവരുത്തണം. മാസ്‌ക്, സാനിറ്റൈസര് സാമൂഹ്യ അകലം എന്നിവ നിര്‍ബന്ധമാണ്. കടയ്ക്ക് അകത്തും പുറത്തും ആളുകള് കൂട്ടം കൂടുന്ന സാഹചര്യമുണ്ടാകരുത്. നിര്‍ദ്ദേശങ്ങള് ലംഘിക്കുന്ന കടകള് അടപ്പിക്കും. പിന്നീട് ജീവനക്കാര്‍ക്ക് കോവിഡ് പരിശോധന നടത്തി, കടകള് അണുനശീകരണം നടത്തുകയും ചെയ്തതിന് ശേഷം ഏഴ് ദിവസം കഴിഞ്ഞ് മാത്രമേ കടകള് തുറക്കാന് അനുവദിക്കു.\nഎ.സി ഉപയോഗിച്ച് പ്രവര്‍ത്തിക്കുന്ന കടകളില് ഉടമയ്‌ക്കോ ജീവനക്കാര്‍ക്കോ കോവിഡ് സ്ഥിരീകരിച്ചാല് അത്തരം കടകജീവനക്കാര് 14 ദിവസം നിരീക്ഷണത്തില് കഴിയണം. അണുനശീകരണം നടത്തി വീണ്ടും കട തുറന്ന് പ്രവര്‍ത്തിക്കുന്നതിന് തടസ്സമില്ല. എന്നാല് രോഗവും രോഗലക്ഷണങ്ങളുമുള്ളവരെ കടകളില് പ്രവര്‍ത്തിക്കാന് അനുവദിക്കില്ല.\nഭക്ഷ്യ വസ്തുക്കള് കൊണ്ടുവരുന്നതിന് ജില്ലയില് നിന്ന് കര്‍ണ്ണാടകയിലേക്ക് വാഹനങ്ങള്‍ക്ക് പോകാന് ഉപാധികളോടെ അനുമതി നല്‍കുമെന്ന് റവന്യു മന്ത്രി പറഞ്ഞു. വാഹനങ്ങള് കൃത്യമായി അണുനശീകരണം നടത്തണം. ഈ വാഹനങ്ങളില് നിന്ന് സാധനങ്ങള് ഏതെല്ലാം കടകളിലാണ് വിതരണം ചെയ്തതെന്ന കൃത്യമായ വിവരം വാഹനത്തിലെ ജീവനക്കാര് സൂക്ഷിക്കണം. വാഹനത്തിലെ ഡ്രൈവറും, ക്ലീനറും മാസ്‌ക്, സാനിറ്റൈസര് എന്നിവ ഉപയോഗിക്കണം. കര്‍ണ്ണാടകയിലേക്ക് പോയി വരുന്ന വാഹനങ്ങളിലെ ജീവനക്കാര് ഏഴ് ദിവസം കൂടുമ്പോള് ആന്റിജന് ടെസ്റ്റിന് വിധേയമാകണം.\nദേശീയ പാതയോരങ്ങളിലെയും കെ.എസ്.ടി.പി റോഡരികിലെയും ഹോട്ടലുകള്‍ക്ക് കോവിഡ് മാനദണ്ഡങ്ങള് പാലിച്ച് രാവിലെ എട്ട് മുതല് വൈകീട്ട് ഒമ്പത് വരെ തുറന്ന് പ്രവര്‍ത്തിക്കാം. എന്നാല് ഇരുന്ന് കഴിക്കാനുള്ള അനുമതിയില്ല. ഭക്ഷണം പാഴ്‌സലായി മാത്രം നല്‍കണം.\nജില്ലാ കലക്ടര് ഡോ. ഡി. സജിത് ബാബു, ജില്ലാ പൊലീസ് മേധാവി ഡി. ശില്‍പ എന്നിവര് നിലവിലെ സ്ഥിതിഗതികള് വിശദീകരിച്ചു. എ.ഡി.എം എന്. ദേവീദാസ് എന്നിവരും വ്യാപാരി വ്യവസായി പ്രതിനിധികളായ കെ. അഹമ്മദ് ഷരീഫ്, രാഘവന് വെളുത്തോളി, ഹോട്ടല് ആന്റ് റസ്റ്ററന്റ് അസോസിയേഷന് പ്രതിനിധി നാരായണന് പൂജാരി, ഹയര് ഗുഡ്‌സ് ഓണേഴ്‌സ് അസോസിയേഷന് പ്രതിനിധി ടി.വി ബാലന്, ചെറുകിട വ്യവസായ അസോസിയേഷന്‍പ്രതിനിധി ഇമ്മാനുവല്, വ്യവസായി എച്ച്. ഗോകുല്‍ദാസ് കമ്മത്ത് എന്നിവര് ചര്‍ച്ചയില് പങ്കെടുത്തു.


ഇന്ത്യയ്ക്കായി കളിക്കാന് ഇനി ഒത്തിരി മത്സരങ്ങളില്ല: സുനില് ഛേത്രി - Malayalam MyKhel\n» ഇന്ത്യയ്ക്കായി കളിക്കാന് ഇനി ഒത്തിരി മത്സരങ്ങളില്ല: സുനില് ഛേത്രി\nPublished: Friday, January 3, 2020, 16:06 [IST]\nദില്ലി: പ്രായം 35 പിന്നിടുന്നു. ഇനി ഇന്ത്യയ്ക്കായി കളിക്കാന് ഒത്തിരി മത്സരങ്ങളില്ലെന്ന തിരിച്ചറിവ് ദേശീയ ഫുട്‌ബോള് ടീം നായകന് സുനില് ഛേത്രിക്കുണ്ട്. ചുരുങ്ങിയ സമയംകൊണ്ട് ഇന്ത്യന് ഫുട്‌ബോള് ടീമിനെ പരമാവധി ഉയരങ്ങളില് എത്തിക്കണം. ഇതിന് കഠിനാധ്വാനം ആവശ്യമാണ്. ചൈനയില് നടക്കുന്ന 2023 ഏഷ്യന് കപ്പിന് ഇന്ത്യയ്ക്ക് യോഗ്യത നേടിക്കൊടുക്കുകയാണ് സുനില് ഛേത്രി മനസില് കരുതിയിരിക്കുന്ന പ്രധാന ലക്ഷ്യം.\nപറഞ്ഞുവരുമ്പോള് ലോക ഫുട്‌ബോളിലെ സജീവ ഗോള് സ്‌കോറര്‍മാരില് രണ്ടാമനാണ് ഇന്ത്യന് നായകന് സുനില് ഛേത്രി. പ്രായത്തെ തോല്‍പ്പിക്കുന്ന കായിക മികവ്. വയസ്സു 35 കഴിഞ്ഞിട്ടും 29 -കാരന്റെ ശരീരപ്രകൃതമാണ് സുനില് ഛേത്രിക്കെന്ന് ദേശീയ ടീം പരിശീലകന് ഇഗോര് സ്റ്റിമാക് ഒരിക്കല് അഭിപ്രായപ്പെടുകയുണ്ടായി. എന്തായാലും പ്രായത്തിന് മുന്നില് തോറ്റുകൊടുക്കാന് താരം തയ്യാറല്ല.\nകരിയറില് ബാക്കിയുള്ള നാളുകളില് കഠിനാധ്വാനം തുടരുമെന്ന് ഛേത്രി വ്യക്തമാക്കിയിട്ടുണ്ട്. ടീമെന്ന നിലയില് പരമാവധി മത്സരങ്ങള് ഇന്ത്യ ജയിക്കണം. എങ്കില് മാത്രമേ 2023 -ല് ചൈനയില് നടക്കുന്ന എഎഫ്‌സി ഏഷ്യന് കപ്പിന് ടീം ഇന്ത്യ യോഗ്യത നേടുകയുളളൂ. ഭൂഖണ്ഡ ചാംപ്യന്‍ഷിപ്പുകള്‍ക്ക് യോഗ്യത വരിക്കുന്നത് ഇന്ത്യ പതിവാക്കണമെന്നും സുനില് ഛേത്രി അഭിപ്രായപ്പെട്ടു.\nഐഎസ്എല്ലില് ബെംഗളൂരു എഫ്‌സിയുടെ നായകനാണ് സുനില് ഛേത്രി. ബെംഗളൂരു ടീമിലെ അഞ്ചോ ആറോ താരങ്ങള് ഇന്ത്യന് ദേശീയ ടീമില് പതിവായി കളിക്കുന്നതില് നിറഞ്ഞ അഭിമാനമുണ്ടെന്ന് ഛേത്രി പറയുന്നു. വരുംനാളുകളില് ബെംഗളൂരു എഫ്‌സിയിലെ കൂടുതല് താരങ്ങള് ഇന്ത്യയ്ക്കായി കളിക്കണമെന്ന് ആഗ്രഹിക്കുന്നതായും നായകന് വെളിപ്പെടുത്തി.\nനിലവില് ഇന്ത്യയുടെ ലോകകപ്പ് ഫുട്‌ബോള് സ്വപ്‌നങ്ങള് ഏറെക്കുറെ പൊലിഞ്ഞ മട്ടിലാണ്. ഏഷ്യന് യോഗ്യതാ റൗണ്ടില് അഞ്ചു മത്സരങ്ങളില് നിന്നും മൂന്നു പോയിന്റുകള് മാത്രമാണ് ടീമിന് നേടാനായത്. എന്തായാലും മാര്‍ച്ച് 26 -ന് ഏഷ്യന് ചാംപ്യന്‍മാരായ ഖത്തറുമായി ഇന്ത്യ ഒരിക്കല്‍ക്കൂടി മാറ്റുരയ്ക്കും. നേരത്തെ, ഗുവാഹത്തിയില് നടന്ന യോഗ്യതാ മത്സരത്തില് ഗോള്‍രഹിത സമനിലയില് ഖത്തറിനെ തളിച്ചിരുന്നു ഇന്ത്യ.\n24 min ago IPL 2021: സിഎസ്‌കെ x പഞ്ചാബ്, നേട്ടങ്ങളുടെ നെറുകയില് ചഹാര്, മത്സരത്തിലെ റെക്കോഡുകളിതാ\nRead more about: sunil chhetri


പ്രളയക്കെടുതിയില് നഷ്ടം 31000 കോടി; യുഎന് റിപ്പോര്‍ട്ട് മുഖ്യമന്ത്രിക്ക് സമര്‍പ്പിച്ചു\nപ്രളയക്കെടുതിയില് നഷ്ടം 31000 കോടിയെന്ന് യുഎന് റിപ്പോര്‍ട്ട്. പഠനസമിതിയുടെ റിപ്പോര്‍ട്ട് മുഖ്യമന്ത്രി പിണറായി വിജയന് കൈമാറി. പ്രളയത്തില് സംസ്ഥാനത്തിന്റെ വിവിധ മേഖലകളിലായി 31000 കോടി രൂപയുടെ നഷ്ടമുണ്ടായെന്ന് ഐക്യരാഷ്ട്ര സംഘടനാ റിപ്പോര്‍ട്ടില് വ്യക്തമാക്കുന്നു. ഏറ്റവും അധികം നാശനഷ്ടമുണ്ടായത് ഗതാഗത മേഖലയിലാണ്. 10,046 കോടിയാണ് നഷ്ടം. കേരളത്തില് നടന്ന രക്ഷാപ്രവര്‍ത്തനത്തെ യുഎന് അഭിനന്ദിച്ചു.


സ്വന്തം ഭൂമിയില് സ്വന്തം വീട്' മത്സ്യത്തൊഴിലാളികളുടെ സ്വപ്നം യാഥാര്‍ഥ്യത്തിലേക്ക്\nമത്സ്യത്തൊഴിലാളികളെ സംബന്ധിച്ചിടത്തോളം ചരിത്രപ്രധാനമായ ഒരു മൂഹൂര്‍ത്തമാണിന്ന്. 'സ്വന്തം ഭൂമിയില് സ്വന്തം വീട്' എന്ന മത്സ്യത്തൊഴിലാളികളുടെ സ്വപ്നം ഇന്ന് യാഥാര്‍ത്ഥ്യമാകുകയാണ്. മുട്ടത്തറ ഫ്ലാറ്റ് നിര്‍മ്മാണ പദ്ധതിയുടെ ഉദ്ഘാടനം ഇന്ന് മുഖ്യമന്ത്രി നിർവഹിച്ചു.\nവാസയോഗ്യമായ ഭവനം എന്ന ലക്ഷ്യത്തോടെ കേരളത്തിന്റെ ചരിത്രത്തില് ആദ്യമായാണ് സംസ്ഥാന സര്‍ക്കാര് മത്സ്യതൊഴിലാളികള്‍ക്ക് ഭവന സമുച്ചയം നിര്‍മ്മിച്ചു നല്‍കുന്നത്. ഇനി അവർക്ക് സ്വന്തം വീട്ടില് താമസിക്കാം. മൂന്നര ഏക്കര് സ്ഥലത്ത് 160 പാര്‍പ്പിടങ്ങള് അടങ്ങുന്ന ഫ്ലാറ്റ് സമുച്ചയമാണിത്. 8 ഫ്ലാറ്റുകള് അടങ്ങുന്ന 20 ഇരുനില ബ്ലോക്കുകളായാണ് ഫ്ലാറ്റ് ഒരുക്കുന്നത്. കടല്‍ക്ഷോഭത്തില് വീട് നഷ്ടപ്പെട്ട മത്സ്യത്തൊഴിലാളി കുടുംബങ്ങളെയും കടലിനഭിമുഖമായി ഒന്നാം നിരയിലും രണ്ടാം നിരയിലും അധിവസിക്കുന്ന മത്സ്യത്തൊഴിലാളി കുടുംബങ്ങളെയുമാണ് പദ്ധതിയുടെ ഗുണഭോക്താക്കളായി പരിഗണിക്കുന്നത്.\nതിരുവനന്തപുരം ജില്ലയിലെ മത്സ്യത്തൊഴിലാളി പുനരധിവാസത്തിനായി ആരംഭിക്കുന്ന ഈ പദ്ധതി ഒരു തുടക്കം മാത്രമാന്. സംസ്ഥാനത്തെ എല്ലാ ജില്ലകളിലും തെരഞ്ഞെടുക്കപ്പെട്ട സ്ഥലങ്ങളില് അനുയോജ്യമായ രീതിയില് ഈ പദ്ധതി നടപ്പാക്കും. മത്സ്യത്തൊഴിലാളികളുടെ പാര്‍പ്പിട പ്രശ്നത്തിന് സമ്പൂര്‍ണ്ണ പരിഹാരമാണ് സര്‍ക്കാര് ലക്ഷ്യമിടുന്നത്.\nമത്സ്യത്തൊഴിലാളി സമൂഹത്തിന്റെ സാമ്പത്തിക ഉന്നമനത്തിനും സാമൂഹിക സുരക്ഷിതത്വത്തിനും പ്രാധാന്യം നല്‍കികൊണ്ട് ബൃഹത്തായ ഒരു കര്‍മ്മ പദ്ധതി ആവിഷ്കരിക്കുന്നതിന് തുടക്കം കുറിച്ചത് ഇടതുപക്ഷ സര്‍ക്കാരാണ്. കേരളത്തിലാദ്യമായി മത്സ്യബന്ധനമേഖലയുടെ പ്രശ്നങ്ങള് പഠിക്കാന് ഒരു സമിതിയെ വെച്ചതും ഇടതുപക്ഷ സര്‍ക്കാറിന്റെ കാലത്താണ്. നാഷണല് ഇന്‍സ്റ്റിറ്റ്യൂട്ട് ഓഫ് റൂറല് ഡെവലപ്പ്മെന്റിന്റെ സഹായത്തോടെ തയ്യാറാക്കിയ ബൃഹത്തായ മാസ്റ്റര്‍പ്ലാന് പ്രകാരം പല പദ്ധതികള്‍ക്കും രൂപം നല്‍കി മുമ്പോട്ടുപോകാനാണ് ഉദ്ദേശിക്കുന്നത്.


Hockey World Cup 2018: Argentina beat New Zealand 3-0 - Malayalam MyKhel\n» ഹോക്കി ലോകകപ്പ്; അര്‍ജന്റീനയ്ക്ക് രണ്ടാം ജയം, കാനഡ സൗത്ത് ആഫ്രിക്ക മത്സരം സമനിലയില്\nഹോക്കി ലോകകപ്പ്; അര്‍ജന്റീനയ്ക്ക് രണ്ടാം ജയം, കാനഡ സൗത്ത് ആഫ്രിക്ക മത്സരം സമനിലയില്\nUpdated: Monday, December 3, 2018, 21:39 [IST]\nഭുവനേശ്വര്: ഒഡീഷയിലെ ഭുവനേശ്വറില് നടന്നുകൊണ്ടിരിക്കുന്ന പതിനാലാമത് ഹോക്കി ലോകകപ്പിന്റെ പൂള് എ യിലെ രണ്ടാം മത്സരത്തില് സ്‌പെയിനും ഫ്രാന്‍സും ഓരോ ഗോള്‍വീതം നേടി സമനിലയില് പിരിഞ്ഞു. പൂള് എ യിലെ മറ്റൊരു മത്സരത്തില് അര്‍ജന്റീന ന്യൂസിലന്‍ഡിനെ ഏകപക്ഷീയമായ മൂന്നു ഗോളുകള്‍ക്കും തോല്‍പ്പിച്ചു.\nതുല്യശക്തികളുടെ പോരാട്ടം കണ്ട സ്‌പെയിന് ഫ്രാന്‍സ് മത്സരത്തില് ഫ്രാന്‍സാണ് ആദ്യം സ്‌കോര് ചെയ്തത്. 6-ാം മിനിറ്റില് തിമോത്തി ക്ലമെന്റിലൂടെ മുന്നിലെത്തിയ ഫ്രാന്‍സിനെ 48-ാം മിനിറ്റില് അല്‍വാരോ ഇഗ്നേഷ്യസിലൂടെ സ്‌പെയിന് സമനിലയില് തളയ്ക്കുകയായിരുന്നു. മത്സരത്തില് ഇരു ടീമുകളും ഒട്ടേറെ ഗോളവസരങ്ങള് നഷ്ടപ്പെടുത്തി. പൂളിലെ ആദ്യ മത്സരത്തില് സ്‌പെയിന് അര്‍ജന്റീനയോടും ഫ്രാന്‍സ് ന്യൂസിലന്റിനോടും തോറ്റിരുന്നു.\nരണ്ടാം മത്സരത്തില് ഒളിമ്പിക്‌സ് ചാമ്പ്യന്മാരായ അര്‍ജന്റീന തുടര്‍ച്ചയായ രണ്ടാം ജയമാണ് കണ്ടെത്തിയത്. അര്‍ജന്റീനയ്ക്കുവേണ്ടി 23-ാം മിനിറ്റില് മൊസില്ലിയാണ് ആദ്യ ഗോള് നേടിയത്. 41-ാം മിനിറ്റില് വില്ലയും 55-ാം മിനിറ്റില് മാര്‍ട്ടിനസും പട്ടിക തികച്ചു. കളിയിലുടനീളം മികച്ച പ്രകടനമാണ് അര്‍ജന്റീന കാഴ്ചവെച്ചത്. അവസരങ്ങള് മുതലെടുക്കുന്നതില് ന്യൂസിലന്റ് പരാജയപ്പെട്ടത് തിരിച്ചടിയായി. ആദ്യ മത്സരത്തില് ന്യൂസിലന്റ് ഫ്രാന്‍സിനെ തോല്‍പ്പിച്ചിരുന്നു.\n15 hrs ago ജോസ് മൗറീഞ്ഞോ ജര്‍മന് ലീഗിലേക്ക്? ബൊറൂസിയയെ പരിശീലിപ്പിക്കുമെന്ന് റിപ്പോര്‍ട്ട്\nRead more about: hockey world cup 2018 argentina new zealand spain france ലോകകപ്പ് ഹോക്കി ഇന്ത്യ ന്യൂസിലന്റ് അര്‍ജന്റീന കാനഡ സൗത്ത് ആഫ്രിക്ക\nStory first published: Monday, December 3, 2018, 21:30 [IST]


5 youths from Arunachal Pradesh abducted by Chinese Army, claims Congress MLA | അതിര്‍ത്തിയില് ചൈനയുടെ കൈവിട്ട കളി; അഞ്ച് ഇന്ത്യക്കാരെ തട്ടിക്കൊണ്ടുപോയി, പുറത്തായത് ഇങ്ങനെ - Malayalam Oneindia\n21 min ago 'മുണ്ട് മടക്കിക്കുത്തി ഇങ്ങനെ നിക്കാൻ കോൺഗ്രസിന് ഒരു നേതാവ് കൊല്ലത്ത് ഉണ്ടായിരുന്നെങ്കിൽ', കുറിപ്പ് വൈറൽ\nPublished: September52020, 12:15 [IST]\nദില്ലി: അരുണാചല് പ്രദേശിലെ അഞ്ച് യുവാക്കളെ ചൈനീസ് സൈന്യം തട്ടിക്കൊണ്ടുപോയി എന്ന് റിപ്പോര്‍ട്ട്. അപ്പര് സുബന്‍സിരി ജില്ലയിലെ മക്‌മോഹന് ലൈനിനോട് ചേര്‍ന്ന ഭാഗത്ത് നിന്നാണ് യുവാക്കളെ കാണാതായത്. ഇതില് ഒരാള് പ്രസാദ് റിങ്‌ലിങ് ആണ്. ഇയാളുടെ സഹാദോരന് പ്രകാശ് റിങ്‌ലിങ് ആണ് സംഭവം ഫേസ്ബുക്കില് പങ്കുവച്ചത്.\nചൈനീസ് അതിര്‍ത്തിയോട് ചേര്‍ന്ന സേറ-7 എന്ന സ്ഥലത്ത് നിന്നാണ് തട്ടിക്കൊണ്ടുപോയതെന്ന് പ്രകാശ് പറയുന്നു. സഹോദരനടക്കമുള്ളവരെ മോചിപ്പിക്കാന് സര്‍ക്കാര് ഇടപെടണമെന്നും അദ്ദേഹം ആവശ്യപ്പെട്ടു. അരുണാചല് പ്രദേശ് പോലീസ് ഇക്കാര്യം സ്ഥിരീകരിച്ചിട്ടില്ല. അവര് സൈന്യവുമായി വിവരങ്ങള് പങ്കുവച്ചു. വിശദാംശങ്ങള് ഇങ്ങനെ....\nകഴിഞ്ഞ മാര്‍ച്ചില് ഇന്ത്യക്കാരനായ തോഗ്ലി സിങ്കത്തെ ചൈനീസ് സൈന്യം തടവിലാക്കിയിരുന്നു. ചൈനീസ് പ്രദേശത്തേക്ക് അനധികൃതമായി കയറി എന്നാരോപിച്ചായിരുന്നു പിടികൂടിയത്. ഇന്ത്യന് സൈന്യം സംഭവത്തില് ഇടപെട്ടതോടെ 19 ദിവസത്തിന് ശേഷം വിട്ടയച്ചു.\nആശങ്ക പരത്തി റിപ്പോര്‍ട്ട്\nസമാനമായ സംഭവങ്ങള് മുമ്പും റിപ്പോര്‍ട്ട് ചെയ്തിട്ടുണ്ട്. എന്നാല് ഇപ്പോള് അഞ്ച് യുവാക്കളെ തട്ടിക്കൊണ്ടുപോയി എന്നാണ് വിവരം. ചൈനയും ഇന്ത്യയും ലഡാക്കില് കൊമ്പുകോര്‍ക്കുന്നതിനിടെയുണ്ടായ സംഭവം മേഖലയില് ആശങ്ക പരത്തിയിട്ടുണ്ട്.\nസംഭവം India-China അതിർത്തി ഗ്രാമത്തിൽ | Oneindia Malayalam\nയുവാക്കളെ തട്ടിക്കൊണ്ടുപോയി എന്ന വിവരം സോഷ്യല് മീഡിയയില് നിന്നാണ് അറിഞ്ഞതെന്ന് അപ്പല് സുബന്‍സിരി ജില്ലാ ഡെപ്യൂട്ടി കമ്മീഷണര് കന്തോ ദങ്കന് പ്രതികരിച്ചു. കാണാതായ വ്യക്തികളുടെ കുടുംബങ്ങള് ഇതുവരെ പോലീസില് പരാതിപ്പെട്ടിട്ടില്ലെന്നും അദ്ദേഹം വ്യക്തമാക്കി. റോഡ് ഗതാഗതം ഇല്ലാത്ത പ്രദേശത്താണ് സംഭവം എന്നാണ് വ്യക്തമാകുന്നതെന്നും ഡിസിപി പറഞ്ഞു.\nകോണ്‍ഗ്രസ് എംഎല്‍എ പറയുന്നു\nഅഞ്ച് യുവാക്കളെ ചൈനീസ് സൈന്യം തട്ടിക്കൊണ്ടുപോയി എന്ന് പസിഘട്ട് വെസ്റ്റ് നിയമസഭാ മണ്ഡലത്തില് നിന്നുള്ള കോണ്‍ഗ്രസ് എംഎല്‍എ നിനോങ് എറിങ് അറിയിച്ചു. ശനിയാഴ്ച രാവിലെയാണ് അദ്ദേഗം ട്വിറ്ററില് ഇക്കാര്യം വ്യക്തമാക്കിയത്. ഞെട്ടിപ്പിക്കുന്ന സംഭവമാണുണ്ടായിരിക്കുന്നതെന്നും അദ്ദേഹം പറഞ്ഞു.\nവിവാദം പുകയുന്ന അതിര്‍ത്തി\nഅരുണാചല് പ്രദേശിനും ചൈനീസ് നിയന്ത്രണത്തിലുള്ള ടിബറ്റന് മേഖലയ്ക്കുമിടയിലുള്ള അതിര്‍ത്തി മേഖലയാണ് മക്ക്‌മോഹന് ലൈന്. ഈ പ്രദേശങ്ങളെല്ലാം തങ്ങളുടേതാണ് എന്നാണ് ചൈനയുടെ അവകാശവാദം. വനമേഖലയായ ഇവിടെ ഉറപ്പുള്ള വേലിയോ മറ്റോ ഇല്ല. അതുകൊണ്ടുതന്നെ ചൈനീസ് കൈയ്യേറ്റം നടക്കാനുള്ള സാധ്യതയും ഏറെയാണ്.\nമയക്ക് മരുന്ന് കേസില് കൂടുതല് സിനിമാ താരങ്ങള്; നിക്കി ഗില്‍റാണിയുടെ സഹോദരിയെ ചോദ്യം ചെയ്യുന്നു\nindia china ഇന്ത്യ ചൈന arunachal pradesh abduction\n5 youths from Arunachal Pradesh abducted by Chinese Army, claims Congress MLA


ദാരിദ്ര്യത്തില് പിറന്ന അവര്‍ണജാതിയില്‍പ്പെട്ട നിഷ്‌കളങ്കയും നിരാലംബയുമായ പെണ്‍കുട്ടി, അവർ രാജ്യത്തെ വിറപ്പിച്ച കൊളളക്കാരിയായതെങ്ങിനെ ? - Boolokam\nദാരിദ്ര്യത്തില് പിറന്ന അവര്‍ണജാതിയില്‍പ്പെട്ട നിഷ്‌കളങ്കയും നിരാലംബയുമായ പെണ്‍കുട്ടി, അവർ രാജ്യത്തെ വിറപ്പിച്ച കൊളളക്കാരിയായതെങ്ങിനെ ?\nഫൂലൻദേവി – ഓർമ്മദിനം*\nഫൂലൻ ദേവി -ചമ്പൽക്കാടിന്റെ റാണി !\nഭര്‍ത്താവ് ഉപേക്ഷിച്ച് പോയ ഉടന് ഫൂലനെ ചമ്പല്‍ക്കൊള്ളക്കാര് ബലാത്സംഗം ചെയ്തു. പിന്നീട് ചമ്പല്‍ക്കൊള്ളക്കാരുടെ കൂടെയായി ഫൂലന്റെ ജീവിതം.20 വയസ്സായപ്പോഴേക്കും സ്വന്തമായി ഒരു കൊള്ളസംഘത്തെ നയിക്കാന് ഫൂലന് പ്രാപ്തയായി. സ്വന്തം ജീവിതത്തില് ജാതിയുടെ പേരില് ഫൂലന് ഒട്ടനവധി പീഡനങ്ങള് അനുഭവിച്ചു. ബലാത്സംഗത്തിനും ലൈംഗിക പീഡനത്തിനും ശാരീരിക പീഡനങ്ങള്‍ക്കും പല തവണ ഫൂലന് ഇരയായി.\nകൊള്ളക്കാര്‍ക്ക് വിറ്റ് ബന്ധുവിന്റെ പകവീട്ടല്…!\nഫൂലന്റെ പിതാവിന് വലിയ വേപ്പുമരം നില്‍ക്കുന്ന ഒരേക്കര് ഭൂമിയുണ്ടായിരുന്നു. തന്റെ പെണ്മക്കളില് ഒന്നിന്റെ വിവാഹം ആ മരം വെട്ടിവിറ്റ് നടത്താമെന്നായിരുന്നു അയാളുടെ കണക്കുകൂട്ടല്. എന്നാല് കുടുംബത്തിന്‍റെ ഭൂമി ഫൂലന്‍റെ മാതുലന്‍റെ മകന് മായദീന് കൈയേറി. മായദീനെതിരെ ഫൂലന് ദേവി പരാതികൊടുത്തു. സവര്‍ണ സൗഹൃദവും സമ്പത്തുമുണ്ടായിരുന്ന ബന്ധു കള്ളക്കേസില് ഫൂലനെ കുടുക്കി. ഒരു മാസം പൊലീസ് കസ്റ്റഡിയില് കഴിഞ്ഞ ഫൂലന് വീട്ടില് തിരിച്ചെത്തിയത് ജീവനുള്ള ശവമായിട്ടായിരുന്നു.\nമര്‍ദ്ദനമേറ്റും കൂട്ടബലാത്സംഗത്താലും അവള് അവശയായിരുന്നു.കാര്യങ്ങള് അവിടം കൊണ്ടു തീര്‍ന്നില്ല. പകവീട്ടലിനിടയ്ക്ക് ബന്ധങ്ങള്‍ക്ക് സ്ഥാനമുണ്ടായില്ല. ഗ്രാമത്തിന്‍റെ പ്രാന്തപ്രദേശത്ത് തമ്പടിച്ചിരുന്ന ബാബു ഗുജാറെന്ന കൊള്ളക്കാരന് ചോദിച്ച പൈസ കൊടുത്ത് ഫൂലനെ ഗ്രാമത്തില് നിന്ന് തട്ടിക്കൊണ്ടു പോകാന് ഇയാള് ഏര്‍പ്പാടാക്കി. ഒരു ദിവസം അര്‍ദ്ധരാത്രി ബാബു ഗുജാറിന്റെ സംഘാംഗങ്ങള് ഫൂലനെ തട്ടിക്കൊണ്ടുപോയി സംഘത്തലവന് കാഴ്ച വച്ചു. പീഡനപരമ്പരയുടെ മൂന്നാം ദിവസം, അത് കണ്ടുനില്‍ക്കാന് കഴിയാതെ ഗുജാറിന്‍റെ സംഘത്തില് തന്നെയുള്ള വിക്രം മല്ല തന്‍റെ നേതാവിനെ വെടിവച്ചുകൊന്നു. തുടര്‍ന്ന് വിക്രം മല്ല വെപ്പാട്ടിയായി സീകരിച്ചതോടെ ഫൂലന് കൊള്ളസംഘത്തിലെ ഒരംഗമായി. പിന്നീട് ചമ്പല്‍ക്കൊള്ളക്കാരുടെ കൂടെയായി ഫൂലന്റെ ജീവിതം.രാജാവിനെപ്പോലെ കൊള്ളക്കാര് ബഹുമാനിക്കുന്ന തലവന്റെ ഭാര്യ. സവര്‍ണനായ ബാബു ഗുജാറിനെ കൊന്ന് ഒരു അവര്‍ണനായ വിക്രം മല്ല കൊള്ളസംഘം ഭരിക്കുന്നത് അവരുടെ കൂടെത്തന്നെയുണ്ടായിരുന്ന സവര്‍ണര്‍ക്ക് രുചിച്ചില്ല. ബ്രാഹ്‌മണര്‍ക്ക് തൊട്ടുതാഴെ സ്ഥാനമുള്ള താക്കൂര്‍മാരെ വിക്രം മല്ല ഭരിക്കുന്നത് സഹിക്കാന് കഴിയാതെ ചതിയില് അയാളെയും കൊലപ്പെടുത്തി.\nമല്ല മരിച്ചതോടെ ഫൂലന് നിരാശ്രയയായി. ഫൂലനെ അവര് ബന്ദിയാക്കി. 21 രാത്രിയും പകലും താക്കൂര്‍മാര് അവളെ ബലാല്‍സംഗം ചെയ്തു. മരിക്കുമെന്ന് കരുതി കാട്ടിലുപേക്ഷിച്ചു. ഗ്രാമത്തിലെ പൂജാരിയുടെ സഹായത്തോടെ ഫൂലന് രക്ഷപ്പെട്ടു. തുടര്‍ന്ന് തനിക്കൊത്ത ഒരു കൊള്ളക്കാരനെ കണ്ടുകിട്ടിയതോടെ, ഫൂലന്‍റെ ഉള്ളില് അണയാതെ സൂക്ഷിച്ചിരുന്ന പ്രതികാരം ആളിക്കത്തി. പ്രതികാര നിര്‍വഹണത്തിന് പതിനേഴ് മാസം കാത്തിരിക്കേണ്ടിവന്നു ഫൂലന് ദേവിക്ക്. അതിനിടെ ആയോധന കലയില് പ്രാവീണ്യമുള്ള കുറച്ചുപേരെകൂടി ചേര്‍ത്ത് അവള് സംഘം ശക്തമാക്കി. കുഗ്രാമത്തിലെ പെണ്‍കുട്ടിയില് നിന്നും പ്രതികാരദുര്‍ഗ്ഗയായവള് ഉയര്‍ന്നു. അവളുടെ പ്രതികാരാഗ്നി താമസിയാതെ തങ്ങളേയും ചുട്ടുചമ്പലാക്കുമെന്ന് അവളെ ഉപദ്രവിച്ചവര് കരുതിയില്ല.\nവെടിയുണ്ടകള് കണക്കു തീര്‍ക്കുന്നു…!\nഒരു ഫെബ്രുവരി 14. ചന്ദ്രബിബം മുഖം നോക്കുന്ന യമുനാനദിയുടെ കരയില് ഒരു 20 വയസുകാരി സുന്ദരി കാത്തുനില്‍ക്കുന്നു. തന്റെ കാമുകനെയോ ഭര്‍ത്താവിനെയോ അല്ല അവള് കാത്തു നില്‍ക്കുന്നത്. യൌവനസ്വപ്നങ്ങള് തിളച്ചു മറിയേണ്ട സ്ഥാനത്ത് ആ മനോഹരമായ കണ്ണുകളില് ഒരേ ഒരു ഭാവമാണ് ഉണ്ടായിരുന്നത് – പ്രതികാരം!\nപച്ച മിലിട്ടറിജാക്കറ്റും പാന്‍റും. തോളൊപ്പം മുറിച്ചു നിര്‍ത്തിയ മുടി. കയ്യില് തീ തുപ്പാന് തയ്യാറായി നിറതോക്ക്. നെഞ്ചിനു കുറുകേ പിണഞ്ഞു കിടക്കുന്ന ബുള്ളറ്റ് മാലകള്.നിശബ്ദതയെ ഭഞ്ജിച്ച് ഒരു ചൂളംവിളി മുഴങ്ങി. ആയുധധാരികളായ ഇരുപതോളം യുവാക്കള് കുതിരപ്പുറത്ത് അവിടെ പാഞ്ഞെത്തി. അവളുടെ നിര്‍ദ്ദേശപ്രകാരം ആ സംഘം മൂന്നായി പിരിഞ്ഞ് നദി കടന്ന് ഗ്രാമത്തിലേക്ക് നീങ്ങി. ഗ്രാമത്തില് നിന്ന് വെടിയൊച്ചയും നിലവിളിയും ഉയര്‍ന്നു. തന്നെ പിച്ചിച്ചീന്തിയവര്‍ക്ക് വെടിയുണ്ടകള് കൊണ്ട് മറുപടി നല്‍കിയ ശേഷം അവള് വീണ്ടും കാട്ടിലേക്ക് കയറി. ഗ്രാമത്തിന്റെ നിഷ്കളങ്കതയില് നിന്നും വന്യഭാവത്തിലേക്കുള്ള ഒരു പെണ്‍കുട്ടിയുടെ മാറ്റം.\nമറ്റൊരു രാത്രി. ഗ്രാമത്തിന്റെ സ്വച്ഛതയെയും നിശബ്ദതയെയും തകര്‍ത്ത് നിരവധി വെടിയൊച്ചകള് ഉയര്‍ന്നു. ഗ്രാമത്തിലെ ശിവക്ഷേത്രത്തില് പ്രാര്‍ത്ഥിച്ച് പുറത്തുവന്ന ഫൂലന് പഴക്കവും തഴക്കവും വന്ന കൊള്ളക്കാരിയെപ്പോലെ ഒരു മെഗാഫോണ് പുറത്തെടുത്ത് അലറി. “ശ്രദ്ധിക്കുക. നിങ്ങള്‍ക്ക് ജീവനില് പേടിയുണ്ടെങ്കില് കൈയ്യിലുള്ള പൈസയും സ്വര്‍ണ്ണവും വെള്ളിയും ഞങ്ങള്‍ക്ക് കൈമാറുക. എന്നെ കൂട്ട ബലാല്‍സംഗം ചെയ്ത ദുഷ്ടന്മാരെയും ഞങ്ങള്‍ക്ക് കൈമാറുക. ഇത് ചെയ്യുന്നില്ലെങ്കില് മറുപടി വെടിയുണ്ടകള് കൊണ്ടായിരിക്കും. പറയുന്നത് ഫൂലന്‍ദേവി. ജയ് ദുര്‍ഗ്ഗാമാതാ..“\nഫൂലന്‍ദേവിയുടെ സംഘം ഗ്രാമത്തെ തച്ചുതകര്‍ത്തു. കൊള്ളയടിച്ച് നശിപ്പിച്ചു. പക്ഷേ ഫൂലന്‍ദേവി അന്വേഷിച്ചിരുന്നവരെ അവര്‍ക്ക് കിട്ടിയില്ല. കൈയില് കിട്ടിയ പുരുഷന്മാരെയെല്ലാം ഫൂലന് ഒന്നിച്ചു ചേര്‍ത്തുനിര്‍ത്തി. അവസാനമായി ഒരു പ്രാവശ്യം കൂടി പറഞ്ഞു. “എനിക്കറിയാം, നിങ്ങളവരെ ഒളിപ്പിച്ചിരിക്കുകയാണെന്ന്. അവരെ എനിക്ക് കൈമാറുക”.\nപ്രതികരണമുണ്ടായില്ല. ഫൂലന് തോക്കിന്‍തുമ്പില് അവരെ നിരത്തി. നിര്‍ദാക്ഷിണ്യം അവരുടെ നാഭിയില് തൊഴിച്ചു. പിടഞ്ഞു വീണ അവര്‍ക്കു നേരെ തോക്ക് ഉയര്‍ന്നു. ഫൂലന് നിറയൊഴിക്കാന് തുടങ്ങി. ഗ്രാമത്തെ രക്തത്തില് കുളിപ്പിച്ച് നിരവധി തോക്കുകള് ഒരേപോലെ ശബ്ദിച്ചു.\n1981ല് ഉത്തര്‍പ്രദേശിലെ ബെഹ്‌മായി എന്ന ഉയര്‍ന്ന ജാതിയില് പെട്ട 22 പേരെ ഒരുമിച്ച് വെടിവച്ച് കൊന്നതോടെ ഫൂലന് കുപ്രസിദ്ധിയുടെ ഉയരങ്ങളിലെത്തി. ഉയര്‍ന്ന ജാതിയില് പെട്ട സമ്പന്നരില് നിന്നും പണം കൊളളയടിക്കുക; പിന്നീട് താഴ്ന്ന ജാതിയില് പെട്ട പാവങ്ങള്‍ക്ക് അത് വിതരണം ചെയ്യുക – ഇതിലൂടെ സാധാരണക്കാര്‍ക്കിടയില് ഫൂലന് പെട്ടെന്ന് പ്രിയങ്കരിയായി. ഫൂലന് എന്ന് കേള്‍ക്കുമ്പോള് സമ്പന്നര് ഞെട്ടിവിറച്ചു. ഇരുട്ടിന്റെ മറപറ്റി കുതിരക്കുളമ്പടികള് മുഴങ്ങുന്നുണ്ടോയെന്ന് കാതോര്‍ത്ത് ചങ്കിടിപ്പോടെ അവര് കിടന്നു. 22 പേരാണ് അന്ന് ബെഹ്‌മി ഗ്രാമത്തില് മരിച്ചുവീണത്. അതിന്റെ മുഴക്കം ഇന്ദ്രപ്രസ്ഥത്തില് പ്രതിധ്വനിച്ചു. പ്രധാനമന്ത്രി ഇന്ദിരാഗാന്ധി നേരിട്ട് ഇടപെടാന് തീരുമാനിച്ചു.\nഇന്ത്യന് ഭരണകൂടം പുതിയ വഴി തേടി. ഫൂലന് മാപ്പുകൊടുക്കാന് തയ്യാറാണെന്ന് ഇന്ത്യന് ഗവണ്‍മെന്റ് പ്രഖ്യാപിച്ചു. വെറും എട്ടുവര്‍ഷത്തെ തടവുശിക്ഷ മാത്രം. ഫൂലന് വ്യവസ്ഥകള് അംഗീകരിച്ചു.1983 ഫെബ്രുവരി മാസത്തിലെ ഒരു ദിവസം ഭിണ്ട് ജില്ലാ പോലീസ് സുപ്രണ്ട് രാജേന്ദ്ര ചതുര്‍വേദിയും അര്‍ജ്ജുന് സിംഗും ഉയര്‍ന്ന ഉദ്യോഗസ്ഥരും പിന്നെ പതിനയ്യായിരത്തോളം വരുന്ന ആരാധകവൃന്ദവും ഒരു മൈതാനത്ത് കാത്തു നിന്നു.\nമധ്യപ്രദേശിലെ ചമ്പല് വാലിയിലെ നിബിഡവനത്തില് നിന്ന് ഒരു സംഘമിറങ്ങിവരികയാണ്. പരുക്കന് വസ്‌ത്രങ്ങളണിഞ്ഞ് ആയുധങ്ങളുമേന്തി പന്ത്രണ്ട് പുരുഷന്മാര്, അവര്‍ക്കു മുന്നില് വഴിക്കാട്ടിയെന്ന വണ്ണം അരയില് കഠാരയും കൈയില് സ്റ്റെന് ഗണ്ണും തോളില് തൂക്കിയിട്ട ബുള്ളറ്റ് ബെല്‍റ്റുമായി ഒരു സുന്ദരി. പോലീസ് സുപ്രണ്ടിന്‍റെ യൂണിഫോമായിരുന്നു ഫൂലന്‍ദേവിയുടെ വേഷം. യൂണിഫോമിന്‍മേലെ ഒരു ചുവന്ന ഷാള്, കൈത്തണ്ടയില് ഓരോ വെള്ളിവളയം, പിന്നെ നെറ്റിയില് വലുതാക്കി തൊട്ടിരിക്കുന്ന ചുവന്ന പൊട്ട്. വേദിയില് ഭയത്തോടെ പകച്ചുനിന്ന എല്ലാവരെയും അത്ഭുതപ്പെടുത്തി ആ രാജ്ഞി സംസ്ഥാനത്തിന്റെ മുഖ്യമന്ത്രിയുടെ കാലില് തൊട്ടു നമസ്കരിച്ച് ആയുധം വച്ചു കീ‍ഴടങ്ങി.\nതൂക്കിക്കൊല്ലില്ലെന്ന മധ്യപ്രദേശ് സര്‍ക്കാരിന്റെ ഉറപ്പിനെ തുടര്‍ന്ന് 1983ലാണ് ഫൂലന് ആയുധം വച്ച് കീഴടങ്ങിയത്. ഫൂലന്റെ കൂടെയുള്ളവര്‍ക്ക് എട്ടുവര്‍ഷത്തിലധികം തടവുശിക്ഷ നല്കില്ലെന്നും കരാറുണ്ടാക്കിയിരുന്നു.12 വർഷത്തെ ശിക്ഷാകാലാവധി കഴിഞ്ഞ് പുറത്തിറങ്ങിയ ഫൂലന് സമാജ്‌വാദി പാര്‍ട്ടിയില് അംഗമായി. 1996ല് ഫൂലന് ദേവി മിര്‍സാപൂരില് ലോക്സഭയിലേക്ക് തെരഞ്ഞെടുക്കപ്പെട്ടു. പിന്നീട് 1999ല് നടന്ന തെരഞ്ഞെടുപ്പില് അവര് വീണ്ടും ലോക്സഭയിലെത്തി.തൊഴില് ക്ഷേമ സമിതിയില് അംഗവുമായിരുന്നു ഫൂലന്. എംപിയായതിനു ശേഷം ജനസേവനപ്രവര്‍ത്തനങ്ങളില് മുഴുകി പുതിയൊരു ജീവിതത്തിന്റെ താളം വീണ്ടെടുക്കുകയായിരുന്നു ഫൂലന്. എംപിയായതിനു ശേഷം അവര്‍ക്ക് എല്ലാവരും മിത്രങ്ങളായിരുന്നു.\nഫൂലന്‍ദേവിയുടെ ജീവിതകഥയെ ആസ്പദമാക്കി ശേഖര്‍കപൂര് സംവിധാനം ചെയ്ത ബാന്‍ഡിറ്റ് ക്വീന് എന്ന സിനിമ ഫൂലന് കൂടുതല് ആരാധകരെ നേടിക്കൊടുത്തു. സിനിമയില് സീമാ ബിശ്വാസ് ആണ് ഫൂലന്റെ വേഷത്തില് അഭിനയിച്ചത്. സിനിമയ്ക്കു ശേഷം ഫൂലന് ബാന്‍ഡിറ്റ് ക്വീന് എന്ന പേരിലാണ് അറിയപ്പെട്ടത്. സാമൂഹികപ്രവര്‍ത്തനങ്ങളും മറ്റുമായി ഫൂലന് പുതിയ ജീവിതത്തില് മുഴുകി. എല്ലാവരെയും മിത്രങ്ങളാക്കി മാറ്റി. പക്ഷേ അവിടെ അവര്‍ക്ക് ചുവടുപിഴച്ചു. ഭൂതകാലത്തിന്റെ കരിനിഴലുകള് അവരെ വേട്ടയാടിക്കൊണ്ടിരുന്നു.\n2001 ജൂലൈ രണ്ട് ബുധനാഴ്ച. എം പിമാരുടെ അശോകാ റോഡിലുള്ള ക്വാര്‍ട്ടേഴ്സ്. മാരുതി കാറിലെത്തിയ മൂന്നംഗസംഘം ഫൂലന് നേരെ നിറയൊഴിച്ചു. വെടിവച്ച അഞ്ജാത സംഘം പിന്നീട് ഒരു ഓട്ടോറിക്ഷയില് കയറി രക്ഷപ്പെട്ടു. പാര്‍ലമെന്റ് മന്ദിരത്തില് നിന്നും അര കിലോമീറ്റര് മാത്രം അകലെയുള്ള അശോകമാര്‍ഗ്ഗിലെ ഔദ്യോഗിക വസതിക്കുമുന്നിലാണ് അവര് വെടിയേറ്റു മരിച്ചുവീണത്.\nതാനാണ് ഫൂലനെ കൊന്നതെന്ന് ഷേര്‍സിംഗ് റാണ…!\n1981ല് ഫൂലന് ബെഹ്‌മായികളെ വധിച്ചതിനുള്ള പ്രതികാരമായിട്ടാണ് താന് ഫൂലന്‍റെ ജീവനെടുത്തതെന്ന് ഷേര്‍സിംഗ് റാണ പറഞ്ഞതായി ഉത്തരാഞ്ചല് പൊലീസ് വെളിപ്പെടുത്തി. കൃത്യം നടത്തുന്ന സമയത്ത് തനിക്ക് രണ്ട് കൂട്ടാളികളുണ്ടായിരുന്നതായി ഷേര്‍സിംഗ് റാണ സമ്മതിച്ചു. അതില് ഒരാള് മീററ്റുകാരനായ ബന്ധു രവീന്ദര് സിംഗ് ആണെന്നും അയാള് പറഞ്ഞു.22 ബെഹ്‌മായികളെ ഫൂലന്‍ദേവിയും സംഘവും കൊലപ്പെടുത്തുമ്പോള് ആ ഗ്രാമത്തിലെ ഒരു കുട്ടിയായിരുന്നു താനെന്നും റാണ പറഞ്ഞു. തനിക്ക് ജീവിതത്തില് രണ്ട് ആഗ്രഹങ്ങളുണ്ടായിരുന്നു – ഒന്ന് ഫൂലന് ദേവിയെ വധിക്കുക, രണ്ട് പൃഥ്വിരാജ് ചൗഹാന്റെ സ്മാരകം അഫ്ഗാനിസ്ഥാനിലെ ഖാണ്ഡഹാറില് നിന്നും ഇന്ത്യയിലേക്ക് കൊണ്ടുവരുക.\nഎന്നാല് ഫൂലന്‍ദേവിയെ കൊലപ്പെടുത്തിയെന്ന് കുറ്റസമ്മതം നടത്തിയ ഷേര്‍സിംഗ് റാണയുടെ അതേ പേരില് മറ്റൊരാള് കൊലപാതകം നടന്ന ദിവസം ഹഡ്വാര് ജയിലിലുണ്ടായിരുന്നുവെന്ന് അന്വേഷണ സംഘത്തിന് വിവരം കിട്ടി. ഇതോടെ ഫൂലന് വധത്തിന് പിന്നില് കൂടുതല് വിപുലമായ ഗൂഢാലോചനയുണ്ടായിരുന്നുവെന്ന് സംശയമുയര്‍ന്നു. ഡല്‍ഹി പൊലീസ് കമ്മിഷണര് അജയ്‌രാജ് ശര്‍മയാണ് ഇക്കാര്യം അറിയിച്ചത്.\nതന്റെ വംശത്തിലെ നിരപരാധികളെ നിര്‍ദ്ദയം വെടിവെച്ച് വീഴ്ത്തിയ കൊള്ളക്കാരി ഫൂലന്‍ദേവിക്ക് ഷേര് സിംഗ് റാണ എന്ന രജപുത്രന് നല്‍കിയ വധശിക്ഷയായിരുന്നുവോ ആ മരണം? അതോ രാഷ്ട്രീയക്കളികളും സ്വത്തിനു വേണ്ടിയുള്ള ചരടുവലികളും ഫൂലന് ദേവി എം പി എന്ന നൂറുകോടി സ്വത്തിന്റെ ഉടമയുടെ മരണത്തിനു പിന്നിലുണ്ടോ? ഒന്നു മാത്രം ഉറപ്പ്, ആ മരണത്തിനു പിന്നിലുള്ള രഹസ്യങ്ങള് പുറത്തു വരരുതെന്ന് അന്വേഷണ ഉദ്യോഗസ്ഥര് ഉള്‍പ്പടെയുള്ളവര്‍ക്ക് നിര്‍ബന്ധമുണ്ടായിരുന്നു. ആരാണ് ആ ചമ്പല്‍റാണിയുടെ രക്തത്തിനു കൊതിച്ചിരുന്നത് ??? ഈ ചോദ്യം ഇന്നും ഉത്തരം കിട്ടാതെ അവശേഷിക്കുന്നു…!\nവിശദമായ വായനക്ക് ഞാൻ ഫൂലൻ ദേവി എന്ന ആത്മകഥ വായിക്കാം\nദാരിദ്ര്യത്തില് പിറന്ന അവര്‍ണജാതിയില്‍പ്പെട്ട പെണ്‍കുട്ടി. നിഷ്‌കളങ്കയും നിരാലംബയുമായ അവളെ രാജ്യത്തെ വിറപ്പിച്ച കൊളളക്കാരിയാക്കി മാറ്റിയതാരെന്ന് പറയുകയാണ് ഞാന് ഫൂലന് ദേവി എന്ന പുസ്തകം. ചമ്പല്‍ക്കാടുകളില് തേരോട്ടം നടത്തിയ ഫൂലന്‍ദേവിയുടെ ജീവിതം അവരുടെ തന്നെ വാക്കുകളില് അനുഭവിച്ചറിയാം.അതിതീവ്രമായ ജീവിതമുഹൂര്‍ത്തങ്ങളിലൂടെ കടന്നുപോയ അവരുടെ വാക്കുകളില് ചോര പൊടിയുന്നുണ്ട്. സമൂഹത്തിന്റേയും വ്യവസ്ഥിതിയുടേയും ക്രൂരതകളില് ചവിട്ടിയരക്കപ്പെട്ട ജീവിതം പ്രതികാരത്തിന്റെ ദുര്‍ഗാരൂപം പൂണ്ടതെങ്ങനെയെന്നു ഫൂലന്‍ദേവി പറയുന്നു. ആത്മകഥനങ്ങളില് ഉളളുലയ്ക്കുന്ന ഒരു അനുഭവമായി മാറുന്നു ഞാന് ഫൂലന്‍ദേവി.\nPrevious articleരഹ്ന ചെയ്തത് ശരിയോ തെറ്റോ ആകട്ടെ അതിനവിടെ നിയമമുണ്ട്, കോടതികൾ മനുസ്മൃതി നോക്കേണ്ട ആവശ്യമില്ല, അത് ജഡ്ജിമാർ കക്ഷത്തു മടക്കിവച്ചാൽ മതി\nNext articleവിവാഹരജിസ്ട്രേഷന് രജിസ്‌ട്രേഷൻ വകുപ്പ് വെബ്‌സൈറ്റിലും നോട്ടീസ് ബോർഡിലും ഇടുന്ന ഫോട്ടോകൾ ദുരുപയോഗം ചെയുന്ന സംഘി അനുകൂല ചിന്താഗതിക്കാരുണ്ട്


പെണ്‍കടുവയെ നാട്ടുകാര് തല്ലിക്കൊന്നു; വനംവകുപ്പ് കേസെടുത്തു – Chandrika Daily\nBy chandrika Friday July 26, 2019 15:36 pm\nപെണ്‍കടുവയെ നാട്ടുകാര് തല്ലിക്കൊന്നു; വനംവകുപ്പ് കേസെടുത്തു\nപിലിബിത്ത്: പെണ്‍കടുവയെ നാട്ടുകാര് തല്ലിക്കൊന്നു. ഗ്രാമീണരെ ആക്രമിച്ച് പരിക്കേല്‍പ്പിച്ച പെണ്‍കടുവയെ നാട്ടുകാര് ചേര്‍ന്ന് പിടികൂടി തല്ലിക്കൊല്ലുകയായിരുന്നു. ഇരുപത്തിനാലു മണിക്കൂറില് ഈ പെണ്‍കടുവ ഒമ്പത് ഗ്രാമീണരെ ആക്രമിച്ചിരുന്നു. പിലിബിത്തിന്…\nപിലിബിത്ത്: പെണ്‍കടുവയെ നാട്ടുകാര് തല്ലിക്കൊന്നു. ഗ്രാമീണരെ ആക്രമിച്ച് പരിക്കേല്‍പ്പിച്ച പെണ്‍കടുവയെ നാട്ടുകാര് ചേര്‍ന്ന് പിടികൂടി തല്ലിക്കൊല്ലുകയായിരുന്നു. ഇരുപത്തിനാലു മണിക്കൂറില് ഈ പെണ്‍കടുവ ഒമ്പത് ഗ്രാമീണരെ ആക്രമിച്ചിരുന്നു. പിലിബിത്തിന് സമീപത്തെ ദേവൂരിയ ഗ്രാമത്തില് നിന്നും കടുവയെ വളഞ്ഞിട്ട് ആക്രമിക്കുന്ന വീഡിയോ ദൃശ്യങ്ങള് പുറത്തുവന്നതോടെയാണ് സംഭവം പുറംലോകമറിയുന്നത്. സംഭവത്തില് ഗ്രാമീണര്‍ക്കെതിരെ വനം വകുപ്പ് കേസെടുത്തു.\nഉത്തര്‍പ്രദേശിലെ പിലിബിത്ത് ടൈഗര് റിസര്‍വ്വിലാണ് സംഭവം നടന്നത്. അഞ്ച് വയസ്സായ പെണ്‍കടുവയാണ് ക്രൂരമായ ആക്രമണത്തില് കൊല്ലപ്പെട്ടത്. ആക്രമണ വിവരമറിഞ്ഞ് സ്ഥലത്ത് വനംവകുപ്പ് ഉദ്യോഗസ്ഥര് എത്തിയെങ്കിലും കടുവയ്ക്ക് ചികിത്സ നല്‍കാന് നാട്ടുകാര് അനുവദിച്ചില്ല.\nസംഭവത്തില് 31 പേര്‍ക്കെതിരെയും കണ്ടാലറിയാവുന്ന 12 പേര്‍ക്കെതിരെയും വനംവകുപ്പ് കേസെടുത്തിട്ടുണ്ട്. നാട്ടുകാരുടെ മര്‍ദ്ദനത്തില് കടുവയുടെ ഭൂരിഭാഗം വാരിയെല്ലുകളും ശ്വാസകോശവും തകര്‍ന്ന നിലയിലായിരുന്നു. കാലുകളിലെ എല്ലുകളും തകര്‍ന്നിരുന്നു. ശരീരത്തിലുടനീളം മൂര്‍ച്ചയേറിയ വസ്തുക്കള്‍ക്കൊണ്ട് കുത്തേറ്റ നിലയിലാണ് കടുവയുടെ മൃതദേഹം കണ്ടെത്തിയത്. പോസ്റ്റ്‌മോര്‍ട്ടത്തിന് ശേഷം കടുവയുടെ മൃതദേഹം സംസ്‌കരിച്ചു.


സുശാന്ത് സിംഗ് രജ്പുതിന്റെ അവസാന ചിത്രം ദില് ബേച്ചാര റിലീസായി\nJul 25, 2020, 08:33 am IST\nസുശാന്ത് സിംഗ് രജ്പുത് അവസാനമായി അഭിനയിച്ച ചിത്രം ദില് ബേച്ചാര റിലീസായി. മുകേഷ് ഛബ്രയുടെ സംവിധാനത്തില് സുശാന്ത് നായകനായെത്തുന്ന ‘ദില് ബേചാര’ എന്ന ചിത്രം തീയേറ്ററുകള് അടഞ്ഞുകിടക്കുന്ന കൊവിഡ് കാലത്ത് ഡയറക്‌ട് ഒടിടി റിലീസ് ആയാണ് എത്തിയത്.\nഡിസ്‍നി + ഹോട്ട്സ്റ്റാറില് ഇന്നലെ വൈകിട്ട് 7.30നായിരുന്നു പ്രീമിയര് പ്രദര്‍ശനം. സുശാന്തിനു നല്‍കാന് കഴിയുന്ന ഏറ്റവും മികച്ച യാത്രയയപ്പാണ് ചിത്രമെന്ന് ആരാധകര് പറയുന്നു. നിരവധി ആളുകള് ചിത്രം കണ്ട് അഭിപ്രായങ്ങള് പങ്കുവെക്കുന്നുണ്ട്.\nജോണ് ഗ്രീനിന്റെ പ്രസിദ്ധമായ നോവല് ‘ദ ഫാള്‍ട്ട് ഇന് അവര് സ്റ്റാര്‍സ്’ന്റെ ഹിന്ദി സിനിമാ പതിപ്പാണ് ദില് ബേച്ചാര. പുസ്തകത്തിന്റെ ഹോളിവുഡ് പതിപ്പില് പ്രധാന കഥാപാത്രങ്ങളെ അവതരിപ്പിച്ചത് ഷൈലിന് വൂഡ്‌ലിയും അന്‍സല് ഇഗോര്‍ട്ടുമായിരുന്നു. അഗസ്റ്റസും ഹേസല് ഗ്രേസും ആണ് ഇംഗ്ലീഷില് കഥാപാത്രങ്ങളുടെ പേര്.\nഫോക്സ് സ്റ്റാര് സ്റ്റുഡിയോസ് ആണ് ചിത്രം നിര്‍മ്മിച്ചിരിക്കുന്നത്. ചിത്രത്തില് സഞ്ജന സംഗിയാണ് നായികയായി എത്തിയിരിക്കുന്നത്. സെയ്‍ഫ് അലി ഖാന്, സാഹില് വാഹിദ്, ശാശ്വത ചാറ്റര്‍ജി, സ്വാസ്തിത മുഖര്‍ജി, മിലിന്ത് ഗുണജി, ജാവേദ് ജെഫ്രി, ആദില് ഹുസൈന്, മലയാളത്തിലെ മുതിര്‍ന്ന അഭിനേത്രി സുബ്ബലക്ഷ്‍മി തുടങ്ങിയവര് മറ്റു വേഷങ്ങളില് എത്തുന്നു. ഓസ്‌കര് ലഭിച്ച ഇന്ത്യന് സംഗീതജ്ഞന് എ ആര് റഹ്മാനാണ് സിനിമയ്ക്കായി സംഗീതമൊരുക്കിയത്.\nTags: MAINdil bachorasushanth singh rajputh\nസിനിമ തീയറ്ററുകൾ ഓഗസ്റ്റിൽ തുറക്കാം : ആഭ്യന്തര മന്ത്രാലയത്തോട് നിർദേശവുമായി വാർത്താ വിതരണ പ്രക്ഷേപണ മന്ത്രാലയം


വരുന്നു ഗൂഗിളിന്റെ പിക്സൽ സ്മാർട്ട് വാച്ചുകൾ; ഇനി കാര്യങ്ങൾ കൂടുതൽ സ്മാർട്ടാവും | Google Pixel Smartwatches to Launch Alongside Pixel3- Malayalam Gizbot\nവരുന്നു ഗൂഗിളിന്റെ പിക്സൽ സ്മാർട്ട് വാച്ചുകൾ; ഇനി കാര്യങ്ങൾ കൂടുതൽ സ്മാർട്ടാവും\nഹാർഡ്‌വെയർ ആയാലും സോഫ്റ്റ്‌വെയർ ആയാലും വേണ്ടിയില്ല ഗൂഗിളിന്റെ പിക്സൽ ഫോണുകൾ ലോകോത്തര നിലവാരം പുലർത്തിയവ ആണെന്ന് നമുക്കറിയാം. ഫോണിന്റെ വ്യത്യസ്തമായ സോഫ്റ്റ്‌വെയർ സവിശേഷതകളും ക്യാമറയുടെ കരുത്തും എല്ലാം നമ്മൾ കണ്ടതാണ്. പിക്സൽ 2, പിക്സൽ2എക്സൽ എന്നിവയ്ക്ക് ശേഷം ഗൂഗിൾ അടുത്തതായി ഉടൻ ഇറക്കാനിരിക്കുന്ന പിക്സൽ 3, പിക്സൽ3എക്സൽ എന്നിവ ഇപ്പോഴേ ടെക്ക് ലോകത്ത് ചർച്ചയായിട്ടുണ്ട്.\nഓരോരുത്തരും തങ്ങളുടെ അടുത്ത പ്രിയ ഗൂഗിൾ ഫോണിനായുള്ള കാത്തിരിപ്പും തുടങ്ങിയിട്ടുണ്ട്. ഗൂഗിൾ എന്തൊക്കെ തരത്തിലുള്ള പുതിയ സൗകര്യങ്ങളാണ് വരാനിരിക്കുന്ന ഈ രണ്ടു പിക്സൽ3മോഡലുകളും കൊണ്ടുവരിക എന്നത് നമുക്ക് ഊഹിക്കാൻ പോലും പറ്റാത്തതാണ്. എന്നാൽ ഇപ്പോൾ പുറത്തുവരുന്ന വാർത്തകൾ പ്രകാരം വെറും രണ്ടു ഫോണുകൾ മാത്രമല്ല ഗൂഗിൾ അവതരിപ്പിക്കാൻ പോകുന്നത് എന്നാണ് മനസ്സിലാക്കാൻ പറ്റുന്നത്. പിന്നെയോ?\nഇത്തവണ ഗൂഗിൾ തങ്ങളുടെ ഫോണുകൾ അവതരിപ്പിക്കുമ്പോൾ അതിനൊപ്പം തന്നെ ഒരുപിടി മറ്റു ഉപകരണങ്ങൾ കൂടി അവതരിപ്പിക്കും എന്നാണ് പുതിയ റിപ്പോർട്ടുകൾ സൂചിപ്പിക്കുന്നത്. ഗൂഗിൾ ഹോം ഉപകരണങ്ങൾ, മറ്റു ഗാഡ്ജറ്റുകൾ, വിയർ ഒഎസ് ഉപകരണങ്ങൾ എന്നിവയെല്ലാം ഇതിൽ നമുക്ക് പ്രതീക്ഷിക്കാം. എന്നാൽ ഈയടുത്തായി കേട്ട ചില റിപ്പോർട്ടുകൾ പ്രകാരം ഇത്തവണത്തെ പിക്സൽ ഫോണുകൾ പുറത്തിറക്കുന്ന വേളയിൽ പിക്സൽ സ്മാർട്ട് വാച്ചുകൾ കൂടെ പ്രതീക്ഷിക്കാം എന്നാണ് അറിയാൻ സാധിക്കുന്നത്.\nഎല്ലാ കമ്പനികളും സ്മാർട്ട് വാച്ചുകൾ ഇറക്കുന്നു. എന്നാൽ പിന്നെ ഗൂഗിളിന് മാത്രം എന്തുകൊണ്ട് ആയിക്കൂടാ. അതിലുപരി പിക്സൽ ഫോണുകളുടെ കൂടെ ഒരു പിക്സൽ സ്മാർട്ട് വാച്ച് കൂടെ ഉണ്ടാകുക എന്നതും നല്ലൊരു ആശയമാണ്. ആപ്പിൾ ആവട്ടെ, സാംസങ് ആവട്ടെ, തങ്ങളുടെ ഏറ്റവും പുതിയ ഫ്ലാഗ്ഷിപ്പ് മോഡലുകളുടെ കൂടെ ഓരോ സ്മാർട്ട് വാച്ചുകൾ വീതം ഇപ്പോൾ ഇറക്കുന്നുണ്ട്. അതിനാൽ ഗൂഗിൾ കൂടെ ഈ രംഗത്ത് എത്തുന്നതിൽ അതശയിക്കാനും അത്ഭുതപ്പെടാനും ഇല്ല.\nഇവാൻ ബ്ളാസ് പോസ്റ്റ് ചെയ്ത ഒരു ട്വിറ്റർ പോസ്റ്റ് ആണ് ഈ അഭ്യൂഹത്തെ ഉറപ്പിക്കുന്നത്. തനിക്ക് ലഭിച്ച വിശ്വസനീയമായ റിപ്പോർട്ടിന്റെ അടിസ്ഥാനത്തിൽ അദ്ദേഹം പറയുന്നത് പ്രകാരം ഇത്തവണത്തെ ഗൂഗിൾ പിക്സൽ പിറത്തിറക്കൽ പരിപാടി വെറും ഫോണുകളുടെ പുരത്തിറക്കൽ ചടങ്ങ് മാത്രമായിരിക്കില്ല, ഒപ്പം ഒരുപിടി ഗൂഗിൾ ഉപകരണങ്ങൾ കൂടെ ചടങ്ങിൽ ഉണ്ടാവും എന്നാണ് പറയുന്നത്. ഗൂഗിൾ പിക്സൽ ബഡ്‌സ് ഇയർ ബഡ്സിന്റെ രണ്ടാം പതിപ്പും ഈ ചടങ്ങിൽ അവതരിപ്പിക്കും എന്ന് അദ്ദേഹം പറയുന്നു. അതോടൊപ്പം തന്നെ ഇത്തവണത്തെ ചടങ്ങിൽ ഗൂഗിളിന്റെ സ്മാർട്ട് വാച്ചുകളും ഉണ്ടാകും എന്ന് അദ്ദേഹം പറയുന്നു.\nഇതുവരെ നമ്മൾ കേട്ടതും അറിഞ്ഞതും ഗൂഗിൾ തങ്ങളുടെ പങ്കാളികൾ വഴി മാത്രമായിരുന്നു സ്മാർട്ട് വാച്ചുകളും മറ്റും ഇറായിക്കിയിരുന്നത് എന്നാണ്. എന്നാൽ ഇതിനൊരു മാറ്റവുമായി ഗൂഗിൾ തന്നെ സ്വന്തമായി വികസിപ്പിച്ചെടുത്ത വാച്ചുകൾ ഇത്തവണ അവതരിപ്പിക്കും എന്നതാണ്. ഏതായാലും ഇത്തരം ഒരു പ്രവർത്തി വഴി തങ്ങളുടെ മുഖ്യ എതിരാളിയായ ആപ്പിളിനെ എല്ലാ നിലക്കും പിടിച്ചുകെട്ടാനാണ് ഗൂഗിൾ ശ്രമിക്കുന്നത്.\nതങ്ങളുടെ ഐഒഎസ് ഉപയോഗിച്ച് എല്ലാ വിധ ഗാഡ്ജറ്റുകളിലും അത് പ്രവർത്തിപ്പിക്കുന്ന ആപ്പിൾ സ്മാർട്ട് വാച്ച് പരിപാടി തുടങ്ങിയിട്ട് നാളേറെയായി. ഗൂഗിൾ കൂടെ ഈ രംഗത്തേക്ക് എത്തുന്നതോടെ വിപണിയിൽ ശക്തമായ മത്സരം ഈ വർഷം പ്രതീക്ഷിക്കാം. എന്നാൽ ആപ്പിളിനെ പോലെ തന്നെ വിപണിയിലെ വമ്പന്മാരായ ഗൂഗിൾ ഒരു സ്മാർട്ട് വാച്ച് അവതരിപ്പിക്കുമ്പോൾ വില ആപ്പിളിനെ പോലെ തന്നെ സാധാരണക്കാരന്റെ കയ്യിൽ ഒതുങ്ങുന്നതാവില്ല എന്ന് ഉറപ്പിക്കാം.\nവില ഇനി എത്ര തന്നെ കൂടിയാലും വേണ്ടിയില്ല, ഗൂഗിൾ അവതരിപ്പിക്കുന്ന ഉപകരണങ്ങൾ വാങ്ങാൻ ഇന്ന് നല്ലൊരുപക്ഷം ആളുകൾ കത്തിരിപ്പുണ്ട്. പ്രത്യേകിച്ച് ഈയടുത്ത ദിവസം നടന്ന ഗൂഗിൾ വാർഷിക മീറ്റിൽ ഗൂഗിൾ അസിസ്റ്റന്റ്, AI എന്നിവ സമന്വയിപ്പിച്ച കൂടുതൽ ഉപകരണങ്ങൾ ഗൂഗിൾ ഉടൻ അവതരിപ്പിക്കും എന്ന് പറഞ്ഞ വേളയിൽ ഈ വാച്ചിലും അതിന്റെ മാറ്റങ്ങൾ പ്രതീക്ഷിക്കാം.\nGoogle Pixel Smartwatches to Launch Alongside Pixel 3


മരണാനന്തര കര്‍മ്മങ്ങള് എന്തിനു വേണ്ടി - Isha Foundation - Official Malayalam Blog\nയോഗയും ധ്യാനവും, സദ്ഗുരു March 31, 2017\nമരണവുമായി ബന്ധപ്പെട്ട് നമ്മുടെ നാട്ടില് പലവിധ കര്‍മ്മങ്ങളുണ്ട്. ചിലത് വളരെ ഗൗരവപൂര്‍വം നടത്തുന്നു, എന്നാല് ചിലത് ഏറെ പരിഹാസ്യവുമാണ്.\nഓരോരോ ഘട്ടത്തിലും കൃത്യമായി എന്തെല്ലാം ചെയ്യണമെന്ന് പ്രതിപാദിക്കുന്ന ഒരു ശാസ്ത്രം തന്നെ നമുക്കുണ്ട്. ഒരാള് മരിച്ചാല് സാധാരണയായി ആദ്യം ചെയ്യുന്നത് ശവശരീരത്തിന്‍റെ കാലിലെ പെരുവിരലുകള് തമ്മില് കൂട്ടികെട്ടുകയാണ്. ഇത് വളരെ പ്രധാനപ്പെട്ട ഒരു സംഗതിയാണ്.\nഇത് മൂലാധാരത്തെ നന്നായി ഇറുക്കിവെക്കുന്നു. ശരീരത്തില്‍നിന്നും വിട്ടുപോയ ജീവന് വീണ്ടും അതിലേക്ക് കടന്നുവരാതിരിക്കാനാണ് ഇങ്ങനെ ചെയ്യുന്നത്. “ഞാന് ജീവിച്ചിരിക്കുന്ന ഈ ശരീരം യഥാര്‍ത്ഥത്തില് ഞാനല്ല” എന്ന ബോധത്തോടുകൂടിയല്ല ഒരാള് ജീവന് വെടിയുന്നതെങ്കില് ഏതെങ്കിലും ദ്വാരങ്ങളില്‍കൂടി അത് വീണ്ടും അതേ ശരീരത്തില് കയറി പറ്റാന് ശ്രമം നടത്തും. ജീവന്‍റെ ഉത്ഭവം മൂലാധാരത്തില് നിന്നാണ്. ശരീരത്തിലെ ചൂട് അവസാനമായി വിട്ടുപോകുന്നതും, അതേ സ്ഥലത്തുനിന്നാണ്. അതായത് മൂലാധാരമാണ് മരണശേഷം അവസാനമായി തണുക്കുന്നത്.\nജീവന്‍റെ ഉത്ഭവം മൂലാധാരത്തില് നിന്നാണ്. ശരീരത്തിലെ ചൂട് അവസാനമായി വിട്ടുപോകുന്നതും, അതേ സ്ഥലത്തുനിന്നാണ്. അതായത് മൂലാധാരമാണ് മരണശേഷം അവസാനമായി തണുക്കുന്നത്.\nമരണം സംഭവിച്ചുകഴിഞ്ഞാല് ഒന്നര മണിക്കൂറിനുള്ളില് ശവം ദഹിപ്പിക്കണം എന്നാണ് പഴയ ആചാരം. ഏറിവന്നാല് നാലുമണിക്കൂര്‍വരെ വെക്കാം. ജീവന് തരം കിട്ടിയാല് വീണ്ടും ആ ശരീരത്തില് പ്രവേശിക്കും എന്നതുകൊണ്ടാണ് ഇങ്ങനെ ചെയ്യുന്നത്. ജീവിച്ചിരിക്കുന്നവരും ശ്രദ്ധിക്കേണ്ട ഒരു സംഗതിയാണിത്. ഏറ്റവും പ്രിയപ്പെട്ടവരുടെ മരണം സംഭവിക്കുമ്പോള് മനസ്സ് പല കളികളും കളിക്കും. “ഈശ്വരനു തെറ്റുപറ്റി. അതിപ്പോള്‍ത്തന്നെ തിരുത്തും” അല്ലെങ്കില് “എന്തെങ്കിലും അത്ഭുതം സംഭവിക്കും, മരിച്ചയാള് വീണ്ടും ജീവിക്കും” അങ്ങനെ പോകും അവരുടെ സങ്കല്‍പങ്ങള്. ഇതെല്ലാം യുക്തിക്കു ചേര്‍ന്നതല്ല എന്നിറിയാഞ്ഞിട്ടല്ല മരിച്ച വ്യക്തിയോടുള്ള സ്നേഹാധിക്യം അങ്ങനെയെല്ലാം തോന്നിപ്പിക്കുന്നതാണ്. ഒരു പ്രത്യേക ചാലിലേക്ക് വികാരങ്ങളെ തിരിച്ചു വിടുന്നു. അതുപോലെത്തന്നെ ശരീരം വിട്ടുപോയ ജീവനും വിചാരിക്കുന്നു, തനിക്ക് വീണ്ടും ആ ശരീരത്തിലേക്ക് പ്രവേശിക്കാന് സാധിക്കുമെന്ന്.\nഇതുമാതിരിയുള്ള മിഥ്യസങ്കല്‍പങ്ങള്‍ക്ക് അറുതി വരുത്തണമെങ്കില് കഴിയുന്നതും വേഗം ശവശരീരം ദഹിപ്പിക്കുകതന്നെ വേണം മരണാനന്തരം ഒന്നൊരമണിക്കൂറിനുള്ളില്, അല്ലെങ്കില് നാലുമണിക്കൂറിനുള്ളിലെങ്കിലും. പഴയകാലത്ത്, വിശേഷിച്ചും കൃഷിപ്രധാനമായ സമൂഹങ്ങളില് ശവം മണ്ണില് മറവുചെയ്യുകയാണ് പതിവ്. ഈ ശരീരം മണ്ണാണ്, മരണശേഷം അത് മണ്ണിലേക്ക് തിരിച്ചേല്‍പ്പിക്കപ്പെടേണ്ടതാണ്. പൂര്‍വികരുടെ മൃതദേഹം മണ്ണിന് വളക്കൂറേകി പുതിയ തലമുറകള്‍ക്ക് അന്നം പ്രദാനം ചെയ്യുന്നു. ഇന്നത്തെ തലമുറ കടകളില് നിന്നാണ് ഭക്ഷണപദാര്‍ത്ഥങ്ങള് വാങ്ങുന്നത്. മണ്ണിന്‍റെ പ്രാധാന്യം അവര്‍ക്കറിയില്ല. ശവം മണ്ണില് മറവുചെയ്യല് ഏതാണ്ടില്ലാതായിരിക്കുന്നു. മൃതദേഹങ്ങള് സ്വന്തം പറമ്പുകളിലും പാടങ്ങളിലും മറവുചെയ്തിരുന്ന കാലങ്ങളില്, കുഴിയില് ധാരാളമായി മഞ്ഞളും ഉപ്പും നിറക്കുമായിരുന്നു. ശവശരീരം വേഗത്തില് ജീര്‍ണിച്ച് മണ്ണില് ലയിക്കാന് ഇത് സഹായിക്കുന്നു. ദഹിപ്പിക്കല് നല്ല കാര്യമാണ്, എല്ലാം പെട്ടെന്ന് അവസാനിക്കുന്നു. മരണം നടന്ന വീട്ടില് എല്ലാവരും അലമുറയിട്ടു കരയുന്നതു കാണാം, എന്നാല് ശവദാഹം കഴിയുന്നതോടെ ഏല്ലാവരും ശാന്തരാവുകയും ചെയ്യുന്നു. മരണമെന്ന യാഥാര്‍ത്ഥ്യം അവരുടെ മനസ്സില് പതിഞ്ഞു കഴിഞ്ഞു എന്നാണതിനര്‍ത്ഥം. ഇത് മനസ്സിലാക്കുന്നത് ജീവിച്ചിരിക്കുന്നവര് മാത്രമല്ല. ശരീരത്തില് നിന്നും വിട്ടുപോകേണ്ടിവന്ന ജീവനും കൂടിയാണ്. ഇനി ആ ശരീരത്തിലേക്കു കയറിപ്പറ്റാന് തനിക്കു സാദ്ധ്യമല്ല എന്ന് അതിന് ബോദ്ധ്യപ്പെടുന്നു.\nആചാരങ്ങളും അനുഷ്ഠാനങ്ങളും യഥാവിധി നടത്തുന്നത് നല്ലതാണ്. വിട്ടുപോയ ജീവന്‍റെ മനസ്സിലേക്ക് നമ്മള് ഒരു തുള്ളി സ്നേഹജലം പകരുകയാണ്.\nആചാരങ്ങളും അനുഷ്ഠാനങ്ങളും യഥാവിധി നടത്തുന്നത് നല്ലതാണ്. വിട്ടുപോയ ജീവന്‍റെ മനസ്സിലേക്ക് നമ്മള് ഒരു തുള്ളി സ്നേഹജലം പകരുകയാണ്. ഓരോരോ കര്‍മ്മങ്ങളിലൂടെ ഇവിടെ നമ്മള് ചെയ്യുന്ന ഏറ്റവും ചെറിയ കാര്യവും അവര്‍ക്കവരുടെ ലോകത്തില് വലുതായ സുഖവും സന്തോഷവും നല്‍കുന്നു. അതനുഭവിക്കാന് സാധിച്ചാല് അവര്‍ക്ക് സ്വര്‍ഗമായി. എന്നാല് ചെയ്യുന്നതെന്തായാലും അത് പൂര്‍ണ മനസ്സോടെയാവണം, കേവലം നാട്യമാവരുത്.\nPrevious articleമരണത്തിന്‍റെ വിവിധ ഘട്ടങ്ങള്\nNext articleഭിക്ഷാടനം – വളർച്ചയ്ക്കുള്ള ഉപാധി\nനിങ്ങളുടെ പരിണാമപ്രക്രിയ ത്വരിതമാക്കുന്നതിനു ശരീരത്തെ ഉപയോഗിക്കുന്ന ശാസ്ത്രമാണ് ഹഠയോഗ സര്‍വ്വവും ഏകാത്മകമാണെന്ന് ബോധത്തിലനുഭവപ്പെടുമ്പോള് നിങ്ങള് യോഗയിലാണ്. ആ ഏകത നിങ്ങളുടെ ഉള്ളില് നേടുന്നതിനു പല മാര്‍ഗങ്ങളുമുണ്ട്. നിങ്ങള് ശരീരം കൊണ്ടും പിന്നീടു ശ്വാസം…


KRail | 'വിനാശമല്ല വികസനമാണ് വേണ്ടത്', 'ഇത് യുക്രെയ്നല്ല കേരളം'; കെറെയിലിനെതിരെ ആഞ്ഞടിച്ച് മേധാ പട്കര് | Medha Patkar said against krail silverline project at Trivandrum – News18 Malayalam\nKRail | 'വിനാശമല്ല വികസനമാണ് വേണ്ടത്', 'ഇത് യുക്രെയ്നല്ല കേരളം'; കെറെയിലിനെതിരെ ആഞ്ഞടിച്ച് മേധാ പട്കര്\nസിൽവർലൈൻ വിരുദ്ധ ജനകീയ സമിതിയുടെ സെക്രട്ടേറിയറ്റ് മാർച്ച് ഉദ്ഘാടനം ചെയ്തു സംസാരിക്കുകയായിരുന്നു അവര്.\nLast Updated : March 24, 2022, 14:05 IST\nകെറെയില് സില്‍വര്‍ലൈന് (K-Rail Silver Line ) പദ്ധതിക്കെതിരെ ആഞ്ഞടിച്ച് പ്രമുഖ പരിസ്ഥിതി പ്രവര്‍ത്തക മേധാ പട്കര് (Medha Patkar). വികസനമാണ് വിനാശമല്ല വേണ്ടത്. ഇത് യുക്രെയ്നല്ല, കേരളമാണ്. സില്‍വര്‍ലൈന് പരാജയപ്പെടുന്ന പദ്ധതിയാണെന്നും അവർ പറഞ്ഞു. സിൽവർലൈൻ വിരുദ്ധ ജനകീയ സമിതിയുടെ സെക്രട്ടേറിയറ്റ് മാർച്ച് ഉദ്ഘാടനം ചെയ്തു സംസാരിക്കുകയായിരുന്നു അവര്.\nപ്രളയത്തിനുശേഷം കേരളം വികസന രീതി തിരുത്തുമെന്നാണ് കരുതിയത്. സിൽവർലൈന് പദ്ധതിയുടെ സാമൂഹിക ആഘാതപഠനം പോലും നടന്നിട്ടില്ല. പാര്‍ലമെന്‍റിലേക്ക് പ്രതിഷേധ മാര്‍ച്ച് നടത്തിയതിനെ തുടര്‍ന്ന് മര്‍ദനമേറ്റ യുഡിഎഫ് എംപിമാരെ കാണാന് മുഖ്യമന്ത്രി പിണറായി വിജയൻ തയാറാവണമെന്നും മേധ പട്കർ പറഞ്ഞു.\nസില്‍വര് ലൈനിനെതിരായ പ്രതിഷേധം; യുഡിഎഫ് എംപിമാര്‍ക്ക് ഡല്‍ഹി പൊലീസ് മര്‍ദ്ദനം; ഹൈബി ഈഡന് മുഖത്തടി\nന്യൂഡല്‍ഹി: സില്‍വര് ലൈന് പദ്ധതി തടയണമെന്നാവശ്യപ്പെട്ട് യുഡിഎഫ് എംപിമാര് പാര്‍ലമെന്റിലേക്ക് നടത്തിയ പ്രതിഷേധ മാര്‍ച്ചില് സംഘര്‍ഷം. മാര്‍ച്ച് നടത്തിയ എംപിമാരെ ഡല്‍ഹി പോലീസ് കയ്യേറ്റം ചെയ്തു. സംഘര്‍ഷത്തില് ഹൈബി ഈഡനും ടി.എന്. പ്രതാപനും മര്‍ദനമേറ്റു. പോലീസുകാര് ഹൈബി ഈഡന്റെ മുഖത്തടിച്ചെന്നും യുഡിഎഫ് എംപിമാര് ആരോപിച്ചു. രമ്യ ഹരിദാസ്, കെ.മുരളീധരന് എന്നിവര്‍ക്ക് നേരെയും കയ്യേറ്റശ്രമം ഉണ്ടായി.\nപാര്‍ലമെന്റിലേക്കുള്ള പ്രവേശന കവാടത്തില് പോലീസ് ബാരിക്കേഡ് വെച്ച് എംപിമാരെ തടഞ്ഞിരുന്നു. മുന്നോട്ടുപോകാന് ശ്രമിച്ച എംപിമാരും സുരക്ഷാ ഉദ്യോഗസ്ഥരും തമ്മില് വാക്കേറ്റമുണ്ടായി. ഇതിന് പിന്നാലെയായിരുന്നു പോലീസ് മര്‍ദ്ദനം. രമ്യാ ഹരിദാസ്, ഇ.ടി. മുഹമ്മദ് ബഷീര്, ആന്റോ ആന്റണി, കെ. മുരളീധരന്, ബെന്നി ബഹനാന് തുടങ്ങിയവര്‍ക്ക് നേരേയും കൈയേറ്റമുണ്ടായി.\nസമാധാനപരമായി സമരം ചെയ്ത് പാര്‍ലമെന്റിലേക്ക് മടങ്ങുന്ന യുഡിഎഫ് എംപിമാരെ പോലീസ് ബലം പ്രയോഗിച്ച തടയുകയായിരുന്നുവെന്ന് രാജ്‌മോഹന് ഉണ്ണിത്താന് എംപി ആരോപിച്ചു. സ്ത്രീയെന്ന പരിഗണന പോലും നല്‍കാതെ പുരുഷ പോലീസ് കൈയ്യേറ്റം ചെയ്‌തെന്ന് രമ്യ ഹരിദാസ് എംപിയും ആരോപിച്ചു. സംഭവത്തില് സ്പീക്കര്‍ക്ക് പരാതി നല്‍കുമെന്ന് ഹൈബി ഈഡനും വ്യക്തമാക്കി. അതേസമയം, യുഡിഎഫ് എംപിമാരോട് ചേംബറില്‍വന്നു കാണാന് സ്പീക്കര് ഓം ബിര്‍ല വ്യക്തമാക്കി.\nFirst published: March 24, 2022, 14:03 IST


Kerala Rain| കേരളത്തിൽ ഇന്ന് ഒറ്റപ്പെട്ട മഴ; 12 ജില്ലകളിൽ യെല്ലോ അലർട്ട്| Yellow alert in 12 districts in kerala on october 30 – News18 Malayalam\nKerala Rain| കേരളത്തിൽ ഇന്ന് ഒറ്റപ്പെട്ട മഴ; 12 ജില്ലകളിൽ യെല്ലോ അലർട്ട്\nകേരളത്തിൽ തിങ്കളാഴ്ച വരെ ഒറ്റപ്പെട്ട ശക്തമായ മഴ തുടരുമെന്നാണ് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്.\nLast Updated : October 30, 2021, 08:16 IST\nതിരുവനന്തപുരം: സംസ്ഥാനത്ത് ഇന്ന് ഒറ്റപ്പെട്ട ശക്തമായ മഴ ലഭിച്ചേക്കും. 12 ജില്ലകളില് ഇന്ന് യെല്ലോ അലര്‍ട്ട്(Yellow Alert) പ്രഖ്യാപിച്ചിരിക്കുകയാണ്. കണ്ണൂര്, കാസര്‍ഗോഡ്, ഒഴികെ ഉള്ള ജില്ലകളിലാണ് യെല്ലോ അലര്‍ട്ട്.\nകേരളത്തിൽ തിങ്കളാഴ്ച വരെ ഒറ്റപ്പെട്ട ശക്തമായ മഴ തുടരുമെന്നാണ് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്. തെക്ക് പടിഞ്ഞാറന് ബംഗാള് ഉള്‍ക്കടലിലെ ന്യൂന മര്‍ദ്ദം ശ്രീലങ്കയ്ക്കും തമിഴ്‌നാട് തീരത്തിനും സമീപം തുടരുന്നു. അടുത്ത ദിവസങ്ങളില് പടിഞ്ഞാറു ദിശയിലുള്ള സഞ്ചാരം തുടരും.\nഈ ദിവസങ്ങളിൽ 24 മണിക്കൂറിൽ 64.5 മില്ലിമീറ്റർ മുതൽ 115.5 മില്ലിമീറ്റർ വരെയുള്ള ശക്തമായ മഴയ്ക്ക് സാധ്യതയുണ്ടെന്നാണ് മുന്നറിയിപ്പ്.മലയോര മേഖലകളിൽ ഒറ്റപ്പെട്ട ശക്തമായ ഇടിയോടു കൂടിയ മഴയ്ക്ക് സാധ്യതയുണ്ട്. കഴിഞ്ഞ ദിവസങ്ങളിൽ ശക്തമായ മഴ ലഭിച്ച പ്രദേശങ്ങളിൽ കൂടുതൽ ജാഗ്രത പാലിക്കണം.\nഇന്നും നാളെയും തെക്ക്-പടിഞ്ഞാറൻ ബംഗാൾ ഉൾക്കടലിലും ശ്രീലങ്കൻ തീരത്തും ഗൾഫ് ഓഫ് മാന്നാർ പ്രദേശങ്ങളിലും ശക്തമായ കാറ്റുണ്ടാകുമെന്ന മുന്നറിയിപ്പുണ്ട്. മണിക്കൂറിൽ 40 മുതൽ 50 കിലോമീറ്റർ വരെ വേഗത്തിലാണ് കാറ്റടിക്കുക. അതിനാൽ ഈ പ്രദേശങ്ങളിൽ മത്സ്യബന്ധനവും വിലക്കിയിട്ടുണ്ട്.\nനവംബർ രണ്ട് വരെ ശക്തമായ കാറ്റ് തുടരും. അതിനാൽ ദുരന്ത നിവാരണ അതോറിറ്റി ജാഗ്രതാ നിർദേശങ്ങൾ പുറപ്പെടുവിച്ചു. മരങ്ങൾ കടപുഴകിയും,ചില്ലകൾ ഒടിഞ്ഞുവീണും അപകടങ്ങൾ ഉണ്ടാകാൻ സാധ്യതയുണ്ട്. വൈദ്യുതി കമ്പികളും പോസ്റ്റുകളും പൊട്ടി വീണുണ്ടാകുന്ന അപകടം വൈദ്യുതി ബോർഡിന്റെ കൺട്രോൾ റൂമിലോ( ഫോൺ 1912 ) , ജില്ലാ ദുരന്ത നിവാരണ അതോറിറ്റിയുടെ കൺട്രോൾ റൂമിലോ(1077) അറിയിക്കണം.\nഅതേസമയം, മുല്ലപ്പെരിയാർ അണക്കെട്ടിലെ ഒരു ഷട്ടർ കൂടി ഉയർത്തി. ജലനിരപ്പ് 138.85 അടിയായി തുടരുന്ന സാഹചര്യത്തിലാണു തീരുമാനം. രണ്ടാം നമ്പർ ഷട്ടറാണ് ഇന്നലെ രാത്രി9മണിയോടെ ഉയർത്തിയത്. ഇതിലൂടെ സെക്കൻഡിൽ 250 ഘനയടി വെള്ളം കൂടി ഒഴുക്കി വിടുന്നത്. ജലനിരപ്പ് കുറയ്ക്കണം എന്ന കേരളത്തിന്റെ ആവശ്യം പരിഗണിച്ചാണ് ഒരു ഷട്ടർ കൂടി ഉയര്‍ത്തിയത്.\nഇതോടെ പുറത്തേക്ക് ഒഴുക്കുന്ന വെള്ളത്തിന്റെ അളവ് 825 ഘനയടി ആയി ഉയരും. നിലവിൽ 2,3,4 ഷട്ടറുകളാണ് ഉയർത്തിയിരിക്കുന്നത്. കൂടുതൽ ഷട്ടർ ഉയർത്തി എങ്കിലും ആശങ്ക വേണ്ടെന്ന് റവന്യു മന്ത്രി കെ രാജൻ പറഞ്ഞു. ജാഗ്രത തുടരണമെന്നും അദ്ദേഹം അറിയിച്ചു.\nമുല്ലപ്പെരിയാർ അണക്കെട്ടിൽനിന്നും വെള്ളിയാഴ്ച രാവിലെ ഏഴരയോടെ തുറന്നുവിട്ട വെള്ളം നാലര മണിക്കൂറിനു ശേഷം പതിനൊന്നരയോടെയാണ് ഇടുക്കി ജലാശയത്തിൽ എത്തിയത്. ഉടുമ്പൻചോലയിൽ ഉപ്പുതറ പാലത്തിനു സമീപമാണ് വെള്ളം ആദ്യം എത്തിയത്. മുല്ലപ്പെരിയാറിൽനിന്നും നിലവിൽ സെക്കൻഡിൽ 14,000 ലിറ്റർ വെള്ളം മാത്രം ഒഴുക്കി വിടുന്നതിനാൽ സാവധാനമാണ് ഒഴുക്ക്. ചെറിയതോതിൽ മാത്രം വെള്ളം എത്തുന്നതിനാൽ ഇടുക്കി ജലാശയത്തിൽ ജലനിരപ്പ് നേരിയ തോതിൽ മാത്രമേ ഉയരുകയുള്ളൂ എന്ന് അണക്കെട്ട് ഗവേഷണ വിഭാഗം അധികൃതർ പറഞ്ഞു.\nFirst published: October 30, 2021, 08:16 IST


ഷാവോമി സിസി പരമ്പര സ്മാര്‍ട്ഫോണുകളായ 'ഐ സിസി9', 'സിസി9ഇ' ചൈനീസ് വിപണിയില് എത്തി\nഷാവോമി സിസി പരമ്പര...\n4 July 2019 9:52 AM GMT\nഷാവോമി പുതിയ സിസി പരമ്പരയിലെ സിസി9, സിസി9ഇ എന്നീ സ്മാര്‍ട്ട്‌ഫോണുകള് അവതരിപ്പിച്ചു.ചൈനയില് 1799 യുവാന് വിലയ്ക്കാണ് സിസി9 സ്മാര്‍ട്ഫോണ് അവതരിപ്പിച്ചത്. ഇത് ഇന്ത്യയില് ഏകദേശം 18000 രൂപയോളം വരും. ഇത് കൂടാതെ ആറ് ജിബിറാം + 64 ജിബി റാം, ആറ് ജിബി റാം + 128 ജിബി സ്റ്റോറേജ് പതിപ്പുകളാണ് സിസി9 ഫോണിനുള്ളത്.\nഗ്രേഡിയന്റ് ഫിനിഷ് ഡിസൈന്, 3ഡി ഗ്ലാസ് ബോഡി, വാട്ടര് ഡ്രോപ്പ് നോച്ച്, ട്രിപ്പിള് റിയര് ക്യാമറ, ഇന് ഡിസ്പ്ലേ ഫിംഗര്‍പ്രിന്റ് സെന്‍സര്, സിംഗിള് ഫ്രണ്ട് ക്യാമറ, ക്വാല്‍കോം സ്നാപ്ഡ്രാഗണ് പ്രൊസസര് എന്നിവയുമായാണ് ഈ രണ്ട് ഫോണുകളും വിപണിയില് അവതരിപ്പിച്ചിരിക്കുന്നത്.\n48 മെഗാപിക്സല്, എട്ട് മെഗാപിക്സല്, രണ്ട് മെഗാപിക്സല് സെന്‍സറുകളടങ്ങുന്ന ട്രിപ്പിള് ക്യാമറാ സംവിധാനമാണിതില്. സെല്‍ഫി ക്യാമറയ്ക്കായി 32 മെഗാപിക്സല് സെല്‍ഫി ക്യാമറയുമാണ് എംഐ സിസി9ന് നല്‍കിയിരിക്കുന്നത്. 6.39 ഇഞ്ച് അമോലെഡ് ഡിസ്പ്ലേയുള്ള ഫോണില് ക്വാല്‍കോം സ്നാപ്ഡ്രാഗണ് 710 പ്രൊസസറും 4030 എംഎഎച്ച് ബാറ്ററിയും അണ്ടര്‍സ്‌ക്രീന് ഫിംഗര്‍പ്രിന്റ് സ്‌കാനറും ഫോണിനുള്ളത്.\nക്വാല്‍കോം സ്നാപ്ഡ്രാഗണ് 665 പ്രൊസസറാണ് എംഐ സിസി9ഇയ്ക്ക് ഉപയോഗിച്ചിരിക്കുന്നത്. 48 എംപി, 8എംപി, 2എംപി സെന്‍സറുകളുള്ള ട്രിപ്പിള് ക്യാമറ സംവിധാനമാണിതില്. സെല്‍ഫിയ്ക്കായി 32 മെഗാപിക്സല് ക്യാമറ നല്‍കിയിരിക്കുന്നു. 4030 എംഎഎച്ച് ബാറ്ററിയാണ് സിസി9ഇ ക്യാമറയിലും ഉള്ളത്. 6.08 ഇഞ്ച് അമോലെഡ് ഡിസ്പ്ലേയാണ്‌ഫോണിനുള്ളത്\ncc series cc9 cc9e new launch smartphone xiaomi


13 year old dies in accident | നീർവ്വേലിയിൽ ബസ് ഇടിച്ച് റോഡരികിൽ നിന്നിരുന്ന 13 വയസുകാരൻ മരിച്ചു; അപകടം ഉണ്ടാക്കിയത് സ്വകാര്യ ബസിനെ മറികടന്ന് വന്ന കർണാടക ട്രാൻസ്‌പോർട്ട് ബസ് - MarunadanMalayalee.com\nMay 23, 202205:39 PM IST Permalink\nകണ്ണുർ: കൂത്തുപറമ്പിനടുത്ത നീർവ്വേലി പതിമൂന്നാം മൈലിൽ കർണാടക ട്രാൻസ്‌പോർട്ട് ബസ്സിടിച്ച് റോഡരികിൽ നിൽക്കുകയായിരുന്ന 13 വയസുകാരൻ മരിച്ചു. നീർവ്വേലി പതിമൂന്നാം മൈലിലെ ഷഹാന മൻസിലിൽ ഫിസാൻ ആണ് മരിച്ചത്.\nതിങ്കളാഴ്ച വൈകുന്നേരം മൂന്ന് മണിയോടെയാണ് അപകടം ഉണ്ടായത്. മട്ടന്നൂർ ഭാഗത്ത് നിന്ന് കൂത്തുപറമ്പ് ഭാഗത്തേക്ക് വരികയായിരുന്ന ബസ്സാണ് റോഡരികിൽ നിൽക്കുകയായിരുന്ന ഫിസാനെ ഇടിച്ചത്.\nഅമിത വേഗതയിൽ ഒരു സ്വകാര്യ ബസ്സിനെ മറികടന്നെത്തിയ ബസ് റോഡരികിൽ നിൽക്കുകയായിരുന്ന ഫിസാനെ ഇടിച്ച് തെറിപ്പിക്കുകയായിരുന്നു. കുട്ടി തൽക്ഷണം മരിച്ചതായി നാട്ടുകാർ പറഞ്ഞു.\nകുട്ടിയെ ഇടിച്ച് അല്പദൂരം മുൻപോട്ട് പോയശേഷം ബസ്സ് റോഡരികിൽ നിർത്തി താക്കോലുമായി ഡ്രൈവർ ഓടി രക്ഷപ്പെട്ടതായി പൊലീസ് പറഞ്ഞു. നാട്ടുകാർ രോഷാകുലരായതിനെ തുടർന്ന് വൻ പൊലീസ് സന്നാഹം സ്ഥലത്ത് എത്തിയിരുന്നു.തുടർന്ന് ബസ്സ് പൊലീസ് തന്നെ കൂത്തുപറമ്പ് പൊലീസ് സ്റ്റേഷനിലേക്ക് മാറ്റി.\nകെഎസ്ആർടിസി സ്വിഫ്റ്റ് ബസ് തൂണുകൾക്കിടയിൽ കുടുങ്ങി;


ഗിന്നസ് റെക്കോർഡ് ജേതാവ് കണ്ണൂർ സ്വദേശി മകാരം മാത്യു അന്തരിച്ചു - Kannur Varthakal Online\nഗിന്നസ് റെക്കോർഡ് ജേതാവ് കണ്ണൂർ സ്വദേശി മകാരം മാത്യു അന്തരിച്ചു\nകണ്ണൂര്: ഗിന്നസ് റെക്കോർഡ് ജേതാവ് മകാരം മാത്യു (80) അന്തരിച്ചു. അർബുദ രോഗത്തെത്തുടർന്ന് കണ്ണൂർ ചുങ്കക്കുന്നിലെ വീട്ടിൽ വിശ്രമത്തിലായിരുന്നു. സംസ്‍കാരം ഇന്ന് വൈകിട്ട് ഫാത്തിമ മാതാ പള്ളി സെമിത്തേരിയിൽ നടക്കും . ‘മ’കാരത്തിൽ ആരംഭിക്കുന്ന അനേകം വാക്കുകൾ തുടർച്ചയായി ഉപയോഗിച്ചു നടത്തുന്ന പ്രഭാഷണങ്ങളിലൂടെയാണ് മകാരം മാത്യു ശ്രദ്ധേയനായത്. ചുങ്കക്കുന്ന് സ്വദേശിയായ കെ.വി. മത്തായി പിന്നീട് മകാരം മാത്യു എന്ന പേരിൽ അറിയപ്പെടുകയായിരുന്നു.\n1987 മാർച്ച് 31 ന് തിരുവനന്തപുരത്തുവെച്ച് പൊതുവേദിയിൽ ‘മ’യുടെ പ്രകടനം ആദ്യമായി നടത്തി. അമേരിക്ക, ജർമ്മനി, ഗൾഫ് നാടുകൾ എന്നിവിടങ്ങളിലെല്ലാം സഞ്ചരിച്ച് ‘മ’യുടെ പ്രകടനം കാണിച്ചു. ഏത് വിഷയം നൽകിയാലും അതിനെക്കുറിച്ച് ‘മ’കാരത്തിൽ തുടങ്ങുന്ന വാക്കുകൾ ഉപയോഗിച്ച് സംസാരിക്കാൻ അദ്ദേഹത്തിന് കഴിയും. 500ൽ അധികം ഉദാഹരണങ്ങൾ നിരത്തിയിട്ട് തുടർച്ചയായി ഏഴ് മണിക്കൂർ പ്രസംഗിച്ച് ലിംകാ ബുക്ക് ഓഫ് റെക്കാഡ്സിൽ ഇടം പിടിച്ചു. അതുപോലെ തുടർച്ചയായ ‘മ’ ഉപയോഗിച്ച് സംസാരിച്ചതിന്‍റെ ഫലമായി ചാൻസലർ വേൾഡ് ഗിന്നസ് ബുക്കിൽ പേര് ചേർക്കപ്പെട്ടു. ഭാര്യ: ഏലിയാമ്മ, മക്കൾ: മേഴ്സി, മനോജ്\nPrevious ഇന്ത്യൻ പ്രീമിയർ ലീഗ് നിർത്തി വെച്ചു\nNext മെയ് 8 മുതൽ മെയ് 16 വരെ കേരളത്തിൽ ലോക്ക് ഡൗൺ\nകണ്ണൂരിൽ കോവിഡ് വാക്‌സിനേഷൻ എടുക്കാത്ത യുവാവിന് വാക്സിനേഷൻ സർട്ടിഫിക്കറ്റ്; ഗുരുതര വീഴ്ച\nJuly 24, 2021 Kannur Varthakal Online\nവാക്സിനെടുക്കാന് ജൂലൈ 28 മുതല് ആദ്യം ആര്‍ടിപിസിആര് ടെസ്റ്റ് നടത്തണം; തൊഴിലിടങ്ങളിലും കടകളിലും കൊവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധമാക്കും: കണ്ണൂരിൽ പുതിയ പരിഷ്കാരം\nJuly 23, 2021 Kannur Varthakal Online\nഇന്ന് 12,818 പേര്‍ക്ക് കോവിഡ്; ടി പി ആർ മേലോട്ട് തന്നെ\nJuly 22, 2021 Kannur Varthakal Online


വിപ്ലവമാകാന് 'ഹാവിലാന്‍ഡ് ബീവര്'; പൂര്‍ണമായും വൈദ്യുതിയില് പ്രവര്‍ത്തിക്കുന്ന ആദ്യ വിമാനം | Worlds first fully-electric commercial flight takes off\nവിപ്ലവമാകാന് 'ഹാവിലാന്‍ഡ് ബീവര്'; പൂര്‍ണമായും വൈദ്യുതിയില് പ്രവര്‍ത്തിക്കുന്ന ആദ്യ വിമാനം\nBritish Columbia, First Published 15, Dec 2019, 6:49 PM\nകാനഡയിലെ ഫ്രേസര് നദിയിലെ തുറമുഖത്ത് നിന്ന് ബ്രിട്ടീഷ് കൊളംബിയയിലേക്കായിരുന്നു ഹാവിലാന്‍ഡ് ബീവര് പറന്നത്. സീ പ്ലെയിന് കംപനിയായ ഹാര്‍ബര് എയറിന്‍റെ സിഇഒയും സ്ഥാപകനുമായി ഗ്രേഗ് മെക്ഡോഗാല് ആയിരുന്നു വിമാനം പറത്തിയത്. 750എച്ച് പി ശക്തിയുള്ള മാഗ്നി 500 പ്രോപ്പല്‍ഷന് സിസ്റ്റമാണ് ഹാവിലാന്‍ഡ് ബീവറിന് കരുത്താകുന്നത്.\nവ്യോമയാന വ്യവസായത്തില് പുതിയ ചരിത്രം സൃഷ്ടിച്ച് പൂര്‍ണമായും വൈദ്യുതിയില് പ്രവര്‍ത്തിക്കുന്ന വിമാനം ആദ്യ സര്‍വ്വീസ് നടത്തി. കാനഡയിലാണ് പൂര്‍ണമായും വൈദ്യുതിയില് പ്രവര്‍ത്തിക്കുന്ന വിമാനം ആദ്യ സര്‍വ്വീസ് നടത്തിയത്. വാണിജ്യാടിസ്ഥാനത്തിലുള്ള സര്‍വ്വീസിനായാണ് ഈ ചെറുവിമാനം ഉപയോഗിക്കുന്നത്.\nആറുപേര്‍ക്ക് സഞ്ചരിക്കാന് സാധിക്കുന്ന ഡിഎച്ച്സി ഡേ ഹാവിലാന്‍ഡ് ബീവര് വിഭാഗത്തില്‍പ്പെടുന്നതാണ് ഈ വിമാനം. കാനഡയിലെ ഫ്രേസര് നദിയിലെ തുറമുഖത്ത് നിന്ന് ബ്രിട്ടീഷ് കൊളംബിയയിലേക്കായിരുന്നു ഹാവിലാന്‍ഡ് ബീവര് പറന്നത്. സീ പ്ലെയിന് കംപനിയായ ഹാര്‍ബര് എയറിന്‍റെ സിഇഒയും സ്ഥാപകനുമായി ഗ്രേഗ് മെക്ഡോഗാല് ആയിരുന്നു വിമാനം പറത്തിയത്.\n750എച്ച് പി ശക്തിയുള്ള മാഗ്നി 500 പ്രോപ്പല്‍ഷന് സിസ്റ്റമാണ് ഹാവിലാന്‍ഡ് ബീവറിന് കരുത്താകുന്നത്. പൂര്‍ണമായും വൈദ്യുതിയില് പ്രവര്‍ത്തിക്കുന്ന വിമാനത്തിനായുളള ദീര്‍ഘകാലത്തെ കാത്തിരിപ്പിനാണ് ഇതോടെ വിരാമം ആകുന്നത്. സാധാരണ വിമാനങ്ങളുമായി മത്സരിക്കാന് തക്ക കരുത്തുള്ള ഇലക്ട്രിക് എന്‍ജിന് ഉപയോഗിച്ചാണ് ഹാവിലാന്‍ഡ് ബീവര് പ്രവര്‍ത്തിക്കുന്നത്.\nസീറോ എമിഷനാണ് വൈദ്യുതി ഉപയോഗിച്ചുള്ള വിമാനത്തിന്‍റെ സുപ്രധാന പ്രത്യേകത. ശബ്ദമലിനീകരണവും ഇത്തരം വിമാനത്തില് കുറവായിരിക്കും. ഡിസൈനിലെ ലാളിത്യം വന്‍രീതയിലുളള മെയിന്‍റനന്‍സും ഉണ്ടാക്കുകയില്ല. എന്നാല് ബാറ്ററിയെ ആശ്രയിച്ച് പറക്കുന്നതിനാല് വളരെ ദീര്‍ഘമായുള്ള സര്‍വ്വീസുകള് നടത്തുകയെന്നത് ഇത്തരം വിമാനങ്ങളുടെ പോരായ്മയാണ്. എന്നാല് വലിയ തോതില് ചെറുസര്‍വീസുകള്‍ക്കായി ഇത്തരം വാഹനങ്ങളെ ആശ്രയിക്കാനൊരുങ്ങുകയാണ് ഹാര്‍ബര് എയര്‍ലൈന്.\nLast Updated 15, Dec 2019, 6:49 PM\nWorld's first fully-electric commercial flight\nfully-electric commercial flight


ശബരിമലയില് യുവതീ പ്രവേശമുണ്ടായാല് കയ്യില് സ്വയം മുറിവേല്‍പിച്ച് രക്തം വീഴ്ത്താനായിരുന്നു പദ്ധതി: രാഹുല് ഈശ്വര് - Mathrumalayalam\nHome Uncategorized ശബരിമലയില് യുവതീ പ്രവേശമുണ്ടായാല് കയ്യില് സ്വയം മുറിവേല്‍പിച്ച് രക്തം വീഴ്ത്താനായിരുന്നു പദ്ധതി: രാഹുല് ഈശ്വര്\nകൊച്ചി: ശബരിമലയില് യുവതീ പ്രവേശമുണ്ടായാല് രക്തംവീഴ്ത്തി അശുദ്ധമാക്കാന് തയാറായി 20 പേര് നിന്നിരുന്നെന്നു വെളിപ്പെടുത്തല്. കയ്യില് സ്വയം മുറിവേല്‍പിച്ച് രക്തം വീഴ്ത്താനായിരുന്നു പദ്ധതി. മാധ്യമ പ്രവര്‍ത്തകരുമായി സംസാരിക്കുന്നതിനിടെ അയ്യപ്പ ധര്‍മ സേന പ്രസിഡന്റ് രാഹുല് ഈശ്വറിന്റേതാണ് ഈ വെളിപ്പെടുത്തല്. ഇതായിരുന്നു ഞങ്ങളുടെ പ്ലാന് ബി. സര്‍ക്കാരിനു മാത്രമല്ല, ഞങ്ങള്‍ക്കും വേണമല്ലോ പ്ലാന് ബിയും സിയും. ശബരിമല അയ്യപ്പശാസ്താവിന്റെ സന്നിധി രക്തം വീണോ മൂത്രം വീണോ അശുദ്ധമായാല് മൂന്നു ദിവസം നട അടച്ചിടുന്നതിന് ആരുടെയും അനുവാദം ആവശ്യമില്ല. നട തുറക്കണം എന്നു പറയാന് ആര്‍ക്കും അധികാരവുമില്ല. ഈ സാധ്യത പരിഗണിച്ചായിരുന്നു ഇങ്ങനെ ഒരു സംഘം തയാറായി നിന്നത്. വരും ദിവസങ്ങളിലും നട തുറക്കുമ്പോള് ഈ സംഘം രംഗത്തുണ്ടായിരിക്കുമെന്നും രാഹുല് ഈശ്വര് പറഞ്ഞു.\nശബരിമലയുടെ ഉടമാവകാശം തന്ത്രിക്കല്ലെന്നു മുഖ്യമന്ത്രി പറഞ്ഞത് ശരിയാണ്. പക്ഷേ, അത് ദേവസ്വം ബോര്‍ഡിനോ സര്‍ക്കാരിനൊ അല്ല. അയ്യപ്പനാണ് ശബരിമലയുടെ ഉടമ. സുപ്രീം കോടതി റിവ്യൂ പരിഗണിക്കുന്നതിന് സ്വീകരിച്ച സാഹചര്യത്തില് തീരുമാനം ഉണ്ടാകുന്നതു വരെ ശബരിമലയില് ഭക്തരല്ലാത്തവരെ കയറ്റുന്നതിനു ശ്രമിക്കരുത്. സുപ്രീം കോടതി അനുകൂല വിധി നല്‍കിയില്ലെങ്കിലും ആചാര സംരക്ഷണത്തിനായി മുന്നോട്ടു പോകുന്നതിനാണു ഭക്തരുടെ തീരുമാനം. യുവതീ പ്രവേശത്തെ ഭരണഘടന അനുവദിക്കുന്ന മാര്‍ഗങ്ങളുപയോഗിച്ച് ഏതു വിധേനയും തടയുമെന്നും രാഹുല് ഈശ്വര് പറഞ്ഞു.\nPrevious articleമേല്‍ക്കോയ്മ അവകാശം കൊട്ടാരത്തില് നിലനിര്‍ത്തിയിട്ടുണ്ട്; ക്ഷേത്രം ഭക്തരുടേതാണ് ; നടത്തിപ്പു ചുമതലമാത്രം ദേവസ്വം ബോര്‍ഡിന്: ശശികുമാര വര്‍മ്മ\nNext articleശബരിമലയിലെ പ്രതിഷേധങ്ങളിൽ സവർണ്ണരും അവർണ്ണരും ഇല്ല : അക്കീരമൺ കാളിദാസ ഭട്ടതിരി\nശബരിമല: സര്‍ക്കാര് വിളിച്ചു ചേര്‍ത്ത സര്‍വകക്ഷി യോഗം പരാജയം\nവയനാട്ടിൽ എൻഡിഎ സ്ഥാനാർത്ഥിയെ മാറ്റുന്ന കാര്യം കേന്ദ്ര നേതൃത്വം തീരുമാനിക്കും: ശ്രീധരൻ പിള്ള\nസെഡൻ പാർക്കിൽ ഇന്ത്യയ്ക്ക് ദയനീയ തോല്‍വി